
Tompa  Mihály  költészete. 

i. 

„A  művész  bájos  zengésű  lantja 
elhallgatott  s összetörött,  de  zengeményei 
mindnyájunk  kincséül  fennmaradtak.  A 
költő  élete,  mint  a kék  magasságban  le- 
futó csillag,  kihamvadott,  de  fényét  és 
melegét  itt  hagyta  köztünk  szelleme  mü- 
veiben/ (Lévay  József, Emlékbeszéd.) 

Abban  a hiedelemben  fogok  hozzá  Tompa 
Mihály  költői  műveinek  ismertetéséhez  és  jellem- 
zéséhez, hogy  ezáltal  nem  , vakmerőséget  követek 
el,  hanem  kötelességet  teljesítek.  Kötelességet  tel- 
jesítek egyrészről,  mint  hazafi,  a hazafiság  egyik 
legigazabb  költőjével  szemben,  másrészről  pedig, 
mint  alsó-borsodi  születésű  ember,  a szintén  Alsó- 
Borsodban  fölnevekedett,  nagyhírű  férfiú  fenséges 
eszméire  vonatkozólag. 

Kétségtelen,  hogy  azok  az  egyének,  a kik- 
nek körében  gyakran  megfordúlt  és  szívesen  idő- 
zött a nagy  költő;  a kik  — úgy  szólván  — min- 
den nap  befuthatjuk  tekintetünkkel  az  ihletett 
költő  által  lévűlhetetlenűl  szépen  megénekelt  tá- 
jakat: mi  inkább  illetve  lehetünk  az  ő művei  ál- 

tai,  mint  más ; szellemünk  inkább  szondázhatja  a 
szépnek  ama  tápláló  harmatját,  mely  az  ő köl- 
tészetét oly  üde  elevenségben  tartja  és  sokkal  in- 
kább hivatva  lehetünk  hirdetni  az  ő szívének  me- 
legét, elméjének  mélységét  és  magasságát,  mint 
akárki  más,  a kiknek  ez  ügyre  vonatkozólag 
ennyire  sem  kedvezett  a szerencse.  Más  oldalról 
pedig  azt  sem  tagadhatni,  hogy  Tompa  Mihály 
szellemének  alakulására  nézve  nagyon  igaz  Szász 
Károly  következő  Ítélete : „Alsó-Borsod  tündén 
szép  táján,  melyre  az  alkotó  természet  oly  dúsan 
hinté  áldását  s bájait,  ligetek,  erdők,  nádasok  és 
tavak  környezetében,  Tompa  fogékony  lelke  ezer- 
féle szellemi  táplálékot  talált,  s kifejlődött  benne 
amaz  erős  ragaszkodás,  melyet  a természet  aprólé- 
kos megfigyelése  s egészben  való  benyomása  egy- 
aránt élete  fogytáig  oly  kiváló  sajátja  s költésze- 
tének egyik  leggazdagabb  forrása  maradt.  Más- 
felől a tősgyökeres  magyar  nép  közt  való  forgás, 
annak  szokásaival,  gondolkodásmódjával,  eszméi- 
vel s képzeteivel,  nemkülönben  regéivel,  meséi- 
vel és  dalaival  való  megismerkedés  adta  meg  szel- 
lemi irányzatának  s nyelvének  azon  eredeti  s 
tiszta  magyar  zamatot,  mely  költészetén  s átalá- 
ban  minden  Írásán  annyira  érezhető  maradt.  A 
kis  falu,  Igrici  — mely  kétségkívül  valamely 
középkori  magyar  dalnok  (igric-)  családnak*  kö- 
szöni nevét  s tán  alapítását  is,  Ion,  ha  nem  testi 
(mivel  Gömörben,  Rimaszombatban  született  és 
mint  öt  éves  fél  árva  jutott  apai  nagyszüleihez), 
de  szellemi  bölcsője  Tompa  Mihálynak, 
újabb  irodalmunk  emez  egyik  legmagyarabb  dal- 
nokának. u 

íme  tellát  van  okunk  arra,  hogy  abban  a 
nézetben  legyünk,  hogy  mi  foghattuk  őt  fel  legin- 
kább ; mi  állhatunk  ragaszkodásunkkal  legkö- 
zelebb az  ő teremtő  géniuszához ; mi  láthatjuk 
tisztábban  ama  tényezőket,  a melyeknek  hatása 
alatt  gyermeksége  és  költészete  állott,  és  végre 
mi  ismerhetjük  legjobban  ama  nagy  fáradalmakat 
és  küzdelmeket,  a melyek  oly  óriás  szerepet  ját- 
szának  az  ő magán  életében  és  költői  pályáján. 

Ez  okoknál  fogva  vezessen  az  a hő  érdeklő- 
dés, őszinte  tisztelet  és  igazság  Tompa  Mihály 
költészetének  ismertetése  alkalmával,  a melyet 
méltán  elvár  tőlünk  minden  hazafi  és  műbarát, 
s a melyre  egyszersmind  figyelmeztet  Dömötör 
Jánosnak  amaz  igazán  jellemző  Ítélete  : „Tompa 
Mihály  az  ő költészetében  szívét  osztja  szét  a 
szegényeknek. u (Prot.  egyh.  s isk.  lap.) 

A Szász  Károly  által  írt  életrajz  és  Lévay 
József  emlékbeszéde  Tompa,  mint  Kisfaludy-tár- 
sasági  tag  felett,  a melyekkel  a nagynevű  költők 
nagyérdemű  barátjukat  és  költőtársukat  ép  annyi 
tudománynyal  és  szeretettel , mint  a közvetlen 
érintkezésből  folyó  adatok  nyomán  ismertetni 
siettek,  nem  igényelnek  kiigazításokat,  sőt  azok 
maradandó  becsét  az  újabb  kutatások  még  inkább 
biztosítják.  Tompa  Mihály  költészetét,  a szép, 
igaz  és  fenséges  eszmék  eme  tengerét  azonban 
még  az  életrajzok  körén  kívül  sem  egy  könnyen 
lehetne  kibuvárolni : ugyan  azért  az  igénytelen 
kísérleteket  is  mentse  ki  azoknak  a célja : a be- 
cses  gyöngyszemeknek  fölszínre  hozni  akarása. 

Nem  érdektelen,  és  szükséges  is  előre  bo- 
csátanunk, hogy  azoknak  a szempontoknak  ki- 

jelölése,  melyekből  Tompa  műveit  megítélni, 
megbirálni  kell,  nagyon  összeesik  Eötvös  József 
ama  nézetével,  a melyből  folyólag  ő Petőfi  köl- 
tészetét bírálat  alá  venni  véleményezé.  „Petőfi 
a szó  legszorosabb  értelmében  magyar  költő  — 
mondja  Eötvös  a többek  közt  a Pesti  Hírlap  egyik 
hasábján  — s ez  az,  mely,  valamint  magyarázata 
a nagy  hatásnak,  melyet  művei  gyakorolnak; 
úgy  egyszersmind  irodalmi  érdemeinek  legfőbbi- 
két  képezi. u Ámde  jól  tudjuk,  hogy  Petőfi  ké- 
sőbb nagyon  megkedvelte,  és  részben  épen  Eötvös 
ajánlatára  kedvelte  meg  az  angol  humoristákat, 
s azok  közt  különösen  Dickenst ; Pálffy  ajánla- 
tára pedig  a francia  írókat,  s ezek  költészetéből  és 
politikai  eseményeiből,  valamint  a magyar  költők 
műveiből,  föl  egész  Aranyig,  igen  sokat  merített, 
s mondhatjuk,  hogy  amit  egyik-másik  költő  nem 
eléggé  jól  írt  meg,  azt  Petőfi,  a lángész  természete 
szerint,  kitűnővé,  kisebb  nagyobb  mérvben  töké- 
letessé tette. 

Tartózkodás  nélkül  alkalmazhatjuk  Eötvös 
jellemző  sorait,  mint  irányadó  Ítéletet,  Tompa  Mi- 
hály költészetére  is.  Hozzá  kell  azonban  tennünk, 
a mit  Tompa  maga  is  több  ízben,  s tudíunkkal 
1862-ben  is  kinyilvánított,  hogy  ő teljes  életében 
a nemzeti  eredetiség  hatása  alatt  állott,  vagyis  Váz 
ő saját  szavai  szerint  „arra  törekedett  min- 
denkor, h o g y a magyar  s z í v é s 1 é 1 e k 
teremtő  erején  kívül  más  érzés  és  szel- 
lemi erő  irányt,  ösztönt  és  tárgyat  neki 
ne  a d ] o n.“ 

Első  verseit  állítólag  1837-ben  Sárospatakon 
„K  a n d a 1 1 ó d ab'  címmel  írta  Tompa  Mihály, 

a mely  költeményéhez  az  eszmét,  egy  akkori  la- 
kótársa személyes  nyilatkozata  szerint,  a roppant 
keserves  fűtésmód  nyújtotta,  s szegénysége  ab- 
ban ugyancsak  találóan  és  eleven  humorral  volt 
előadva.  Második  verse:  „A  várromnál/  a 
harmadik  pedig  „Az  újonc  k ö 1 1 ő t é p el  ő- 
déseiu  voltak,  mely  utóbbihoz  épen  az  a körül- 
mény szolgáltatott  alkalmat,  hogy  barátainak  vers- 
írásra késztetése  folytán  igen  soká  kereste  a meg- 
éneklendő  tárgyat.  Ezen  versei  nyilvánosság  elé 
nem  igen  kerültek,  s állítólag  a s.  pataki  ifjúság 
„ön-képző  körének64  érdemkönyvében  találhatók. 
Az  Athenaeum  1841.  évi  junius  hóban  közlött  tőle 
először  költeményt : „A  1 k o n y a tk  o rCÍ  cím  alatt, 
a melyből,  s utána  másokból  is,  világosan  kitű- 
nik, hogy  életpályájának  hatása  alatt  áll  teljesen, 
s a feltámadás  nagy  problémája  forog  elméjében. 
A következő  évben  megjelent  költeményei,  mi- 
nők : a Varró  leány,  Temetés,  A d a In  o k, 
A költő  v é g á 1 m a már  egyéni  és  társadalmi 
jellemvonásokat  és  visszásságokat  figyeltetnek  meg, 
vagyis  világszemléletet  árúinak  el.  Az  ősi  kard 
és  Nevelés  című  verseiben  pedig  humorbeli 
erejének  teszi  első  kísérleteit,  Zokolban,  öt 
képben  egy  hőst  rajzol  — csekély  lélektani  igaz- 
sággal és  költőiséggel.  M áj  usban,  Tavaszdal 
címek  alatt  örömtelen  életét  festi,  a mely  annyira 
ellentétben  áll  a tavasz  egyetemes  örömzajos  ün- 
nepeivel stb.  stb. 

Eme,  részben  kisérletszerű  költeményei  na- 
gvobbára  Szemere  Miklós  ajánlata  folytán  jutot- 
tak be  az  Athenaeumba,  melynek  e nagytekintetű 
férfiú  akkorában  igen  szorgalmas  munkatársa  volt. 

Szemere  Miklós,  mint  költő  és  jószivű  magyar 
főúr  egyaránt  nagy  fontosságúvá  vált  Tompa  Mi- 
hály életében.  O,  mint  nagyvagyonú  ember,  min- 
den lépten-nyomon  módot  keresett  arra  nézve, 
hogy  segítni  vágyó  hajlamával  a nemes- céloknak 
hasznára  lehessen.  S nagy  lévén  benne  a jóakarat 
s a felfedező  vágy,  a fiatal  emberek  közt  mindig 
kereste  a felkarolásra  érdemes  tehetséget.  Tompát 
barátai  költői  hajlamairól  már  ismervén,  egy  kínál- 
kozó alkalommal  figyelmébe  ajánlották  őt  Szeme- 
rének, aki  azonnal  sietvén  Tompát  felkeresni,  őt 
egy  félreeső  vidéken,  sáros  helyen,  szegényes  lak- 
ban, rozzant  szálláson,  egy  igen  avúlt  vaskályha 
mellett  találta,  s vele  időzése  közben  jóízűen  meg- 
mosolyogta ama  kamarási  szives  egyetértést,  hogy 
tüzelés  alkalmával  egyik  mindig  átölelve  tartá  a 
rozzant  kályhát  addig,  míglen  amásik  a tüzelő 
anyagot  illesztgette  belé. 

Csakhamar  megtudta  Szemere,  hogy  Tompa 
sorsa  nincs  összhangzásban  Horác  azon  mondá- 
sával : „A  versírás  nyugalmat  és  elvonultságot 
kiván“  ; ugyanazért  gyöngéd  figyelemmel  sietett 
a megkedvelt  fiatal  ember  helyzetének  könnyíté- 
sére. Már  itt  megjegyezhetjük,  hogyha  Tompa 
Mihályt  körülményei  oly  igen  le  nem  kötik,  ha- 
marabb nagyhírűvé  lesz  vala ; de  ő lágyabb  ke- 
délyű, mint  Petőfi,  s testalkata  is  gyenge  lévén, 
kedélye  igen  könynyen  lehangolódott,  a melyet  a 
túlérzékenységre  való  hajlam  még  inkább  elősegí- 
tett. Az  akaraterő  ugyan  nem  hiányzott  Tompá- 
nál, de  az  érzékenység  nagyon  sokszor  lebilin- 
cselte azt. 

Hogy  kedvezőbbé  tegye  sorsát,  ez  egyszer 

tehát  pénzszerzés  vágyából,  már  említett  barátjá- 
val (saját  meghagyása  folytán  nem  írhatom  ki  a 
nevét)  halotti  búcsúztatók  és  énekek  írásához 
kezdett.  Vagy  egy  hétig  ugyancsak  folyt  a munka, 
s örült  lelke,  hogy  a különben  is  kevés  idővel 
rendelkező  református  tanítóságnak  hasznára  le- 
szen. Egy  reggelre  virradva  azonban  minden  ed- 
dig írt  ilyféle  prózai  és  verses  munkáját  megsem- 
misítette, s azok  Írásával  végképen  felhagyott. 
— Visszariadt  a fuzfapoetaságtól.  Színlett  érzel- 
meket nem  akart  magára  erőszakolni,  s attól  tar- 
tott, hogy  ily  módon  nem  vívhat  ki  magának  te- 
kintélyt. Valami  nagyobb  szabású  költői  munká- 
val óhajtott  fellépni. 

Gyermekkori  jemlékeinél,  hajlamainál,  ne- 
veltetésénél, nemkülönben  iskolai  élete,  viszonyai- 
és  tanulmányainál  fogva,  mindenek  fölött  pedig 
a kor  iránya  és  hatása  következtében  a népnem- 
zeti költészet  egyik  főforrásához : a mondákhoz 
és  történelemhez  fordúlt,  a mint  azt  előtte  már 
nem  egy  nemzeti  költő  versben  és  prózában 
megkísértette. 

Hogy  e tekintetben  s általában  a tárgyak 
megválasztására-  nézve,  nem  nyert-e  némi  ösztön- 
zést Szemerétől,  azt  nem  tudjuk  bizonyosan ; ha- 
nem az  tény,  hogy  a mondák  anyagának  össze 
gyűjtését  illetőleg  helyzetét  társaival  szemben 
kitünően  felhasználta,  a mennyiben  maga  nem 
mehetvén  mindenüvé,  felkérte  azokat,  hogy  ünne- 
pek alkalmával  járjanak  végére,  ha  nincs-e  az 
illető  helységben  oly  tárgya  vagy  hely,  a melyről  a 
nép  beszél  valamit;  vagy  nem  emlegetnek-e  oly 

eseményt,  mely  a nép  történelmi  személyeire  vo- 
natkozik ? 

Ez  ügyben  azonban  egyeseket  is  megkere 
sett.  Megkereste  Lévayt,  Fekete  Károlyt  ónodi, 
Kónya  Pált,  mezőcsáthi  ref.  papokat  stb.  s a kö- 
vetkező levél  szerint  Liszkai  Pap  Imre  kisgyőri 
oktatót.  Ez  a levél  1846.  évi  január  hó  10-én  kelt, 
s így  hangzik  : 

Édes  kedves  bátyám  ! 

Nem  is  képzeli,  hogy  a pesti  posta  bélyeg 
alatt,  kinek  leveléért  van  szerencsétlensége  12 
pengő  krt.  fizetni.  En  vagyok  az  édes  bátyám ! ki- 
nek elég  bizalma  volt  ön  irányában  azt  csele- 
kedni; én,  aki  majd  6 hét  óta  vagyok  Pesten  be- 
tegen, kinek  keservesen  gyűjtögetett  filléreit,  az 
irtózatos  patika,  szállás,  koszt,  gyertya,  fa  (40 
forint  öle),  szóval  minden,  még  a levegő  is  pénzbe 
kerülvén,  iszonyúan  felemésztette.  — S míg  önök 
kövér  disznótorokban,  vagy  az  általam  is  ismert 
pincében  vígan  élnek:  én  itt  sajtalan  levesnél  és 
semlyénél  egyebet  régóta  nem  is  láttam. 

így  folynak  mostani  napjaim,  — s remé- 
nyem a gyógyuláshoz  még  alig  lehet.  — Aligha 
korházba  nem  fogok  menni. 

Könyvem  már  kinyomva  van ; hogy  mikor 
válthatom  ki  és  szállíthatom  el?  az  Isten  tudja. 

írás  által  keresek  most  annyit,  hogy  meg- 
éihessek  s ezen  ügyben  van  épen  kedves  bá- 
tyámhoz egy  igen  szíves  kérésem,  melyet  megta- 
gadni, remélem,  nem  fog. 

Napjainkban  úgy  a politika,  mint  a szépiro- 
dalom igen  nagy  figyelmet  fordít  a népre  és  an- 

nak  életére ; összeszedetnek  a népdalok,  népmon- 
dák sat.,  népszínművek  iratnak  sat. 

Kérésem  ez : 

Legyen  szíves  kedves  bátyám  azon  játéko- 
kat leírni  nekem,  melyeket  a lányok  vasárnap  a 
pusztán  vagy  páston  énekelni  szoktak ; mint  min- 
den csekélységet ; szólítson  meg  egy  leányt,  s min- 
dent elmond  és  megmagyaráz  a szobában  is. 
Például : 

Haj  fel  basa  barna, 

A vattai  csonka  stb. 

azután  a miben  ez  van : 

„Keltned  lányát  kéreti, 

Szebbiket  jobbikat 
Karcsú  magasabbikat ! 

és  aztán  így  is  van  egy : 

Lengyel  László  jó  királyunk  stb. 

ezen  sorok  jutnak  eszembe  homályosan,  de  egé- 
szen egyet  sem  tudok ; szükséges  pedig  azt  is 
tudni,  hogy  fogózkodnak  össze  ? hogy  csinálnak 
kaput  két  kezökből?  egy  szóval  a játékokat,  mind 
a mozgás  és  figura,  mind  a mondóka  szerint ; ezt 
elégszer  láthatta  édes  bátyám  Lövőn. 

Remélem,  megértette  zavartan  előadott  aka- 
ratomat. — Édes  bátyám  ! mihelyest  ezen  levele- 
met veszi,  azonnal  tegye  kérésem,  és  válaszát 
utasítsa  azonnal  hozzám  ! 

Tompa  Mihálynak  Pesten,  Vahot  Imre  a pesti 
Divatlap  szerkesztőjéhez. 

Tegye  meg  kérésem  édes  bátyám  ! meggon- 
dolván azt,  hogy  ha  feldolgozása  sikerűi,  ez  a 
bolondság  egy  pár  száz  forintot  adhat  szűkölködő 

öcscsének.  Levelét  10  nap  alatt  szívszakadva  vá- 
rom ; nénit  igen  nagyon  tisztelem,  nem  tudom, 
mikor  látandom  köves  Győr  kapuit  és  bástyáit. 

Isten  adjon  édes  bátyáméknak  jó  egészsé- 
get és  boldogságot ! kívánja 
Pest,  10-ik  jan.  1846. 

Igazán  szerető  öcscsök 
Tompa  Mihály. 

U.  I.  Ha  Károly  bácsit  is  tudósíthatná  ilye- 
nek írására  nézve,  igen  megköszönném. 


Ily  módokon  törekedett  a nép  ajkán  fel- 
keresni az  adato-kat,  hogy  azokat  népmondákká 
alakíthassa. 

Tompa  tehetségeiben  bíztak  barátjai  és  ál- 
talában a tanuló  ifjúság ; ugyanazért,  mint  a mé- 
hek, nagy-szorgalommal  gyűjtötték  össze  az  anya- 
got, melyet  azután  Tompa  teljes  önállósággal 
dolgozott  fel.  Sok  értelmetlen  és  homályos  mon- 
dát félre  dobott,  sokat  igen  is  kibővített  és  átala- 
kított, sokban  pedig  egyedül  phantasiája  játszik. 
A mely  mondát  csinosan  és  az  ő finom  módja 
szerint  előadni  nem  tudott,  azt  ő mind  megsem- 
misítette. O mindig  csak  olyat  írt,  a melyet  min- 
denkinek kezébe  adhatott,  és  a melylyel  minde- 
nütt nemesen  lehetett  hatni.  Ez  már  első  művei- 
nél is  kiválóan  jellemzi  Tompát  s jelzi  az  ő ma- 
gasságát. Szemerének  már  csak  a kész  munkát 
mutatta  meg,  a ki  nem  késett  őt  annak  kiadására 
ösztönözni.  Néhány  meg  is  jelent  az  Athenaeum 

bán,  s mivel  azokat  jól  fogadta  a közönség,  mon- 
dáinak együttes  kiadására  elhatározta  magát. 

Ez  elhatározásától  fogva  nem  tette  közé  a 
lapokban  új  műveit,  hogy  az  előfizetőknek  annál 
több  újat  nyújthasson,  a mely  eljárásából  szintén 
az  tűnik  ki,  hogy  mindig  használni  vágyott  és 
nagyon  szerény  ember  volt.  Pénzvágyból  nem  dol- 
gozott s nem  volt  rabja  a soknak.  Szigorúan  meg- 
bírálta, hogy  mit  hozhat  napfényre.  így  tett  mint 
pap  is.  Sokat  írhatott  volna  gazdag  phantasiájá- 
nál  fogva,  de  pongyolasággal  nem  akarta  a vilá- 
got elárasztani.  Csak  annyi  jutalmat  várt,  hogy 
dolgoznia  lehessen.  Valóban  Arany  János-féle  sze- 
rénység volt  Tompában,  s e tekintetben  igen  kü- 
lönbözött Petőfitől,  habár  egy  helyen  így  kiált 
is  fel  P.  műveiben  : „Kevély  ember,  miben  ke- 
vélykedel  ? !w 

A mondák  írása  közben  lyrai  versekkel  is 
foglalkozott  Tompa,  a mint  azt  az  Athenaeum 
számai  is  bizonyítják.  A mondák  második  köte- 
tének kiadásával  való  foglalkozás  közben  pedig 
már  a virágregék  eszméje  is  megvillant  elméjé- 
ben. Beszélgetései  közben  ekkor  'már  gyakran 
tudakozódott  egyes  virágokra  vonatkozólag. 

Miként  jutott  Tompa  a virágregék  írásának 
gondolatára,  azt  az  ő említett  barátja  úgy  adja  elő, 
hogy  arra  nézve  két  körülményt  lehet  fölemlí- 
teni. Az  egyik  a természet  iránt  viseltető  nagy 
szeretete,  a másik  pedig  a görög  költészet  tanul- 
mányozása volt. 

A régiek  a természeti  jelenségeket  égi  lé- 
nyek gyanánt  képzelve,  emberi  érzelmekkel  s jó 
és  rósz  szenvedélyekkel  felruházva  szerepeltet- 

ték,  sőt  élet  és  világnézetük  is  azokra  való  te- 
kintettel alakúit.  Tompa  a földi  viszonyokra  gon- 
dolva kívánta  átalakítni  amaz  ideális  antik  világ- 
nézetet, talán  a Sokrates  ismert  elvénél  fogva : Mit 
használ  örökösen  az  éggel  foglalkozni,  melyet  vé- 
ges elme  különben  sem  foghat  fel ; de  ha  felfog- 
hatná is,  vájjon  jobbá  és  boldogabbá  tenné-e  ez 
az  életet  ? ! 0 tehát  szerepelteti  a virágokat.  Köl- 
tészetiig emberi  szenvedélyekkel  bíró  lényekké 
varázsolja  azokat.  Tudta  ő,  hogy  Gessner  idyll- 
jeiben  írt  már  a virágokról,  de  mint  érzéki  lé- 
nyeket még  senki  sem  szerepeltette ; nem  szere- 
peltette úgy,  mintha  szenvedni,  szeretni,  csalódni 
reményleni,  küzdeni  épen  úgy  tudnának,  mint  az 
emberek.  A régi  idő  költészete  a nymphákat,  mint 
képzeleti  lényeket,  sőt  a szobrokat  is  bevonta  kö- 
rébe, nemkülönben  Homer  Iliasában  egy  helyen 
a Xantus  vize  is  életet  nyer:  Tompa  a fákkal, 
virágokkal  és  patakokkal  cselekedett  hasonlóké- 
pen, s ezek  által  egy  új,  egy  szokatlan,  de  e mel- 
lett igen  érdekes  költészeti  világot  teremtett.  Új 
modorban,  jobb  Ízléssel  használja  a növényvilág 
családjainak  kedvelt  tagjait.  A mythologia  szemé- 
lyei titokszerűek  voltak,  ő az  általa  felavatott  ked- 
ves lényeket  a természet  költői  gyermekei  gya- 
nánt szerepelteti  vallásos  szempont  és  háttér  nél- 
kül. Tudjuk,  hogy  nem  emberi  lények ; de  ked- 
ves alakok  mégis,  s jól  esik  játszi  tetteikben  és 
szerepeltetésükben  gyönyörködnünk.  Nem  kábít, 
nem  is  tesz  elfogúlttá.  Nem  mysteriosus,  nem  ho- 
mályos. Jól  esik  ilyen  aetheribb  élvezet ; ily  mes- 
teri kezekkel  alkotott  szellemi  táplálék,  a mely 


TOMPA  MIHÁLY  KÖLTÉSZETE. 


magasztos  érzem  ény  eket  gerjeszt  és  vidámabbá 
teszi  az  életet. 

Nép-mondáinak  és  regéinek  alakítgatása  köz- 
ben lyrai  költeményei  is  annyira  felszaporodtak, 
hogy  rövid  ideig  tartó  pesti  lakozása  közben 
azoknak  összes  kiadására  gondolt.  Nagyhírű  fér- 
fiak tetszését  és  barátságát  megnyervén  művei  ál- 
tal, a jóakaratú  ösztönzés  Tompára  nézve  e te- 
kintetben sem  hiányzott. 

De  a csakhamar  elfoglalt  bejei  lelkészi  állo- 
más nem  volt  eléggé  kedvező  e célra  nézve.  A 
szegény  eklézsiában  szerfelett  sok  bajjal  kellett 
megküzdenie.  Nem  írhatott  sokat;  mondhatnék, 
hogy  inkább  csak  jegyezgetett.  Kevés  egyházi  és 
sok  világi  jóakaratú  barátja  elvonták  tőle  az  időt. 
S hogy  nem  írhatott  annyit,  a mennyit  akart, 
emiatt  sokszor  izgatott,  nyugtalan,  sőt  beteg  volt. 

Ez  időben,  vagyis  1846.  dec.  24-én  kelt 
Tompa  azon  ódái  szárny alású,  remek  költeménye, 
a melyet  ő levél  gyanánt  Bónsi-Pogány  Karolina 
asszonyhoz  címzett,  s a melyben  nemcsak  a 
maga  nemes  lelkesüléséről  és  a Pogány  Karolina 
becsülő  tiszteletéről  emlékezik,  hanem  Bejét  is 
az  örök  városok  közé  avatja  tolla  által,  a mi 
dőn  így  szól  : 

„Hol  a szép  GŐmőr  halmos  képet  ölt: 

Csendes  magányban  él  hü  tisztelőd  ! 

Lant  és  biblia  e két  szent  barát 
Karján  ringatja  boldogan  magát.44 

Erőteljes  vallomást  tesz  e versében  egyszers- 
mind a természet  iránti  hő  vonzalmáról,  a midőn 
így  nyilatkozik : 

„A  természet  az  én  szerelmesem!44 


i6 


KERÉKGYÁRTÓ  ELEK 


Virágregéiről  pedig  Ígérve  szól : 

^Virágos  kis  kertemnek  közepén 
Árnyas  méhesben  ülök,  élek  én ; 

S kiket  megápol,  öntözget  kezem* 

Virágimat  kéjjel  szemlélgetem, 

S haláltól  mert  megóvni  nem  lehet : 

Virágregékbe’  dallom  éltöket. 

Majd  elmondom,  mint  járt  a liliom, 

S a múló  kecsü  pipacs  egykoron; 

Elmondom  a vadrózsa  esetét, 

S hogy  mi  érte  csapodár  kedvesét. 

A hajnalkának  miként  lön  halál 
Szerelme  a hó  napsugárinál. 

A tündérhölgy  mért  lett  elátkozott 
S vízi  liljommá  miként  változott  ! 

A gyászos  rozmarinnak  mi  baja? 

Mért  búvik  fűbe  a kis  ibolya  ? 

Elmondom  a vérfü  történetét?  . . . , stb. 

A költő  és  e lelkes  hölgy  baráti  vonzalma 
iránti  kötelességünknek  tartjuk,  hogy  későbben 
e nemes  viszonyt  bővebben  is  ismertessük. 

Bejei  állomásánál  nem  sokkal  volt  előnyö- 
sebb a szintén  költemény  által  megörökített  k e- 
leméri  papság  sem.  De  Hanva  már  jövedel- 
mezőbb egyház  lévén,  itt  szabadabban  mozogha- 
tott a költő,  s rendelkezhetett  magával. 

Említsük  fel  még  azt  is,  mert  hiszen  ily  nagy 
emberrel  szemben  minden  apró  részlet  az  érde- 
kesség színezetével  bír,  hogy  Hanvára  jutása 
költői  érdemeinek  egyik  babérlombja  igyekezett 
lenni.  Ott  ugyanis  idylli-lakkal  és  kellemes  kerttel 
várták  őt.  Ebben  a házban  és  ebben  a kertben 
élte  le  Tompa  Mihály  közhasznúés  nagybecsű  éle- 
tét. Ezekhez  kötötte  őt  annyi  édes  és  annyi  fáj- 
dalmas emlékezés,  a mint  azt  lyrai  költeményei- 
nek ismertetésénél  különösebben  is  látni  fogjuk. 

Költői  becsének  elismeréséül  hozhatjuk  fel 
azt  is,  hogy  a midőn  Keleméren  a nagyhírű  fér- 
fiú, de  egyszerű  református  lelkipásztor  Zsoldos 
Emíliával,  az  úri  osztály  által  igen  jól  ismert 
tisztelt  és  már  családi  összeköttetéseinél  fogva  is 
sokra  becsűit,  szép  külsejű  és  magas  szellemű  s 
kiváló  képzettségű  hölgygyei,  összekelt,  abban 
az  egész  környékbeli  úri  osztály  osztatlanúl  mély 
és  őszinte  örömet  talált. 

Ezeknek  előre  bocsátása  után,  térjünk  rá 
Tompa  Mihály  költészetének  ismertető  jellemzésére ! 

II. 

Most,  a midőn  Tompa  Mihály  költészetének 
forrásánál  vagyunk,  vagyis  szólni  akarunk  az  ő 
népmondáiról,  a melyekkel  költői  pályája 
kezdetén  föllépvén,  velük  jó  hírnevét  is  azonnal 
sikerült  megállapítnia,  most  — mondjuk  — helyén 
lesz  szólani  átalában  a mondákról  s ennek  kap- 
csában egyszersmind  jelezni  azokat  az  okokat  is, 
a melyeknél  fogva  állítják  Tompa  kritikusai,  hogy 
Tompa  nagyrészben  letörölte  az  általa  felhasznált 
mondákról  a naivitást  és  mesterségessé  tette  azokat. 

Maga  e kifejezés:  népmonda,  kétségtelenné 
teszi  annak  eredetét.  A népmondák  nem  egye- 
bek, mint  a nép  által  természeti  ösztönből  művelt 
költészetnek  a termékei  épen  úgy,  mint  a nép- 
mese avagy  a népdal  stb.  Ámde,  míg  a népdalok 
egyrészről  csupán  csak  a ragyogó  phantasia  játé- 
kai, másrészről  pedig  tisztán  mély  alanyi  érzé- 
seket kifejezni  vannak  hivatva,  bevonván  azokat 
a népköltészet  változatos,  szinpompaszerű  sajátsá- 

gaival : addig  a népmonda  időhöz,  helyhez  s gyak- 
ran névhez  kötött  eseményeket  mond  el.  Ezek 
nem  ritkán  a nemzetek  őskoráig  visszanyúlnak, 
s az  abban  élt  jeles,  sokszor  csodaszerű  szemé- 
lyekre, hősökre  vonatkozó  cselekvényeket  foglal- 
ják magokban,  a mely  esetben  azután  a hősi 
vagy  nemzeti  monda,  — vagy,  mint  sokan  a 
közönségesebb,  egyszerű  tárgyú  mondáktól  való 
megkülönböztetés  céljából  nevezni  szokták  — rege- 
kört alkotják. 

A népdal  a dalló  félnek  hajlamait,  vágyait, 
szokásait  zengi,  vagy  pedig  életmódot,  körülmé- 
nyeket rajzol,  sőt  szabadságot  vesz  magának  ked- 
ves jeleneteket  és  élethű  alakokat  szőni  be  a 
dalba  a köznapi  élet  avagy  a történelem  szemé- 
lyei közűi,  stb. 

A mese  sem  időhöz,  sem  személyhez  nem 
alkalmazkodik,  szabadon,  függetlenül,  alap  nélkül 
leng,  mint  a levegő.  Eleven,  ragyogó,  kalandos 
és  csodálatos,  végkifejlődésében  azonban  megál- 
lapodott, nyugodt,  habár  tréfás  avagy  humoros 
hangulat  vonult  is  rajta  keresztül.  A mesét  mu- 
lattató beszédnek  tartja  a nép  is,  a mondát  azon- 
ban komolyan  veszi,  annak  fontosságot  és  becset 
tulajdonít,  sőt  hiszi  is  annak  foglalatját. 

Kétségtelen,  hogy  mint  minden  népköltészeti 
régibb  termékben,  a Tompa  által  használt  mon- 
dákban is  meg  voltak,  vagy  legalább  meglehettek 
azok  a jellemző  sajátságok,  melyek  a nép  köl- 
tészetét annyira  gazdaggá  varázsolták  abban  az 
időben,  midőn  a művelődés  még  ezer  meg  ezer 
csatornán  le  nem  szivárgott  a nép  közé,  vagyis 
akkor,  a midőn  még  a nép  összes  tapasztalása, 


• TOMPA  MIHÁLY  KÖLTÉSZETE. 


*9 


nézete,  hite,  egész  lelki  ereje  egybeolvadva  lé- 
tezett, s mindaz,  mit  az  emberi  társadalom  idő- 
jártával helyes  érzékkel  szétválasztott  és  a tudo- 
mány nemei,  nemkülönben  fajai  szerint  oly  bá- 
mulatosan kiművelt,  a kezdetleges  állapot  kere- 
tébe volt  szorulva,  hasonlóan  a természet  millió 
elemeihez  az  állítólagos  nagy  chaosban. 

A szellemi  élet  eme  pirkadóhajnalában  a 
phantasia  szárnyalása,  mint  minden  népnél,  úgy 
nemzetünk  körében  is,  mint  egy  láthatár  nélküli 
térségen,  szabadon  csapongott,  nem  ütközött  min- 
den lépten-nyomon  a szigorúan  fegyelmezett,  hi- 
degen számító  gondolkodás  megdönthetetlen  kor- 
látaiba. Érzelme  és  képzelnie  körébe  vonta  nem- 
csak azokat,  a miket  enmaga  látott,  átélt,  hanem 
azokat  is,  a miket  mások,  avagy  más  nemzetek 
ajkai  tartottak  fenn.  Dicsőítette  a fékvesztett  nagy 
szenvedélyek  tragicus  küzdelmeit,  valamint  az 
érzék  fölötti  lények  beavatkozását  az  emberi  dol- 
gokba, s nemkülönben  a nyers  izom- erő  vérlá- 
zító  bűneit  is. 

Tompa  Mihály  tisztáit  phantásiája  nem  / kö- 
vette a régi  nép-költészet  eme  nyomdokait.  Édes 
örömmel  időzött  ugyan  mindenkor  a nép  egyszerű 
életének  naiv  jeleneteinél,  szerette,  bámulta  azo- 
kat, lelkesült  tőlök  s phantásiája  számtalanszor 
meg-megfürödött  a népköltészet  megaranyozó  su 
garainak  árjában;  de  elméjének  rereje  megint  csak 
szellősebb  halomra  vonzotta  őt.  Életpályánál  fogva 
beleoltódott  erkölcstanári  hajlama  javító  irányt 
keresett,  s a nemesen  szigorú  férfi,  a társadalom, 
az  élet  és  történelem  viszonyaiba  bepillantott  költő 
megrettent  a tapasztalatoktól,  s szelíd  természetű 

2* 


20 


KERÉKGYÁRTÓ  ELEK 


múzsája  által  maga  magához  igyekezett  hasonlóvá 
tenni,  vagyis  saját  szive  mintájára  akarta  alakí- 
tani a nép  köréből  vett  költemények  szereplő 
személyeit.  Innen  van,  hogy  Tompa  költészete 
már  itt  is  fájdalmas  és  borongó  hangulatot  ölt, 
mintha  csak  mindenik  mondáját  szomorú  tapasz- 
talatok alapján  készítné ; mintha  csak  mindeni- 
ket  sokban  csalatkozott  egyének  hitéből,  szenve- 
déseiből hazafiasán  alakítaná,  s az  volna  a célja, 
hogy  figyelmeztesse  a magyar  népet  az  erkölcsi 
élet  egy-egy  nagyfontosságú  követelményére.  Yan 
még  egy  más  körülmény  is,  a melyet  e helyen 
Tompa  mondái  érdekében  föl  kell  említenünk.  Az 
emberiség  phantasiájának  átalában  való  emelke- 
dését és,  hogy  úgy  mondjuk,  komolyuló  természe- 
tét értjük,  a mely  tisztúltabb  alakot  nyervén  fok- 
ról-fokra,  végre  azon  stádiumba  jut,  hogy  az  elme 
uralkodóvá  válik  a képzelem  fölött.  Ekkor  a 
folytonos  tanulásban  és  a complikált  életfentar- 
tási  küzdelmek  közepeit  kifáradt  lélek  rendes 
táplálékul  derűltebb  világnézetet,  humánus,  sze- 
líd érzelmek  eszményítését  várja  a költészettől, 
melyek  az  emberiség  e korával,  vagyis  a mi  mű- 
velt korunkkal  inkább  összhangzásban  állanak. 
Napjainkban  már  nem  csupán  szórakozást  keres 
a lélek  a képzelem  alkotásaiban,  hanem  érzelme- 
ket is.  Ebből  következik,  hogy  Homer  örökbecsű 
munkáját  ma  már  közkedvességű  költői  műnek 
nem  tarthatjuk. 

S szóljon  bár  elragadtatással  a műértő  an- 
nak alakításbeli  kiválóságairól ; övezze  nymbussal 
az  abban  legéletteljesebben  nyilvánúló  költői  plas- 
ticitást ; készítsen  bár  egész  szótárt  annak  jelző- 

iből,  melyek  az  előadást  annyira  szemléletivé  te- 
szik; sorolja  el  a benne  mintegy  előomló  képe- 
ket és  hasonlatokat,  melyek  között  egy  sincs  oda 
nem  illő  és  ízléstelen,  természetellenes,  nem  ta- 
láló avagy  felesleges,  szóval:  emelje  ki  bár  an- 
nak külső  és  belső  kellékeit : Homer  költeménye 
avagy  más  ily  fajú  költemény  még  sem  fog 
ma  már  közkeletű  és  köztetszésben  részesülő  mű 
lenni. 

Ettől  a körülménytől  óvta  múzsáját  Tompa 
Mihály.  S erre  való  tekintettel  egy  részről  elmél- 
kedő részletekkel,  nagyon  is  kiszínezett  képekkel 
és  több  efféle  .díszítő  sajátságokkal  törekedvén 
költeményeit  újabbszerűvé,  érdekesebbé,  haszno- 
sabbá és  inkább  erkölcsi  hatásúvá  alakítani : más 
részről  annyira  belemerül  e túlságig  hajtott  cé- 
lok eszközeinek  keresésébe,  hogy  nem  látszik  ész- 
revenni, mily  messze  emelkedett  tárgyának  szel- 
lemétől, sajátságaitól,  a költészet  főtörvényeitől  és 
az  alakítás  mellőzhetetlen  szabályaitól.  Nem  vette 
észre,  hogy  az  egyszerű,  a természetes,  a vad 
virágok  közt  született  és  fejlődött  leánykát,  egé- 
szen úri  köntösben,  divatos  magatartással  s mes- 
terséges lépések  közt  mutatja  be. 

Ily  módon  tette  tehát  Tompa  Mihály  „mes- 
terségessóu  az  általa  feldolgozott  népmondák  nagy- 
részét, s törölte  le  azokról  egyszersmind,  a 
mennyiben  tudniillik  egyszerűséget  értünk  az 
alatt  — a naivitást.  Hogy  azt  az  úgynevezett 
gyermetegséget,  gyermekies  elfogulatlanságot,  mely 
a nép  költészetét  oly  annyira  sajátos  színezettel 
vonja  be,  mennyiben  törölte  le  a költő,  avagy 
talált-e  olyat  költészetének  eme  tárgyain : azt 

meghatározni  nem  könnyű  feladat.  Arany  János 
sem  talált  abból  semmit  az  Ilosvay  Toldyján,  de 
a nagy  művész  rálehelte  azt  arra  az  ő szellemé- 
nek mindenhatósága  által.  Tompa  sem  törölte  le 
azt  a költői  bájt  azokról,  hanem  nem  vonta  be 
vele  azokat,  vagy  legalább  nem  átalában  és  nem 
oly  mértékben,  mint  azt  megvárnunk  lehet,  óhaj- 
tani szabad  s azokban  találnunk  lelkűnknek  jól 
esnék. 

Tudjuk,  hogy  a mondák  anyagát  legnagyobb 
részben  diák  társai  hordták  össze.  Azt  azonban 
már  következtetnünk  is  alig  lehet,  hogy  az  ösz- 
szehordott  anyagok  mennyire  idomultak  az  el 
beszélők,  majd  az  átadók  ajakán,  s végre,  hogy 
mennyiben  tekinthetjük  azokat  a nép,  és  meny- 
nyiben a költő  phantáziája  gyümölcseinek?! 

Némi  tájékozásul  szolgálhat  e körülményre 
vonatkozólag  az  az  egy  pár  monda,  a melyet  rö- 
viden úgy  is  bemutatunk,  a mint  azt  — tudo- 
másunk szerint  — az  illető  helyekre  vonatkozó- 
lag — a nép  ismeri. 

Az  első  „Mártii  a könyje.u 

Szepes  megyében,  a Jégvölgyi-csúcs  alján, 
egy  kicsiny,  tiszta  vizű  tóhoz  van  kötve  e monda. 
Azt  beszéli  róla  a nép,  hogy  élt  egyszer  egy 
szelid,  szerelmes  leányka,  a kinek  a szíve  igen 
híven  érzett  egy  szép  kárpáti  vadász  iránt.  Ámde 
a szép  vadász  ifjú  egyszerre  csak  elmaradt  a 
sűrű  rengetegben,  s a keresésére  indúlt  hű  leány 
a magas  kőszálról  élet  nélkül  alázuhant  kedvese 
fölött  annyi  könyet  elsírt,  hogy  könyei  özönéből 
végre  egy  tiszta  vizű  tavacska  Ion,  ő maga  pedig 
kővé  változott. 

Ez  egyszerű  történetecskében  igen  becses 
gyöngyszemére  találunk  a népmonda-költészeté- 
nek.  A csudás  elemet,  mely  a nép  elbeszélő  köl- 
teményeiben annyira  otthonos,  belejátszó  sze- 
repében itt  is  megtaláljuk,  s a tragicus  vonás, 
mely  szintén  lényeges  eleme  a népmondának,  e 
helyen  is  megilletőleg,  megrázólag  kitűnik. 

Tompa  ékes  tolla  kellemes  képzeleti  képek- 
kel díszítette  föl  e kis  eseményt,  pl.  . . . Éber 
álom  zárja  le  a kedvesétől  elvált  ifjú  vadász  sze- 
meit, s ő az  álom  ablakán  át  előre  látja  boldog 
jövője  csalékony  jeleneteit. 

„Gondos  gazdasszony,  rendes  ház  körül, 

Ki  a fáradt  vadász  elébe 

Ki  áll  az  útra,  majd  a dombra  ül 

S virgonc  fiúcskát  nyújt  ölébe, 

Gagyogni  kezdő  gyermekére 
Míg  híven  hallgat  boldog  apja : 

Válláról  súlyos  fegyverét 
A hü  nő  nyájasan  lelopja; 

Lelkének  könnyebben  esik, 

Ha  csak  hazáig  is  viszi ; 

Hisz  6 elbírja  könnyedén  . . . 

Az  áldott  lélek  azt  hiszí.tt  — 

/ 

Epén  ily  jellemzetesen  szólaltatja  meg  a 
költő  a szerelmes  leányt,  midőn  kedvese  rendén 
túli  elmaradása  miatt  nyugtalanul  és  csüggedezve 
remél : 

„Uram  teremtöm,  hol  van  ő ? ! 

Hová  maradt  el  kedvesem 

A Kárpátok  veszélye  nagy 

Oltalmazd  őt  jó  Istenem  1 — 

Az  olvasó  előtt  bizonyosan  azonnal  feltűnik, 

hogy  e festőileg  gyönyörű  rajz,  ez  érdekes  monda 
az  alakításbeli  kitűnőségeken  kívül  a hű  leány 
szeretetének  végéremehetetlenségét  is  igen  találóan 
példázza. 

A második:  Csörsz  árka. 

Ez  a monda  a Heves  és  Borsodmegyék 
határain  elnyúló  Ároktő  falutól  Árokszállásig  ter- 
jedő s máig  is  látható,  jókora  mélységű  árok- 
hoz van  kötve.  Nagyon  valószínű,  hogy  ezt  a 
költő  phantaziája  nemcsak  szebbé,  nemcsak  ter- 
jedelmesebbé és  hatásosabbá  tette ; hanem  a ho- 
mályos cselekményt  általa  kigondolt  személyek- 
kel a meglevő  helyhez  kötötte.  Borsodban  lega- 
lább, s ott  Ároktőn  is,  a mely  falutól  a Tompa 
Igricije  nincs  messze,  e mondából  a nép  csak 
annyit  tud,  hogy  ez  árkot  egy  híres  császár  ásatta. 
Összekötni  akará  a Tiszát  a Dunával,  hogy  a 
feleségét  azon  vihesse  haza.  E célból  a lakoso- 
kat sanyargatva  kényszerítette  az  éjjel-nappali 
munkára ; végre  megsokalta  az  Isten  az  ő huza- 
vonáját és  a kegyetlen  szívű  császárt  villámával 
agyonütötte. 

Az  árkot  a nép  még  most  is  Császár  ká- 
nak nevezi,  s eredetére  nézve  az  az  állítás  bír 
legtöbb  valószínűséggel,  hogy  ezt  az  árkot  keres- 
kedelmi célokból  Traján  császár  tervezte. 

Tompa,  hogy  annál  érdekesebbé,  magya- 
rabbá tegye  a mondát,  elkeresztelte  ez  árkot: 
Csörsz-árkának,  Csörszött  pedig  az  avarok  feje- 
delme f gyanánt  szerepelteti. 

Ügy  adja  elő  a dolgot,  hogy  a longobárdok 
királya,  Rád,  sok  és  vitéz  ellenségei  ellen  szövet- 
ségest keres  és  talál  Csörszben,  az  avarok  ifjú 

és  hatalmas  fejedelmében.  Az  egyesült  hadak  Rád 
minden  ellenségét  legyőzik  s a töméntelen  harci 
zsákmány  kiosztásra  vár.  De  Csörsz  azokból  nem 
fogad  el  osztalékot ; az  ő lelke  a legdrágább  és 
legdicsőbb  jutalom  fejében  Rád  leányáért,  a gyö- 
nyörűséges D é 1 i b á b é r t eped,  s esküt-fogad, 
hogy  bírni  fogja  őt.  Rád  azonban  nem  őszinte, 
alattomos  terveket  korhol,  leányát  Csörsznek  adni 
nem  akarja,  de  mivel  ellenszegülni  nem  mer,  idő- 
nyerés céljából  azt  köti  ,ki,  hogy  „vizen  vigye 
haza  menyaszszonyát.“  Es  az  ifjú  ettől  a fölté- 
teltől sem  riad  vissza,  sőt  lázas  sietéssel  éjjel, 
nappal,  későn,  korán w egyre  ásatja  az  árkot,  mig- 
len  a „sürgetve  nyargalózów  ifjú  „erős  Isten 
nyilától  látá  mega  halált. u A dolgozó  nép  szét 
szalad  s megátkozza  az  árkot. 

Az  előadás  kellemes  voltát  s a cselekvény 
kiszínezését  nem  kevéssé  példázza  az  a jelenet, 
midőn  Csörsz  megkéri  a szép  leányka  kezét : 

S kis  szíve  Délibábnak 
Gyorsan  dobog  vala, 

Oly  kínos  édesen  fáj 
A szónak  általa; 

S a fájó  édes  érzet. 

Titkos  szerelme  volt, 

Mely  olthatatlan  lánggal 
Szép  Csörsz  felé  hajolt. 

és  a midőn  Délibáb  elindúl  a széles  pusztákon 
keresni  megholt  kedvesét: 

Veröfényes  napon 
Meg-meg  jelen  remegve 
A sík  határokon. 

Az  alföldnek  vidékén 
Tűnő  szárnyon  lebeg, 

Csörsz  nyughelyét  keresve, 

És  nem  találva  meg. 

S keresve  most  is,  a kit 
Hajdan  könyezve  várt: 

Elönti  köny  özönnel 
Körül  a láthatárt. 

És  újra  látja  álmát, 

Melyet  rég  álmodott, 

Mert  megtelik  vizárnynyal 
Csörsz  árka  is  legott. 

Nem  kevéssé  emeli  e monda  becsét  és  a költő 
leleményességét  is  előnyösen  tünteti  ki  az  a kö- 
rülmény, hogy  míg  Mártha  könyjében  az  elsírt 
könyözön  egy  helyre  szorul  és  tavat  képez ; 
ebben  mindannyiszor  elönti  az  egész  mezőséget 
s tengert  alkot.  Ebben  a mondában  is  úgy,  mint 
amabban,  a szerető  leányszív  fölülmúlhatatlan  von- 
zalma és  kitűrő  hűsége  van  előtüntetve. 

A harmadik : A karosai  templom. 

Tompa  mondaköltészet-füzérének  eme  szin: 
tén  igen  becses  gyöngyszeme  Zemplén  megyé- 
ben a Bodrogh-közön  szerepel.  Úgy  külső,  mint 
belső  sajátságainál  fogva  egy  iránt  kielégíti  a vára- 
kozást. Mester  kézre  vall  benne  minden : szolgává 
szegődik  a nyelv,  'kéznél  állanak  a legtalálóbb 
szavak  s sehol  semmi  erőszak  a magyar  nyelv  szel- 
lemén. Hanggal  és  gondolati  tartalommal  való 
festése,  hű  tájfestései,  különösen  pedig  a víz  mel- 
léki vidék  képeinek  szemléltető  rajzai  kifogásta- 
lanul mintaszerűek.  — Három  elem  olvad  benne 
össze,  úgymint:  a tárgy,  melyhez  a monda  van 
kötve,  a csudálatos,  ószerű,  tó  közelében  álló  épü- 

let;  a tulaj donképeni  monda  vagyis  a harang  elsti- 
lyedése,  s végre  az  őrködő  tündér  megjelenése, 
hogy  a harangot  félre  verje. 

Lényege  összevág  a nép  elbeszélésével,  s az 
annyiból  áll,  hogy : a Karosa  folyócska  helyén 
hajdanában  egy  nagy  tó  létezett,  a melynek  mély 
fenekén  volt  a tündérlányok  büszke  vára.  E tűn* 
dérlányok  az  éj  leszálltával  rendszerint  feljöttek 
a víz  színére  és  „hajnal  arccal,  harmat  ajkkal^4 
énekelgettek.  Egy  andalítóan  kellemes  éjen  pe- 
dig király  nőj  ökkel  együtt  útra  keltek  a hajnal- 
hoz, a tó-királynő  testvéréhez.  S midőn  játszi 
mulatozás  után  onnan  haza  felé  útban  voltak, 
üldözőbe  vette  őket  a rút  sötétség  rémes  szel- 
leme. Nagy  ügygyei  bajjal  sikerült  ugyan  meg- 
megmenekedniök,  hanem  a tőle  való  félelem  kö- 
vetkeztében a hajnal  esti  csarnokaiba  költözköd- 
tenek.  Régi  becses  patotájok  drága  márvány  kö- 
veiből a kedves  emlékezés  zálogául  egy  nagy- 
fényű templomot  óhajtottak  készíteni,  a melynek 
magas  tornyába  a királynő  önmaga  adandja  az 
ezüstszavú,  páratlan  harangot.  A meghatározott 
időre  azonban  nem  lett  készen  a szent  egyház  s 
azt  tovább  folytatniok  a tündéreknek  nem  állott 
hatalmukban.  így  az  épület  félben  maradt,  a tó 
folyócskává  változott,  a még  föl  nem  erősített  ha- 
rang a mélységbe  sülyedt : elpusztúlt  a kies  vi- 
dék. A más  vidékre  költözött  tündérlányok  közűi 
egy  minden  száz  évben  eljön,  félre  veri  a harangot, 
s ily  módon  eleveníti  fel  az  emberek  emlékezeté- 
ben az  ő végkép  letűnt  boldog  lakozásukat. 

Van  ebben  a mondában  egy  dal  is,  melyet 
a tündérek  szoktak  zengedezni.  Erről  a bűbájos 

dalról  a Szépirodalmi  szemle  bírálója  ekként  nyi- 
latkozott: „Az  a dal7  mely  a karosai  templom 
című  mondában  a tündérlányok  ajkiról  zeng, 
valóságos  tiszta  költői  szépség  s az  olvasó  kép- 
zelődését ismert,  nem  ismert  boldog  szigetekre 
viszi,  a legenyhébb  ég  alá,  hol  a levegő  illat,  a 
szellő  hárfahang. u Ez  oknál  fogva  érdemes  lesz 
ez  éneket  idéznünk,  hozzá  tevén,  hogy  a virág- 
regék olvasásánál  ezt  a mondát  tegyük  párhu- 
zamba a „N  e f e 1 e j t s“  című  regével. 

^Szállj  le,  szállj  le  csendes  éjfél! 

Álom!  lengj  a föld  fiára! 

Most  miénk  a lég  biralma, 

Most  miénk  a föld  határa. 

A szerelmes  hold  sugári 
Hizelegve  átkarolnak, 

Míg  sóhajtva  lábainknál 
ifjú  szellők  udvarolnak. 

Merre  lengünk,  merre  száll  un k, 

Csak  mi  ébren,  minden  alszik ; 

Illatfátyolunk  szelétől 
Mély,  csodás  álom  fogamzik. 

Nincs  halandó,  a virágok 
Templomát  ki  megtalálja; 

Nincs,  ki  hallja,  a midőn  zsong 
Méhehangú  orgonája. 

lm  az  éj  harangja  kondúl  . . . ! 

Éj  harangnak  halk  szavára 
Nincs,  ki  lássa,  mint  sietnek 
A virágok  éjimára. 

Büszke  rózsa,  szép  királynő 
Lép  előre  és  nyomában 
Szende  liljom , a virágok 
Szűz  papnője,  hó-palástban. 

S az,  mit  említ  a halandó, 

Szólva  harmat  — , fénybogárról, 

Szentelt  víz,  oltári  lámpa 
A virágok  templomából 

Csak  mi  tudjuk,  csak  mi  értjük, 

Hulló  csillagok  regéjét; 

Titkos  éj  varázs  csodáit, 

Szellöhárfák  lágy  zenéjét. 

Itt  vagy,  itt  vagy  csendes  éjfél  . . . ! 

Álom  dóit  a föld  fiára; 

Most  miénk  a légi  ország, 

Most  miénk  a föld  határa.  — 

Fentebbi  ismertetéseink  és  jellemzésünk  alap- 
ján következtetni  lehet : miként  bővítette,  csino- 
sította, alakítgatta  Tompa  az  ő mondáit;  mennyire 
kötötte  magát  a tényékhez,  s a költészet  szépsé- 
geit mennyire  sikerült  műveiben  az  igazsággal  és 
erkölcsiséggel  belsőleg  egyesíteni. 

Nem  lenne  érdekesség  nélküli  dolog  lépés- 
ről lépésre  kisérni  költőnket  eme  szempontból  s 
sorra  járni  azokat  a romokat  és  helyeket,  a 
melyekhez  köté  a nép  és  enmaga  képzeletének 
szüleményeit;  de  ez  a törekvés,  ha  lehetetlenség- 
nek nem  bizonyulna  is,  jelenlegi  célunkat  messze 
túlszárnyalná;  ugyanazért  be  kell  érnünk  még 
annak  rövid  fölemlítésével,  hogy  Tompa  mondái- 
nak egyes  részei  a festő  művészetre  vonatkozólag 
is  annyira  figyelemre  méltók,  hogy  azok  után  a leg- 
szebb tájképek  volnának  teremthetők. 

Ilyen  részecske  a Sirató-ban : 

„Közel  Köröshöz  rég  beomlott 
Földvárnak  halma  látható; 

Vízbástya,  mely  köríti  védve, 

Posványos,  káka  fedte  tó. 

Holott  a hóka  szárcsa  költ 
S fűrész  fogával  nö  a kollokán. 

Hol  jár  a délibáb  tűnő  vizével, 

És  a lidérc  bolyong  múló  tüzével, 

Az  nappal  és  ez  éjszakánk 

Tompa  mondáinak  eme  részszerinti,  nyelv- 
beli és  költészeti  szépségeit  Tolnai  Lajos  is  el- 
ismeri az  ő sokban  túlságig  szigorú,  de  minden 
esetre  nagybecsű  bírálatában  (Budapesti  Szemle 
1878.  35.  sz.),  a melyben  ide  vonatkozólag  így 
szól  : „Találós  festés,  jól  alkalmazott  költői  ha- 
sonlat; zengzetes  nyelv;  megkapó  pathos ; jól 
eső  humor;  életteljes  satira  nem  egy  helyt  sze- 
rencsés tulajdonai  e regéknek  ;CÍ  de  hozzá  teszi 
azt  is  — és  azt  túlzás  nélkül  tfeszi  hozzá  — 
„a  mi  fő  dolog:  a mese  alkotás;  a részek  ará- 
nyossága; a drámai  elevenség;  a jellemzés  hű- 
sége ; a tömörség  s az  egy  célra  törekvés : az 
a legtöbben  hiányos. u 

így,  főképen  így  kell  azokban  gyönyörköd- 
nünk : elkülönítgetés,  elemzés,  szétszedegetés  nél- 
kül ; ellenkező  esetben,  a mint  Csengery  Antal 
„Tanulmányaiban  w a mondákra  nézve  megjegyzi: 
„szétfoszlanak  s alig  hagynak  valami  tartalmat. u 

Azt  azonban  ki  kell  emelnünk,  hogy  Tompa 
Mihály  mondaköltészete  teljes  összhangban  áll  köl- 
teményeinek élesen  kiváló,  szembeszökően  pél- 
daadó, nemes  irányával.  Azzal  tudniillik,  a mi  az 
ő költői  tollát  — a népszerű  s ugyanazért  költé- 
szetüket a mulattatás  körébe  alászállni  engedő  köl- 
tők természetével  ellenkezőleg  — folytonosan  iz- 
gatá,  hogy  műveivel  a jeles  erkölcsök,  a kardi- 
nális erények  útjára  vezéreljen,  hogy  életünket 

szebbé,  boldogabbá,  rendeltetésünkkel  összeegye- 
zőbbé  tegye.  Az  tagadhatatlan,  hogyha  ez  volt 
a költő  célja  mondái  által  is : úgy  költeményeinek 
emez  alkotásaiban  kitűnő  eszközöket  hagyott  ránk, 
s annaklegsikeresebb  alkalmazhatását  a népéletben 
egyedül  csak  az  által  nehezíté  meg,  hogy  a nép- 
hez nem  a népköltészet  rythmusos  nyelvén  szólt. 

Tompa  mondáiból  egyaránt  hasznos  tanul 
ságot  vonhatnak  le  a fejedelmek  és  népek,  urak 
és  szolgák,  kiváltságos  személyek  és  jobbágyok, 
gazdagok  és  szegények,  hatalmasok  és  gyöngék, 
boldogok  és  csapás  által  sújtottak,  erényes  életű 
és  tisztesség  által  kiváló  személyek,  üldözöttek 
és  magukról  megfeledkező  szenvedélyrabok,  bűn- 
bánók, és  hitvány  makacsok,  szülék  és  gyerme- 
kek, hű  és  hűtlen  barátok,  nemes  elvek  harcosai 
és  gyarló  fösvények,  áldozatkész  és  kapzsi  em- 
berek, kikeseredett  és  önbizalommal  telt  keblű 
egyének,  szóval : úgy  a magán  és  társadalmi  élet- 
ben, mint  az  egyház  vagy  politika  viszonyainak 
körében  ható,  szereplő  személyek  mindnyájan  meg- 
talatják  azt  az  ő hozzájok  szóló  költeményt,  a 
mely  buzdíthatja,  melegítheti,  gyógyíthatja,  meg- 
nyugtathatja őket,  gyönyörködtető  s hatása  köz- 
ben balzsamot  nyújt  és  irányelveinél  fogva  ve- 
zető fonalúl  szolgálhat  az  élethomályos  laby- 
rinthusában. 

Avagy  nem  okúlhatnak-e  valóban  első  sor- 
ban a fejedelmek:  Az  üres  koporsó;  a népek: 
a Csengő  barlang;  az  urak,  a kiváltságos  szemé- 
lyek, a gazdagok  és  hatalmasok  : az  Ásvány,  az 
Oltárkő,  a Lófő,  a Kenyérkő  és  a Basa  kútja; 
a védtelenek,  szegények  és  szenvedők  : a Szegény 

és  gazdag.  Menedékkő,  Hegyeskő,  Szepesváraljai 
leány  ; a súlyos  veszteség  által  gyötröttek  : a Visz- 
hang,  a Várhegy ; a szülék  és  gyermekek : szin- 
tén a Várhegy,  nem  különben  a Kő-asszony,  A 
légkő,  A tó  leánya;  a barátságos  viszonyban 
élők : a Kő-asszony,  Király  kútja,  Mézharmat, 
Pártatolvaj  és  a Sárkánytörés ; a pénzsovárok : 
A lidérc,  A bajmóci  fürdő,  Verespatak,  Adós 
fizess,  a Sirató,  Borova  hóra;  a hűtlen  feleségek 
és  roszlelkű  asszonyok : a Szakálas  farkas,  A 
kérész,  Cservena  hóra ; a nemes  elvek  harcosai : 
a Mohos,  A hős  kardja,  A pók  versenye  című 
mély  jelentőségű  költeményekből,  s melyik  val- 
lástalan ember  nem  döbbenne  meg  és  nem  szállna 
magába,  ha  az  Ünneprontókat  avagy  A bojtárt 
olvasgatja  ? 

Említsük  föl  még  ezeken  kívül,  hogy  Tompa 
az  ő mondáiban  több  város  eredetéről  és  egyéb 
más  helyről  gyönyörködtetve  és  sok  eredetiséggel 
regél;  ilyenek  ph  Diós-Gryőr,  Eperjes,  Bereg- 
szász, Vencsellő,  Kenyézlő,  Pogánykút,  s hogy  a 
természetben  is  annyira  figyelmére  méltatott  min- 
dent, hogy  nemcsak  a Phönixxel  ismertet  meg, 
hanem  a bölönbika , ja  fénybogár , az  ördögsze- 
kér, az  árvalányhaj,  a jávorfa,  a csepegő  bar- 
langok, a fagyöngyök,  az  őszi  pókhálók  és  a 
források  keletkezésének  történetét  is  elmondja, 
kimagyarázza;  s hogy  ezek  által  a nép  meseköl- 
tészetének is  igen  becses  gyöngyszemeit  tette, 
bár  néhol  reflexión  átszűrve,  néhol  ezzel  nagyon 
is  túlterhelve,  közkincsünkké.  S ha  mindezeket 
összeveszszük,  nem  lehet  teljes  méltány latban  nem 
részesítenünk  Tompa  mondaköltészetében  egy- 

részről  a sokoldalúságot,  a formabeli  különfélesé- 
get  és  eszmei  gazdagságot,  másrészről  pedig  a 
mindig  nemesen  használni  vágyó,  kimerülhetetlen 
humánus  törekvést. 

III. 

Hogy  a népregékben  és  népmondákban 
mennyire  szépen  nyilatkozik  Tompa  borongó  és 
elmélkedésre  hajló  költészete,  azt  már  a fenteb- 
biekből láttuk  és  következtethetjük.  Tapasztal- 
tuk, hogy  egy-egy  romhoz  és  történeti  reminis- 
centiákat  fölidéző  helyhez  erőltetés  nélküli,  őszinte 
hangulattal  írt  regék  vannak  kötve,  melyek  rész- 
ben a nép,  részben  a költő  phanfáz iájának  szü- 
leméményei.  Természetesnek  találjuk,  ha  azt  állít- 
juk, hogy  e regéknek  ép  az  adja  meg  a költői 
értéket,  hogy  bennök  nem  a romok,  nem  a táj- 
képek s általában  nem  az  élettelen  természeti  tár- 
gyak , hanem  a nép-  és  történeti  hagyomány, 
vagyis  az  emberi  cselekmények  képezik  a kö- 
zéppontot, a főirányt.  Mert,  valamint  a költői 
műfajoknál,  úgy  a regéknél  is  megkívánjuk,  hogy 
a bennök  előforduló  természeti  képek  csupán 
csak  az  emberi  gondolatok  és  események  k e- 
r étéül  szolgáljanak,  s ne  igényeljenek  maguk- 
nak önállóan  működő  egyéni  szerepet.  Még  az 
oly  leíró  és  tárgyfestő  költeményekben  is, 
a melyekben  a költő  egyedül  természeti  tárgyak- 
kal és  tüneményekkel  foglalkozik , nem  egyé- 
níti  azokat,  hanem  az  általok  keltett  kellemes 
érzelmi  hatásokat  tárja  élénkbe.  Ilyen  például  az 
igéző  tájkép,  vagy  a virágok  színpompájának  han- 
gulatot gerjesztő  leírása. 

A kültermészetnek  tehát  nem  lehet  más, 
mint  alárendelt,  passiv  szerepe  a költészeti  iro- 
dalom mezején.  S mondhatnék,  hogy  ezzel  meg 
is  elégedhetik,  mivel  e szerény  minőségben  meg- 
becsülhetetlen eszköz  még  akkor  is,  ha  közvet- 
lenül nem  ébreszt  kellemes  hangulatot.  A sivár 
homok  puszta,  melyen  a szem  nem  lát  mást,  csu- 
pán egyetlen  kőhalmot,  .;egy  hajdani  épület  rom- 
jait, bizonyára  nem  szép,  sőt  unalmas  egy  lát- 
vány. Ámde  a csekély,  jelentéktelen,  hitvány 
anyag  a legragyogóbb  költői  beszély  keretévé 
válhatik,  ha  a pusztát  valamely  magasztos  esz- 
mével, ama  kőhalmazt,  az  [elpusztult  emberi  lak 
romjait,  a zivataros  hajdankorral,  az  emberi  élet 
változatos  eseményeivel,  a földi  dolgok  mulé- 
konyságával,  a világnak  és  szerencséjének  váltó - 
zandóságaival,  embertársaink  végzetes  és  enma- 
gunk  kétes  jövőjével  hozzuk  kapcsolatba,  miként 
azt  Petőfi  tette  „A  csárda  romjai a című  gyö- 
nyörű költeményében. 

Tegyük  fel,  hogy  Petőfi  máskép  alakítja  e 
költeményt : személyesíti  az  élettelen  ter- 
mészeti tárgyakat ; felruházza  beszélő,  gondol- 
kozó tehetségekkel,  nemkülönben  érzelmekkel,  és 
szenvedélyekkel,  szóval  az  élő  emberi  lény  attri- 
bútumaival. A puszta  és  a kőhalmaz  diskursusba 
bocsátkoznának  egymással ; magas  eszméket,  fen- 
szárnyaló  gondolatokat  cserélnének,  bölcs  taná- 
csokat osztogatnának  a társadalomnak,  az  embe- 
riségnek — és  így  tovább.  Ily  körülmények  között 
nemde  azt  mondanék,  hogy  „A  csárda  romjai44 
ilyetén  alakításban  lehet  allegória,  lehet  tanköl- 

temény,  de  semmi  esetre  sem  költői  mű  a szó 
valódi  értelme  szerint. 

Azt  ugyanis  már  régen  alaposan  kimutatta 
több  aesthetikus,  bogy  az  úgynevezett  tanköl- 
tészet nem  lehet  az  aesthetikai  élvezet  tárgya. 

A Tompa  Mihály  virág  regéit  ez  Ítélet- 
tel helyezik  párhuzamba  s e kategóriába  szokták 
beosztani,  mivel  voltaképen  inkább  virágokat  sze- 
repeltető allegóriákat,  mint  regéket  látnak 
azokban.  S hozzá  teszik,  hogy  az  allegória  csak 
úgy  hatásos,  ha  rövid,  máskülönben  unalmassá 
válik.  Itt  tehát  még  azt  az  előtolakodó  kérdést 
is  el  kellene  döntenünk,  hogy  nem  szenvednek- e 
a Tompa  virág  — vagy,  a m int v talán  még 
inkább  nevezhetnők  — , lyrai-allegóriái  az 
által,  hogy  a személyesített  virágok  versengenek, 
szerelmeskednek,  érzelegnek,  vágyakat  és  remé- 
nyeket cserélnek  ki,  élet  és  társadalmi  elveket 
jeleznek  és  több  efféle  dolgokat  visznek  véghez 
ugyancsak  terjedelmes  elbeszélésekben,  egy  jókora 
vastag  könyvön  végig. 

Erre  a kérdésre  kielégítő  és  teljesen  meg- 
győző feleletet  adni  nagyon  nehéz,  majdnem  lehe- 
tetlen. Mert  mondja  bár  azt  a műbiró,  hogy  a 
hosszadalmasság,  a bőbeszédűség  itt  is  hátrányára 
van  Tompa  Mihály  költői  alkotásainak ; s hogy, 
mivel  az  alap,  melyen  a költő  személyesített  vi- 
rágai mozognak,  lényegében  van  annyira  elté- 
vesztve, hogy  azt  a legragyogóbb  részletek  s a 
legkifogástalanabb  technikai  tökéletesség  sem  pó- 
tolhatja : az  olvasó  közönség  Ízlése  mégis  más- 
ként és  pedig  a virágregék  előnyére  nyilatkozik. 

Már  pedig  régen  meg  van  írva,  hogy  „Az 

Ízlés  ítéletei  oraculumok,  melyektől  nincs  fölebb- 
vitel44  (Athenaeum  1837.  13.  sz.)  S tagadhatatlan, 
hogy  minden  művészet  csak  annyiban  művészet, 
a mennyiben  a nagy  közönséget  gyönyörködésre 
tudja  bírni.  Ha  ez  nem  sikerült,  hiában  a műbi- 
rálók  minden  jó  akarata  és  ékes  érvelése,  az  a 
legszabályszerübb  mű  is  minden  nagyobb  hatás 
nélkül  pendűl  el.  Ugyan  azért  nincs  oly  művész, 
a ki  művésztársai  és  nem  a nagy-közönség  szá- 
mára- dolgoznék ; noha  kétségtelen,  hogy  ennek 
nagyon  is  meg  szoktak  lenni  ferde  kinövései. 

Elismerjük,  hogy  az  aesthetikai  törvények 
nagy  codexe  jelenleg  nem  támogatja  azt  a néze- 
tet, hogy  a virágokra,  a természet  emez  ártatlan 
lényeire,  „erkölcsi  törvények  sűlya  nehezedjék44 
(Gyulai  Pál,  Pesti  Hírlap  1855.)  de  nem  lehetet- 
len, hogy  a köz-izlés  lapot  kér  a virágregék 
számára,  mint  eredeti,  új  művészi  termék  szen- 
tesítésére az  aesthetikai  törvények  nagy  code- 
xében. 

De,  vajon  támogatná-e  ezt  a nézetet  a köz- 
vélemény ítélő  széke? 

Mindnyájunknak  vannak  adataink  arra  vo- 
natkozólag, hogy  Tompa  e művét  nagy  elisme- 
réssel s a gyönyörködés  érzetével  nem  egyedül 
fiatal  s egyszersmind  tudományos  műveltségű  em- 
berek és  a virágokat  annyira  kedvelő  leányok 
említék,  a kiknél  a phantázia  élénksége  még  in- 
kább a felszínen  marad  s a miatt  nem  ritkán  tel- 
jesen szem-elől  tévesztik  a mű  lényegét;  hanem 
megállapodott  korúak  és  kiváló  műveltségű  höl- 
gyek is,  a pdknél  a túláradó  képzelemerő  már 
szigorúan  korlátozott  mederbe  szállt. 

E tény  előtt  nem  lehet  egyszerűen  szemet 
hunyni.  Mert,  habár  fő  dolognak  tekintjük  is  azt, 
hogy  bizonyos  lényeges  körülmények  között  mit 
mond  az  illetékes  és  elfogulatlan  műbiró : nem 
ignorálhatjuk  a közvélemény  szavát  sem.  S any- 
nyival  inkább  figyelembe  veendő  az,  mivel  Moli- 
ére  és  Petőfi  élete  is  fényes  bizonyság  arra  nézve, 
hogy  mennyire  meglehet  nyerni  a közvéleményt 
egyes  elfogult  nézetek  és  a kritikusok  eltérése  da- 
cára is ; s mint  Gyulai  Pál  mondá  egyik  egyetemi 
előadásán:  ’„Az  irányköltészet,  bármennyire  kár- 
hoztatják  is  némelyek,  csak  akkor  ítélendő  el,  ha 
az  illető  irány  nem  tud  eléggé  összeolvadni  a 
költőivel ; s azt  azután  a siker  igazolja,  ha  az 
illető  irány  el  van-e  találva. u 

A virágregékben  az  alapgondolatok  ellen 
senkinek  sem  lehet  kifogása,  mivelhogy  azok  be- 
csét az  élet  mindenkor  igazolja,  a színezés  pedig 
oly  annyira  elragadó,  a nyelv  annyira  bűbájos 
és  a technika  annyira  kifogástalan,  hogy  mind- 
ezen tulajdonságainál  fogva  versenyre  hívja  ki 
kortársai  műveit,  s hatása  alatt  a lélek  mindazt 
átéli,  a mit  bármely  költő  művei  által  átalában 
el  akar  érni.  Es  azt  sem  mondhatjuk,  hogy  e 
sajátság  egyedül  csak  a díszítmények  káprázatos 
voltának  tulajdonítandó.  Az  öszszeütküzések  tel- 
vék  mozgással  és  élettel,  a helyzetek  költőiek,  a 
jellemzések  érdekes  folyamatnak  és  az  érdek  egy 
szempillantásig  is  alig  nyugszik,  mindezeket  a 
csendesen  ható  költői  nemes  elem  kellemesen  ol- 
vasztja magába,  öleli  át  avagy  folyja  körűi. 

Igazán  úgy  van,  hogy  a nagyra  látás,  a 
versenyre  hajló  természet  a virágregékben  kevés 

élvet  talál,  sőt  hajlandó  azokat  beesőkben  nagyon 
is  alászállítani.  Jó  szivhajlam,  nyugodt  kedély, 
vidám,  szelíd  költői  lélek,  avagy  szerénységétől 
meg  nem  fosztott,  tudományosan  képzett  elme 
előtt  azonban  mindig  nagy  becsesei  bírnak  és  min- 
dig kedvesek  maradnak.  Minél  nemesebben  érzé- 
keny és  minél  finomabban  művelt  valaki,  annál 
inkább  megérti  és  átérzi  a gyöngéd  lelkületű 
költő  szelíd  célzásait.  S ha  e célzásokhoz  és 
festésekhez  rokonszenvet  is  csatolunk,  azonnal 
meg  találjuk  a költői  színpompával  bíró,  szelíd 
modorú  életképeket  épen  úgy,  mint  Népregéiben 
is,  a melyek  többnyire  annyira  sikerültén  talál- 
koznak az  emberek  jellemvonásaival.  Ezek  erő- 
sebb hatásúak,  amazok  meditatiót  kívánnak.  Majd- 
nem annyit  érhetni  el  e csendes  hatású  életképek 
által  kicsinyben,  mennyit  a színdarabok  által  — 
nagyban. 

A virágregék  természetességre,  egyszerű- 
ségre akarnak  szoktatni.  Küzdenek  mindenféle 
emberi  gyarló  haszonvágy  és  félszegségek  ellen. 
Erkölcsi  elvekre  s élettani  igazságokra  kívánnak 
minden  részletök  által  figyelmeztetni.  S mindezt 
gyöngéd  módon,  finom,  nőies  melegséggel, mondhat- 
nék: alig  észrevehető  jótékony  hatással  eszközük. 

A virágregék  szépségeit  meg  sem  tagad- 
hatja senki,  s hogy  a műbiró  előtt  még  nem  ta- 
láltak tetszésre,  annak  oka  nem  abban  keresendő, 
mivel  a mű  az  erkölcsi  érzületet  sérti,  hanem, 
hogy  a nagy  művészek  törekvései  közűi  hiányzik 
belőle  egy:  alapjánál  fogva  nem  elégíti  ki  az 
észt.  S korunk  jellegei  közé  tartozik,  hogy  ezt 

épen  nem  tudják  megbocsátani,  habár  az  erkölcsi 
alap  hiánya  előtt  többször  szemet  hunynak  is. 

A virágregék  oly  szépek,  és  annyira  erköl- 
csi alapon  áll  az  egész  mű,  hogy  általa  az  igaz- 
ságnak csak  nyerni  lehet. 

így  gondolkoztak  Tompa  Mihály  virágregéi 
felől  különösen  Erdély  hölgyei.  Innen  van,  hogy 
a virágregék  ott  sokkal  inkább  észrevehető  hatást 
keltettek,  mint  közvetlen  közelünkben  és  mindig 
melegebb  s rokonszenvesebb  pártolásban  része- 
sültek, mint  nálunk.  Bizonyság  erre  gr.  Mikó 
Imre  többszöri  nyilatkozata,  a melyeket  a gyön- 
géden kitüntetett  és  barátságára  méltatott  költő 
előtt  tett,  s a melynek  kedves  tapasztalása  végett 
számtalanszor  kérte  őt  a költői  érdekű  bércek  és 
berkek  megszemlélése,  nemkülönben  a lelkes,  a 
legkedvesebb  és  legszebb  erdélyi  virágok  meg- 
látogatására. A körülmények  azonban  mindig 
meggátolták  Tompát  e szándékában,  s azt  még 
1859.  julius  havában  a Kazinczy  Gábor,  Lévai 
József  és  Egressy  Benjámin  kedves  barátai  tár- 
saságában sem  eszközölheté. 

Tompa  Mihály  eme  nagyhírű  barátainak 
nyilatkozatai  folytán  maradt  ránk  az  az  értesítés, 
hogy  Erdély  legjelesb  úrnői  T.  egész  költészetét 
nemcsak  fogékony,  nemcsak  költői  szellemű,  ha- 
nem valódi  figyelemre  méltó , lelkes  szavakkal 
bírálták.  S az  ő szokott  erdélyi  nyíltságuk  termé- 
szete szerint  kiválóan  kimondották  virágregéire 
nézve,  hogy  ez  a természet  kebeléről  felkarolt 
költészeti  termény  a leggazdagabb  és  legjelenté- 
kenyebb erkölcsi  hatású  nyeremény  mindazok 
közt,  a mik  eddigelé  ily  nemben,  irányban  és 

alakban  bel-  és  külföldön  megjelentek.  Mert  ha- 
bár nem  a legátalánosabb  érzéseket  festi  is  min- 
denik  regéjében,  a mennyiben  a nagyravágyás, 
rágalom  stb.  rút  szenvedélye  nincs  meg  minden 
emberben ; de  mind  a mellett  óva  intő  például 
szolgálhatnak,  érdekesek,  hívek  és  remekek.  Sőt 
hozzá  tették,  hogy  e regék  jelentékeny  részét 
csupán  csak  virágokhoz  kötve  lehetett  elmondani, 
mivel  ellenkező  esetben  a költő  legyőzhetetlen 
akadályokba  ütközött  volna. 

Hogy  ily  akadályoknak  kitéve  ne  legyen  a 
költő  s egyszersmind  azt  a célt  is  elérje,  hogy 
erkölcsi  ideáit  az  emberi  élet  szabályaivá  tehesse 
ama  példázatos  előadás  által,  mely  szerint  a vi- 
rágokat oly  tulajdonokkal  ruházza  fel,  melyek  a 
képzelem  merész  alkotó  erejénél  fogva  azok 
sajátságainak  kisebb  nagyobb  mérvben  megfele- 
lőknek vehetők : az  ős  ember  felfogása  szerint 
kellett  cselekednie ; fel  kellett  ruháznia  az  élette- 
len tárgyat  személyi  tulajdonokkal:  öntudattal 
és  akarattal  s visszaidézni  emlékezetünkbe  azon 
kor  gyermeteg  világ  nézetét,  melyben  a Homer 
görögjei  az  aulisi  platánokat  ép  oly  isteni  féle- 
lemmel bámulák,  mint  a hinduk  az  indiai  óriás 
fügefát  s a mohamedánok  ép  oly  igézettel  rajong- 
tak a mekkai  fekete  meteorkő  körűi,  a mint  emel- 
kedett a régi  germánok  kebele  a szent  tölgyek 
látására. 

S végre  abban  a nézetben  voltak,  hogy  e 
regékben  a jellemzetes  iránti  érzéknek  és  az 
egységre  vonatkozó  törekvésnek  is  több  jelével  ta- 
lálkozhatunk, mint  más  elbeszélő  költeményeiben. 

Ezek  után  szóljunk  a virágregék  tartalmáról. 

Azt  már  fölemlítettem  egy  helyen , hogy 
Tompa  szerint  „nemcsak  a legtisztább  gyönyö- 
rök kertje,  a nyugalom  sátora,  a vigasztalás  tem- 
ploma; de  becses  tudomány  iskolája  is  a nagy 
természet, u (Olaj ág)  s hogy  ő ezt  a jó  anyát,  ezt 
az  életforrást,  ezt  az  ezerféle  gyönyör  és  kéj  s 
ezer  boldogság  adóját  gyermeki  hódolattal  nevezi 
anyjának  és  így  nagy  különbség  van  e tekintet- 
ben is  Tompa  és  Petőfi  közt. 

Tompa  ezt  mondja:  „Óh  természet!  édes, 
gyöngéd  anyám  !u 

Petőfi  pedig  így  nyilatkozik  : „A  természet 
vad  virága  vagyok  én!u 

A hangulat  tehát  abból  a viszonyból  foly, 
melyet  a költő  természetszeretete,  a természet 
lényei  és  önmaga  között  teremtett,  melyet  édesen 
visel,  gondosan  táplál  és  nemes  érzelmeinek  tol- 
mácsává tesz,  s egyszersmind  a legmagasabb  és 
legüdvösb  társadalmi  és  egyéni  erényre  való  szok- 
tatás eszközévé  választ. 

A harmincnégy  regében  több  mint  ötven  kép 
szolgálja  a költő  kitűzött  céljait. . 

Célja  pedig  a költőnek,  mint  azt  röviden 
körvonalozni  lehet,  kimutatni  azt,  .hogy : a sze- 
rény ember  a legegyszerűbb  helyzetben  is  elérheti 
az  élet  végcélját:  boldog  lehet  s megelégültsége 
és  bölcs  megnyugvása  a hiú  békétlenkedők  fő- 
bbe emelik  őt.  (Az  ibolya) ; tanulja  meg  tehát 
elvégre  valahára  mindenki  azt  az  arany  igazságot : 
Légy  sorsoddal  elégedett  (Őszi  kikirics) ; a kiket 
kevésbbé  ékesített  fel  a természet  keze  a szem- 
nek tetsző  külsőségekkel  s ezen  kívül  még  az 
anyagi  javakból  is  szűkmarkúlag  látott  el : azok 

ne  akarjanak  perbe  szállni  a gondviselő  termé- 
szettel, mivel  annak  nagyon  is  megvannak  változ- 
hatatlan  törvényei  (Télizöld) ; nem  mesebeszéd 
az,  hogy  minden  szív  ott  a legboldogabb,  a hol 
leginkább  otthon  érzi  magát  (Izsóp  és  Viola.)  A 
boldog  ne  éljen  egyedül  önmaga  örömeinek  (Mécs- 
virág),  hanem  emlékezzék  meg  gyakran  azokról, 
a kikről  megfelejtkezni  látszott  a végzet.  S ha 
jót  teszünk  , tegyük  azt  emberekhez  illő  előre 
látással  és  menten  minden  tetszelgő  hírvágy  gon- 
dolatától. A segedelemre  valóban  rászorult  és 
méltó  embertársakkal  úgy  ne  cselekedjünk,  mint 
a legjobb  tanácsokkal  szokása  cselekedni  az  éret- 
len elméjüeknek,  azok  helyett  inkább  az  érde- 
meden és  veszélyes,  de  hízelgő  eszméket  be- 
csülvén és  méltatva  figyelemre  (Aranka).  A kik 
nagy  bővében  vannak  az  anyagi  javaknak , jól 
sáfárkodjanak  azokkal , mert  különben  nyakuk- 
ban jár  a nemesis  (A  mohok)  s elveszi  tőlük  a 
gazdagságot  és  fényt,  hogy  ne  fényeskedhessenek 
és  ne  is  ronthassanak.  A családalkotás  vágya  ne- 
mes, szent  érzelem,  bennünk  ne  igyekezzünk  el- 
fojtani azt ; de  elővigyázók , éberek  és  hívek 
legyünk  mindenkor  (Szarkaláb.)  Önhittséggel  tel- 
ten el  ne  induljon  társat  keresni  a szív,  mert  ily 
módon  nem  követi  életsajkánkat  a józan  elv  s 
elmerülünk  a válogatás  örvényes  tengerén.  Bol- 
dogtalan, dőre  nézet  az : 

„Változás  az  élet  !u 

A ki  mindenkinek  tetszeni  vágy,  az  előbb - 
utóbb  hoppon  marad.  S az  csak  önmagát  csalja 
meg,  ki  vigaszt  ily  szavakban  k eres  : 

„Vígan  éltem  legalább14 ; 

mivelhogy  ő rá  nézve  sem  fognak  elmaradni  a — 
nem  szeretem  napok.  Hiszen  — mondja  a költő 

„ — — ha  úgy  lehetne, 

Hogy  kifogyván  lángja,  nedve: 

Összetörnék  a pohár  . . . 

De  csak  teng  a csapodár! 

Mert,  ki  véle  szenved,  érez: 

Senki  sincs  közel  szivéhez 
S bánat  az,  mit  most  terem, 

A csapongó  szerelem 

S mely  emlékivel  vadon  vív: 

Önmagát  ijeszti  a szív, 

Alma  oly  kisérteti. 

Száraz  kóró  lett  az  élet, 

Játékul  a kín  szelének,- 
A mely  rázza,  zörgeti. 

Mígnem  a vihar  megindul, 

S összetörve,  irgalomba! 

A sirhalmokhoz  veti  . . . . ! 

r 

Epén  ily  erősen  ható  szavakkal  figyelmezteti 
a költő  a felnőtt  leányokat  is.  (A  bajnok  fű.) 
Hasonlóan  oktatja  Tárkányi  Béla  „Anyámról^ 
című  költeményében  az  édes  anya  az  ő gyerme- 
két, mondván : 

„Világba  lépsz  ki  gyermekem, 

Hagyd  itthon  a fényes  reményeket, 

Kívül  kopár  az  élet,  higyj  nekem, 

Ki  terheket  visz,  messze  nem  mehet. 

Ne  függj  a csillogó  felületen, 

Mit  ott  találsz,  hiú  az  éldelet, 

Kövesd  a rényt,  habár  nem  csillogó  ! 

De,  a mi  élvet  ú ad,  az  való.u 

A bajnokfű  című  regében  a gyorsan  nagyra 
növő  remények  szárnyait  igyekszik  elnyirogatni  a 
költő;  azt  mondván  mintegy  külön-külön  minde- 
nik  ifjú  leánynak;  ha : 

Tele  van  regényes 
Vagygyal,  képzelgéssel. 

Fényes  árnyat  kerget, 

A melyet  nem  ér  el. 

Rang;  hatalom;  pompa  mind  semmik  legye- 
nek előttünk;  ha  tulajdonosaiknak  nincs  szilárd 
jellemök,  s az  utóbbiért  ne  sajnálják  azokat  szá- 
mításaikból kifelejteni,  mert 

Ki  sokat  válogat, 

A selejtest  kapja. 

Ki  nem  néz  érdemet 
S többet  ád  a névre, 

-Érzeleg,  képzeleg  .... 

Bolonddá  lesz  végre. 

S ha  már  beteltek  a szív  becsületes  vágyai : 
a házastársaknak  egymás  iránt  való  föltétien  ra- 
gaszkodása tegye  édessé  az  élet  pillanatait;  mert 
„a  szent  érzés  halhatatlan^  (Égő  szerelem),  s az 
egymást  önzetlenül  szerető  szíveket  csak  a halál 
tudja  egymástól  elszakítani  (Tubarózsa  és  kék 
jácint) ; a szelíd  nő  változhatatlan  hűségét  értse 
át,  fogja  fel  és  becsülje  meg  a sokszor  elhirte- 
lenkedve  ítélő  és  cselekvő  férfinem  (Halálfa),  mivel 

„Annál  a könvnél  nincsen  egyebünk, 

Mit  a hűség  hullat  reánk  zokogva. w 

külső  szépsége  senkit  se  tegyen  elbizakodottá  (A 
szegfű),  mert  a test  szépségében,  bármily  igéző 
legyen  is  az,  nincs  mit  bízni. 

„Szépség  a szívnek  csak  kínjára  van, 

Mert  hisz  aki  szép,  mind  boldogtalan! 

Az  fényes  átok,  édes  kárhozat, 

Gyöngy,  mit  a csiga  méhébe  fogad  ; 

Rósz  szellemektől  bérlett  hatalom, 

Ha  bírod:  kísért,  bűvös  súlya  nyom. 

Fény,  Inely  száz  szembe  bájolón  nevet, 

De  egy  kebelnek  sem  ád  meleget ; 

Magát  emészti  fel  hévségiben, 

Csábítni  tud,  de  boldogítni  nemu, 

s a legtöbb  ünnepelt  szépségről  azt  mondja  végre 
a tapasztalás : 

„Kedélye  érzéketlen,  álhalott  . . . 

Ah!  a gyönyörrel  túltelt,  túllakott. M 

A legtöbb  szép  hölgy  cifra  bokréta  vágy  lenni  a 
férfi  kalapjánál  s épen  nem  szerény  ibolya  annak 
ő érte  dobogó  kebelén  (Király virág).  A szép 
nőket  többnyire  elkapatja  az  ő környezetük,  s 
annyira  kiforgatja  egész  lelkületöket  női  bájos 
sajátságaiból,  hogy  végre  a legigazabb  és  leghőbb 
szeretet  szavai  is  csak  mint  egy  élő  szobrot  illetik 
őket.  (Perpetuel.)  Csak  a lélekben  szép  leányok 
és  nők  méltók  arra,  hogy  értök  emberek  rajong- 
janak, fáradozzanak,  mivel  szelíd  gondosságukkal 
és  ügyességükkel  mindenütt  kellemesen  hatnak. 
Az  erkölcsi  és  szellemi  gazdagság  előtt  hajoljon 
meg  a külső  szépség  (Virágrege.)  Behízelgő  csa- 
lárd beszédet  ne  hallgasson  meg  a szív  soha,  mert 
a syrén  hangok  könynyen  örvénybe  csalogatják  a 
legnemesb  lelkületüeket  is.  (Hajnalka.)  Tapasz- 
talás szól  ugyan  a mellett  is,  hogy  a visszautasí- 
tott tolakodás  szenvedett  kudarcát  megboszúlni 
törekszik  (Délike),  a mennyiben 

„Nemes  kebelben  csendes,  néma  kínt 

Költ  a csalódás  és  a veszteség; 

S boszúra  gyűl  a szív,  ha  nemtelen  , . 

De  más  oldalról  arról  sem  szabad  megfelejtkez- 
nünk, hogy  az  őszinte  szelídség,  mindenek  felett 

f>edig  az  igazság  még  az  irigységet  is  legyőzi.  (A 
iliomok  harca).  Az  emberi  társadalomban  igen 
sok  gyengeség  honol , ilyen  a rágalmazásra  hajló 
indulat  is , s még  sem  igyekeznek  az  emberek 
legszentebb  frigyeiket  sem  titokban  tartani  (Csa- 
lán). Minden  tévedés  (Fagyöngy)  maga  után 
vonja  a gyászos  és  kínos  következményeket,  s 
nincs  és  nem  lehet  bűn,  a melyet  előbb  avagy 
utóbb  meg  ne  büntetne  a törvény,  a társadalom 
vagy  a nemesis  (A  fehér  liliom) ; akadhatnak 
Delilák,  a kik  elárulják  Sámsont  (Csudafa),  de 
minden  híítelenség  és  aljas  csapodárság  előre 
megnöveszti  önmaga  számára  is  a töviseket  (Vad- 
rózsa). Az  emberek  azonban  mindig  a régiek 
fognak  maradni,  s lesznek  olyanok  minden  idő- 
ben, kik  a mások  szerencsétlenségén  mulatozva 
kacagnak  (Kolokán).  Mindenféle  támadás  és  kö- 
rülmény közepett  legerősebb  fegyver  a gyöngéd- 
ség, a mely  ellenállhatatlanul  mindenkit  lekötelez 
(A  virágok  tündére).  Ugyancsak  a virágok  tün- 
dére című  regében  festi  a költő  a honvágyat, 
mely  még  a meghonosúlt  egyének  keblét  is  kí- 
nozza, gyötri,  és  a visszavágyakozásra  ösztönöz. 
Itt  találunk  bizonyos  mystikus  célzást  a lélek 
halhatatlanságára  vonatkozólag.  Ebben  van  kife- 
jezve, hogy  minden  gyöngédtelen  tolakodás  ellen 
egyetlen  óvószer  — a határozott  magatartás,  mely 
mindenkit  visszariaszt  és  tiszteletre  késztet.  S 
végre  itt  példázza  a lelkek  eme  nagy  buvárko- 

dója,  Tompa  Mihály,  azt,  hogy,  a kik  kedvesei- 
ket veszítették,  maradjanak  azok  elveszített  ked- 
veseik nyugvóhelye  közelében.  A felkapott,  di- 
vatos^eszmék  és  szokások,  mint  a melyek  a ter- 
mészetesség ellen  megindított  harc  kifolyásai,  ma 
radandó  becsülésre  igényt  nem  tarthatnak  (A  kék 
liliom  és  pipacs).  Furcsán  vagyunk  mi  emberek 
vágyainkkal;  míg  messze  távolban  ködlenek  előt- 
tünk, égető  epekedéssel  sovárgunk  utánok,  s ha 
' beteljesültek,  akkor  elveszítjük  az  izgatást  s unal- 
massá válik  a jelen,  a való  (Gyöngyhim).  Sokan 
még  az  élettől  is  elvesztik  az  édes  ingert  és  azt 
öngyilkosságuk  által  nyilatkoztatják  ki,  nem  gon 
dolva  arra,  hogy,  ha  már  valaki  egy  hosszú  élet 
reményében  nem  talál  élvet,  — pillanatok  apró 
örömei  mindig  kedvesek  lehetnek  a használni 
vágyó  emberekre  nézve  (Ciprus). 

A hazaszeretet  kifejezése  lélekemelő  hatás- 
sal bír  a Havasi  rózsában,  s annak  zengzetessége, 
közvetlen  volta,  jellemző  egyszerűsége  is  párhu- 
zamban áll  Kisfaludy  Károly  „Szülőföldem  szép 
határau  és  Petőü  „Erdei  laku  című  költeményei- 
nek ide  illő  részleteivel.  Arany  János  „Borvitézű- 
ére  pedig  a Repkény  emlékeztet;  nem  ugyan 
szövevényes  alkotása , hanem  a költeményben 
szereplő  apák  középkori  felfogásának  találkozása 
miatt.  így  juttatja  eszünkbe  a Kék  iringó  regéjé- 
nek utolsó  versszaka  a Gyulai  Pál  ,.Eji  látogatás14 
című  gyönyörű  költeményét. 

*A  sírnál  mindent  elfelejtünk, 

Mi  kéjt  vagy  kínt  adott  az  élet; 

Csak  a szerelemnek  nincs  vége, 

Sugárzó  vagy  sötét  emléke, 

A más  világon  is  kisérget ! 

Utoljára  hagytuk  a Nefelejtset;  nem  azért, 
hogy  a hű  szerető  igaz  fájdalmát  itt  annál  több 
szóval  kiemelhessük  (a  mely  eszméket  Tompa 
oly  különböző  variátiókban  tudott  feltüntetni),  ha- 
nem, hogy  e költeményt  egészen  idézvén,  annak 
nyelv  és  kifejezésbeli  meglepő  szépségeiből  mé 
közvetlenebbül  meggyőződjék  mindenki  — 
népregékben  említett  „tündérek  énekévelu  való 
összehasonlítás  folytán  is  — azon  eszközök  nagy 
számáról,  a melyekkel  Tompa,  mint  költő  rendel- 
kezett. 

„Szállj  le,  szállj  le  csendes  éj! 

Alszik  a föld,  álma  mély  .... 

Andalító  félhomály 
Leng  a holdsugárinál. 

Hallja  a nyugvó  csalit: 

Fülmiléje  hangjait; 

S úgy  tetszik,  ha  felkele, 

Hogy  csak  álmodott  vele. 

Lassan  röppenj  éji  szél,  — 

Míg  szerelmed  álma  von  ! 

A harmat  születni  fél: 

Reszkető  falombokon! 

A virágok  nappala 
Csillagfénynél  felderül, 

Alszik  a föld,  meghala  . . . 

Mi  vagyunk  fenn  egyedül! 

Lágyan  lejt  a hallgatag 
Égi  tájon  a patak; 

Könnyű,  titkos  szellemek 
Csapnak  át  a hab  felett. 

Jertek,  jertek  fördeni 
Rét  virágzó  hölgyei! 

Rózsa,  líljom,  gyöngyvirág, 

Nefelejtsek,  ibolyák! 

S a virágzó  gyönge  nép 
A patakba  félve  lép  . . . 

S főrdik  . . . főrdik  hüsiben, 

Bájosan,  szemérmesen. 

S melyet  annyi  kar,  kebel 
Bűvösen  érint,  ölel  : 

Szerelmes  lesz  a patak  . . . 

S egy  virágot  elragad. 

Gyorsan,  észrevétlenül 
Kapta  el  a többitül, 

S örömében  csengve  foly  . . . 

Karjain  a szép  fogoly. 

S merre  mennek  habjai : 

Halk  sóhajtást  hallani  . . . 

Míg  a szép  virágsereg : 

Vesztett  társán  kesereg. 

Felkutatva  fü,  bokor: 

De  a virág  nincs  sehol! 

S ah!  gyorsabb  a csermelye, 

Minthogy  fussanak  vele. 

Nefelejtsnek  búja  nagy  . . . 

Szép  virágom  merre  vagy  ! ? 

A hab  elvitt,  édesem  . . . 

Látlak- e vagy  sohasem!  : 

Es  keservében  megáll 
A pataknak  partinál. 

Kérve  kéri  gyors  vizét, 

Hozza  vissza  kedvesét! 

De  az  gyorsan  fut,  csereg  . . . 

A lefolyt  hab  tér-e  meg? 

Eltűnt  boldog  óra,  ha 
Jön-e  vissza  valaha ! ? 

A nefelejts,  lakhelyet 
Választ  a bús  part  felett. 

Nem  tud  ö felejteni  . . . . 

Kék  szemének  könyei: 

A gyorsan  futó  patak 
Hullámába  omlanak. 

Ezekben  óhajtottuk  kimutatni  Tompa  virág- 
regéinek tartalmát  és  szépségeit ; hozzátehetjük 
még , hogy  e költeményeknek  didactikai  érdé- 
mök  is  van ; oktató  beszédek  azok,  még  pedig 
nembeli,  felekezetbeli  és  pártszellembeli  megkü- 
lönböztetés és  ezek  mellett  — a nélkül,  hogy  az 
által  művészi  beesőkből  veszítnének. 

Hogy  minő  elveket  kellene  gyermekeinknek 
vérébe  oltani,  azokat  e regék  kiválóan  elősorolják. 

Hogy  mit  kellene  tenniök  a jószabású  em- 
bereknek az  erkölcsi  élet  érdekében,  s miként 
szoktathatnák  a nők  erkölcsi  jóságra  az  új  nem- 
zedéket, azt  e regék  gyönyörködtetve  példázzák. 

Valóban  annyira  gyöngéd,  lelki  élethez  sza-  j 
bott  művek  ezek,  hogy,  ha  szabad  volna  így  1 
szólni : a bibliai,  vagyis  prófétai  és  apostoli  szel- 
lemmel egy  színvonalon  álló  költemény-füzérnek 
neveznők  azokat,  a melyek  senkit  sem  sértenek 
és  mindenkinek  üdvös  tanulságokat  nyújtanak. 

Valóban  méltán  kérdezhetjük:  ha  Gessnert, 
az  ismert  nevű  idyll-írót,  nemkülönben  Kleistot, 
a tavasz  halhatatlan  íróját,  a dicsőség  hervadha-  1 
tatlan  koszorújával  illeti  Németország:  akkor  mi 
mit  adjunk  Tompa  Mihályunknak , ki  az  egész 
nagyszerű  és  csodás  természet  költői  hatását  tárta 

fel  élvezet  végett  számunkra ; ki  a leglelkesítőbb 
módon  s nyelvünk  annyi  szépségével  beszélteti  a 
természet  legkellemesebb  gyermekeit. 

Nekünk  lelki  élvezetet  nyújt  kimondani, 
hogy,  ha  igaz  az : Minden  dicsőséget  learatott, 
ki  a hasznost  az  édessel  kötötte  össze : úgy 
Tompa  Mihály  — a mint  magát  kifejezé  — „a 
természet  énekese  és  dalnoka, a a hazafiság,  hon- 
leányi  lelkesedés  és  kötelességérzet  által  méltán 
emelendő  pantkeonban  a legünnepélyesebb  helyet 
érdemli  meg. 

Tegyünk  még  említést  ígéretünk  szerint  Bó- 
nis  Pogány  Karolina  úrhölgyről  is,  kihez  Tompa, 
mint  jeleztük  volt,  már  bejei  pap  korában  írt  e 
virágregék  felől  és  a kinek  ajánlotta  is  e díszes 
művét ! 

„Vannak  asszonyok  — mond  br.  Eötvös 
József  — a kiknek  körében  boldognak  érzed  ma- 
gadat, s jobbnak,  nemesebbnek;  asszonyok,  kiket 
vigasztalásul  teremte  Isten  e világ  bajai  közé, 
mintegy  áldást,  hogy  boldogítsanak.  Ha  a házba 
lépsz,  mindenünnen  öröm  és  megelégedés  mo- 
solyg  eléd,  s minden  gyarapul  és  virágzik : az  ő 
művét  látod;  a lélek  ő,  mely  mindent  áthat  s min- 
dennek éltet  ad.“  Ily  asszony  volt  Bónis  Pogány 
Karolina  asszony  is.  Legalább  ilyennek  kell  őt 
képzelnünk  Tompa  Mihály  amaz  ódái  emelkedésű 
költeménye  után,  a melylyel  összes  költeményeit, 
mint  ő mondja:  — „hogy  éltök  hosszabb  legyen u 
— a Bónis  Pogány  Karolina  asszony  nevéhez  és 
emlékéhez  köté. 

Azon  eszményi  képből,  a melyet  Tompa  eme 
költeménye  után  lelkünk  alkot,  a Pogány  Karo- 

lina  ismerőseitől  nyert  adatok  semmit  sem  von- 
nak le,  sőt  azt  tisztább  világításba  helyezik. 

Ezek  alapján  bízvást  állíthatjuk,  hogy  Bónis 
Pogány  Karolina  asszony  a női  jellemek  legtöké- 
letesebb képviselőinek  egyike  volt.  S midőn  őt 
ez  alkalommal  lelki  szemeink  elé  állítani  vágyunk, 
s egyszermind  kimutatni  törekszünk  az  ő jel- 
lemző tulajdonságaiból  a Tompa  Mihály  költé- 
szetére behatással  levő  elemeket:  nem  hallgathat- 
juk el  annak  kijelentését  sem,  hogy  ha  kitűzött 
célunk  egyátalán  nem  sikerülend,  az  nem  érdek- 
lődésünk és  meggyőződésünk  csekély  volta  mel- 
lett szól,  hanem  azt  bizonyítja,  hogy  a közvetlen- 
ség hiányát  toliunk  gyengesége  nem  pótolhatá. 

Szorgos  tudakozódásunknak  sem  sikerült  a 
dicső  hölgy  születésére,  gyermek  és  ifjú  korára 
vonatkozólag  megbízható  adatokat  gyűjteni.  Tompa 
életrajzírói:  Lévai  József,  Szász  Károly  és  Fe- 
renczy  József  sem  mondanak  többet  ő róla,  mint- 
hogy „nemeskeblű , hazafias  nő  volt  s Tompa 
iránt  már  sárospataki  deák  korában  szíves  és 
önzetlen  barátsággal  viselteték,  a melyet  azután 
sírjáig  megtartott  és  még  végrendeletében  is  ki- 
tüntetett.64 

Azt  már  jól  tudjuk,  hogy  Bónis  Barnabás- 
nak az  ő családjokhoz  hasonlóan  előkelő,  nemes 
családbeli  férfiúnak  volt  a neje,  s hogy  Szabolcs- 
megyében,  Nagyfaluban  laktak,  gyermekök  nem 
volt,  s a hölgy  34  éves  korában  halt  el. 

Vagy  a mint  Tompa  énekli: 

„Harmincnégy  év!  — s lelked  megkérik  . . . 

Hogy  mondjuk  el  szíved  porán: 

Te  élhetél  késő  vénségig, 

S elmúlásod  mindig  korán. u 

A mi  külsejét  illeti,  arra  vonatkozólag 
annyit  tudunk , hogy  sugár  termetű , halvány, 
gyönge  nő  volt;  hogy  érdekes  szép  arcán  a női 
bájos  szelídségnek  és  a mélyen  érzésnek  vegyülete 
borongott,  hogy  nyílt,  nyugodt  tekintetében  szív- 
jóságának varázsa  fénylett;  hogy  barna  szemöl- 
dökének szivárványa  felett  lelki  fenség  ült.  Azt 
is  tudjuk,  hogy  sokat  betegeskedett.  Mintha  a 
sors  arany  mérlege  vele  szemben  csak  azért  fös- 
vénykedett  volna  a testi  erőre  nézve,  hogy  neki 
a szellemi  kiválóságokból  annyival  inkább  többet 
adhasson. 

Egész  lénye  családias  nyugalomra,  megelé- 
gedettségre és  boldogításra  volt  teremtve. 

Gazdag  női  hozomány  nyal  lépte  át  férje  há- 
zának küszöbét;  de  ő annak  nagy  fontosságot 
nem  tulajdonított,  s ha  azt  valaki  előtte  esetleg 
fölemlítő,  arca  édes-szerény  mosolyával  mondá : 
„Férjem  előtt  nem  gazdagságom,  hanem  szép  tet- 
teim által  akarok  kedves  lenni. a 

Kedélye  szerette  az  ábrándok  édes  álmait 
s nemes  célú  óhajtásai  gyöngéden  táplálták  álmo- 
dozásra hajló  természetét. 

Nyelvek  ismeretében  nem  volt  szegény,  s a 
művelt  nemzetek  irodalmában  meglepő  jártasság- 
gal birt.  Társalgása  kellemes,  tanulságos,  s épen 
azért  minden  műveltebb  lelkű  ismerőse  által  ke- 
resett volt. 

Nagyfényű  családi  összeköttetéseinél  fogva 
gyakran  el  kellett  hagynia  Nagyfalut,  de  csendes 
falusi  magányába  mindenünnen  visszavágyott,  mint 

a pihenő  madár  hűs  bokorban  lévő  meleg  fész- 
kére. Ott  érezte  igazán  jól  magát.  S ehhez  a csen- 
des boldogságához  nem  talált  több  kívánni  valót. 

Szerette  a virágokat,  a természetet  kimond- 
hatatlanul, s annak  magasztalásában  sohasem  me- 
rült ki.  Úgy  volt  ő a természettel,  mint  Antaeus 
a földdel ; minél  többször  érintkezett  lelke  annak 
pompáival,  annál  édesebben  és  annál  erősebben 
érzett  az  iránt. 

Ez  édes  vonzalmat  Tompa  egy  alkalommal 
sem  mellőzi,  ha  Pogány  Karolináról  emlékezik. 
Azt  mondja  egy  helyen: 

„Lelked  most  a felhők  közt  tűnt  el, 

Ábrándiból  szárnyat  kötött: 

Majd  álltái  a bölcs  gyönyörével, 

Egy  virág,  egy  bogár  fölött! 

Tudtál  égen  és  földön  járni  . . . ! 

Valál  magasztos,  gyermeteg, 

A fennséges  és  a parányi 
Emelt,  — birá  figyelmedet!11 

Ezernyolcszáznegyvenhatban  Bejéről  írt  leve- 
lében így  eseng  a költő  : 

„Jer,  jer  nemes  hölgy!  ah  mégis  ne  jöj  . . . ! 

A halmot,  rétet  dér,  hó  este  meg; 

Oda  van  a természet  kelleme, 

A téli  fákon  száraz  lomb  remeg. 

Mi  szép  lelkedre  kéjjel  hatna  itt: 

Nem  láthatnád  az  ég,  föld  bájait. 

De  majd  ha  széles,  szép  tavatokon. 

Aranyhálót  a nap-sugára  von, 

Ha  jajgat  rajta  a fehér  sirály, 

És  a kardos  sás  kihajt  partinál, 

S megjü  fecskétek,  délibábotok: 

Jöj  el  tavaszszal,  — lelkem  várni  fog  . . . !u 

Ep  így  szerette  a hazát,  amit  eléggé  bizo- 

nyit  az  a felejthetetlen  tény  is,  hogy  szabadság- 
harcunkkor  minden  ezüstjét  összeszedvén,  a haza 
oltárára  helyezé  azt,  s egyszerű  C.  (=  Carolina) 
betűvel  jelezve,  juttatá  a magyar  kormány  kezei- 
hez. Ennyire  becsben  tartá  a magyar  irodalmat 
is,  s annak  mezején  a haladás  legkisebb  jele  is 
örömre  villanyozta.  Átalában  azt  mondhatjuk, 
hogy  Bónis  Barnabásné,  született  Pogány  Karolina 
asszony,  ha  minden  adatot  összemérünk : szerette 
az  irodalmat  majdnem  úgy,  mint  Béldy  Zsuzsánna ; 
anyagilag  is  támogatni  vágyott  az  irodalom  egyes 
férfiait,  mint  Komjáthi  Anna ; de  az  irodalmi  ter- 
mékek iránt  viseltető  forró  érdeklődés  dacára  hű 
maradt  a házi  foglalkozáshoz,  mint  Dukai  Takács 
Judit,  s a női  kézi  munkákban  oly  ügyes  volt, 
mint  Sarolta  király  asszony. 

Különös  kedvvel  tanulmányozgatta  a hazai 
történelmet  és  a bibliát  ép  úgy,  mint  Báthory 
Anna,  s vallása  egy  művelt  lélek  elfogulatlan  val- 
lása volt,  miként  Bocskay  Klárának.  Gyakori  eset 
volt  nála,  hogy  egyik  imádságos  — de  értesítőm 
által  már  elfelejtett  s általam  meg  nem  talált  — 
könyve  nyomán  így  sóhajtott  fel : „Boldogító  nő- 
nek, jó  nevelő  anyának,  okos  házi  asszonynak 
engedj  lennem,  Uram,  Isten,  Amen.u 

Erszényét  számtalanszor  kiürítette  nemes 
célok  pártfogolása  és  a szűkölködők  segedelme- 
zése  végett,  s eljárt  a nyomorultak  viskójába, 
vivén  kenyeret,  gyógyszert  és  vigasztalást  ép 
úgy,  mint  Vörösmarty  Mihály  édes  anyja.  Azért 
mondja  róla  költője 

Mást  gyógyítván,  tenszived  enyhült, 

Jutalmát  a tettben  leié: 

Követted  azt,  mint  a delejtat, 

Ha  fordúlt  a nyomor  felé. 

Áldozni ! e mondást  nem  értéd,. 

Pedig  áldoztál  eleget; 

Nézvén  kezed  jótéteményét : 

Hogy  az  másként  nem  is  lehet. 

Mindezen  kiválóságai  mellett  szerényen  ho- 
mályban maradt,  magába  zárta  ismereteit,  mint 
drága  gyöngyszemeit  az  egyszerű  kagyló.  Azt  az 
elvét  sohasem  adta  fel,  hogy:  a nő  hivatása  és 
szépsége  az  egyszerű  csendélet.  Mihelyt  ezt  a 
zajtalan  kört,  ezt  az  otthonos  fészket  szűknek 
találja  a nő,  s a világ  zajába  vágyik,  szerephez 
óhajt  'jutni,  feltűnés  után  sovárog:  nem  fogta 
fel  női  hivatását  s megtévesztő  életösvényét. u 

Vagy  Tompa  Mihály  szerint : 

Ragyoghat  a nő  hírnevével, 

Lehet  bámult  és  ünnepelt. 

De  más,  igaz  becsét  mi  adja: 

Mély  érzelem,  szív  és  kedély. 

Az  eddig  halaványan  vázolt  vonások  dacára 
a mi  képzeletünknek  úgy  tetszik,  hogy  előttünk 
egy  szeplőtelen  női  élet  fenséges  alakja  áll.  Szí- 
nezzük ki  e képet  Tompa  következő  soraival : 

Hamar  meghaltál.... ! élsz  örökre! 

Nem  öleltek  bár,  mint  szülét: 

A sors,  szép  lelkedre  kötötte 
A beteges  világ  ügyét ! 

S anya  valál.  .. ! királynő  nyilván! 

Úgy  ösmert  az  erény  hona; 

Homlokodon,  — te  nem  gyanítván, 

Ott  csillogott  a korona. 

Mivel  ily  kifogás  nélküli  teremtés  volt,  tér- 

mészetes,  hogy  a vele  való  megismerkedés  a hozzá 
nagyon  sokban  hasonló  lelki  életű  Tompa  Mi- 
hályiba nézve  igen  erős  és  maradandó  hatású  Ion. 
S ha  e körülményhez  hozzá  veszszük  még  azt  is, 
hogy  Tompa  érzékeny  lelke  azt  a kimondhatlan 
édességét  a nyájas  női  léleknek,  a melyet  Hugó 
Victor,  oly  „isteninek4*  mond,  mint  árva  gyermek 
s mint  finom  kedélyvilágú  egyén  az  igen  egyszerű 
nagyanya  mellett  sem  élvezheté  : akkor  nem  szorul 
bővebb  indokolásra,  hogy  ez  anyai  jóságot  tanú- 
sító nemes  hölgyhöz  Tompa,  az  ily  alkotású  lel- 
kek legőszintébb,  legmélyebb  és  legtiszteletremél- 
tóbb rokonszenvével  ragaszkodott.  Mert  azt  sem 
tagadhatja  senki,  hogy  Tompát  nem  lehet  a szere- 
tetben  felülmúlni. 

Szemere  György,  a nagyhírű  Szemere  Mik- 
lós költőnk  testvérbátyja,  ismertette  meg  Bónisék- 
kal  Tompa  Mihályt,  a szép  jövőre  jogosító  sáros- 
pataki theologus  ifjút,  a kivel  Miklós  már  azelőtt 
baráti  frigyre  lépett. 

A szerény  református  diák  őszinte  megje- 
lenése kedvesen  lepte  meg  a vendégszerető,  ba- 
rátságos és  református  kis  kört,  s Tompa  tartóz- 
kodó szemérmetessége,  mely  természetes  maga- 
viseletével oly  szépen  párosúlt , egyszerre  meg- 
nyerték a háziak  becsülő  rokonszenvét. 

Ez  időtől  fogva  gyakran  volt  tanúja  a sá- 
rospataki iíjuság  ama  kitüntetésnek,  hogy  úri 
fogat  a collegium  kapujában  várt  a sárbogárdi 
volt  preceptorra,  az  akkori  időben  III.  éves  pap- 
jelöltre. 

Valószínű,  hogy  e család  ajánlata  folytán 
jutott  Kállay-ékhoz  nevelőül,  a hol  István  és 

Kálmán  tanítványai  igen  sok  örömet  szereztek 
neki,  sőt  verseit  leírni  még  éjenkint  is  teljes  kész- 
séggel fölkelének.  Megjegyzendő,  hogy  álmából 
Tompa  gyakran  felserkent,  s akkor  nagy  gyorsa- 
sággal diktálta  verseit. 

Említettük,  hogy  a nagybecsű  baráti  viszony 
Pogány  Karolina  és  Tompa  között  soha  sem  la- 
zult meg,  sőt  a költő  verseit  is  a dicsőült  szelle- 
mének ajánlá.  S ha  el  nem  enyészett  volna  az  a 
gyönyörű  hitregés  költészet,  mely  a kedves  holtak 
szellemét  látható  tárgyakba  költözteté  : úgy  az  ő 
áldott  szellemét  — hogy  Tompa  Mihálylyal  szól- 
junk — képzelnék  a lassú  beszédű  tiszta  cser- 
melyben, mely  áldást  áraszt,  a merre  fut;  vagy 
az  enyhítő  szellőben,  mely  megcsókolgatja  a fá- 
radtak és  szenvedők  homlokát ; vagy  a tiszta, 
teljes  holdban,  mely  világít,  midőn  a föld  aluszik. 

Most  már  mind  a ketten  ott  alusznak  a 
kakukfüves  sírhalmok  alatt,  s mi  sírhalmaik  mel- 
lett meghajolva  fohászkodunk,  hogy  „sok  szüles- 
sék, ki  hozzájok  lesz  hasonlatos  !u 

Láttuk  a „regés  múlt  méla  énekesétw,  a ki 
ama  költeményeiben,  Toldy  Ferencünk  szerint, 
„megható,  tiszta  népies  hangokon  is  zeng.w  S 
arra  vonatkozólag,  hogy  Tompa  Mihály  a nép 
mondáit,  regéit,  apró  történeteit  mily  nagy  szor- 
galommal gyűjtötte  össze,  bizonyára  mindnyájan 
meggyőződést  szerezhettünk.  Tagadhatatlan  az  is, 
hogy  a szerzett  anyagot  az  ifjú  költő  annyiba  tet- 
sző módon  dolgozta  fel,  hogy  korát  (1846.)  az 
által  teljesen  kielégíté.  Másként  alig  is  történhe- 
tett volna  az  meg  hazánkban,  hogy  egy  majd- 
nem névtelen  ifjú  munkája  húsz  nap  alatt  máso- 

dik  kiadást  érjen.  Térjünk  át  most  már  elbeszélő 
erejének  azon  alkotásaira,  melyekben  a symboli- 
kus  és  allegorikus  jelenetek  helyett  az  emberek 
és  viszonyaik  rajzaiba  belemélyedt  költőt  óhajtjuk 
megfigyelni.  Ha  ezt  netalán  abban  a hiszemben 
teszszük,  hogy  a népies  költemények  eme  kiváló 
kutatója,  azoknak  apró  részekre  szétszedegetője 
és  azután  egészszé  feldolgozója  mennyi  leikébe 
oltódott  epikai  sajátságot , magyar  népköltészeti 
formákat  fog  elbeszéléseiben  elénk  tárni , ez  a 
hiedelmünk  jogosult  lehet,  de  teljes  kielégítésre 
nem  találand.  S hogy  nem  talál,  hogy  Tompa  gé- 
niusza az  elbeszélésekben  sem  külső,  sem  belső 
eszközei  által  ma  már  kiváló  figyelemben  nem 
részesül ; hogy  azok  cselekményeit  leleménytele- 
neknek,  jellemrajzait  nagyrészt  minden  mélyebb 
nyom  nélkül  elmosódóknak  találjuk,  s ezek  kö- 
vetkeztében végre  azt  kell  tapasztalnunk,  hogy  az 
ember,  a világ  eme  nagy-figyelmű  bírálója  — a 
mint  fentebb  Tompát  nevezők  — itt  kevesebb 
szerencsével  hat  s a magasan  szárnyaló  lyrikus 
és  jeles  regeíró  itt  aláhanyatlik : annak  okait  tol- 
mácsolni a következő  sorokban  kisértjük  meg. 

Csokonai  műveinek  hátrányait  mindenik  mű- 
birája  menté  az  ő elszigetelt  helyzetével ; elmond- 
hatjuk, hogy  Tompa  viszonyai  még  kedvezőtle- 
nebbek voltak.  Csokonainak  volt  egy  mű-alkotó, 
nagy  Kazinczyja,  Petőfinek  Vörösmartyja  és  Baj- 
zája: Tompának  sok  időn  át  egyetlenegy  Szeme- 
réje  volt.  Petőfi  s majd  Arany  is  az  egymásra 
hatás,  azután  pedig  az  egymásra  utalás  nagy  idő- 
szakaiban a főváros  nagy  emberei  között  éltek : 
Tompa  itt  csak  a kórházban  szenvedett,  felgyó- 

gyulása  után  azonnal  Bejére  költözött,  később 
Kelem  éren  s végre  Hanván  lakott. 

Igaz  ugyan,  bogy  élete  iljabb  éveiben  nem 
volt  magába  vonúlt  ember,  a kinek  — ügy  szól- 
ván — inkább  csak  benső  élete  van ; sőt  inkább 
a tiszai  híres  halászatoknál,  melyek  a legelőbb- 
kelőek  között  divatoztak,  mint  páratlanul  kedé- 
lyes társalgó  volt  ismeretes.  Ámde  ennek  dacára 
is  kérdezhetjük : ha  vajon  sokkal  többet  köszön- 
hetett-e ő eme  helyzeteinek , mint  Csokonai  a 
magáénak  ? 

Az  is  igaz,  hogy  — a mint  mondani  szo- 
kás — Tompa  nem  volt  epikai  tehetség,  s ala- 
nyi mély  érzésénél  fogva  nem  tudta  kellően  felfogni, 
találóan  lelke  elé  állítani  a múltat,  s hogy  míg 
Arany  Jánosnál  a nem-ideális  volt  a költemé- 
nyeibe befurakodó  elem,  addig  Tompánál  épen 
a túlideálismus  játszik  nagy  szerepet ; de  azt  sem 
tagadhatja  senki,  hogy  ezek  dacára  is  vannak 
oly  epikai  költeményei,  a melyeket  nemcsak  rész- 
leteiben, hanem  egészben  költői  alakításban  gaz- 
dag műdaraboknak  Ítéltek  lenni  úgy  a régi,  mint 
az  újabb,  elnéző  avagy  éles-tollú  kritikusai  egy- 
iránt.  Ilyenek  például : Három  a daru,  Kún  Ko- 
csárd,  Etele  hún  királyról,  Szuhay  Mátyás,  Az 
özvegy  és  fiai,  Huszár  kaland.  — Tehát  elvégre 
Tompa  is  teremtett  oly  epikai  műveket,  melyek- 
kel a közérdeklődést  ma  is  fölébreszti ; melyek- 
nél az  elbeszélésbe  nem  furakodik  be  mindunta- 
lan valami  közönséges,  báj  tálán  elem ; melyeket 
lélektani  rajzai  is  nagyon  emelnek;  melyekben 
csomót  köt  a költő  a cselekményen  s végezetre 
mindent  szépen  megold  és  teljes  egészszé  teszi 

alkotását.  A tehetség  ime,  nem  hiányzott  e tekin- 
tetben sem  Tompánál,  de  nem  volt  szerencsés 
költői  pályája  kezdetén,  később  pedig  számtalan 
akadály  gátolta,  ha  lelke  fent  repülni  akart  avagy 
komolyabb  tanulmányozáshoz  kezdett.  Hozzá  já- 
rult mindezekhez  még  az  a körülmény  is,  hogy  az 
eredetiség  fogalmát  sok  ideig  nagyon  túlozva 
magyarázván , tartózkodó  volt  úgy  a külföldi, 
mint  a hazai  költői  művek  tanulmányozásával 
szemben , s hogy  féltett  eredetiségét  megóvja, 
sokáig  majdnem  mint  naturalista  működött.  Köl- 
teményei ezt  jó  részben  bizonyítják.  Mintha  bi- 
zony az  lehetséges  volna,  hogy  az  iró,  a költő 
semmiféle  hatás  alatt  ne  álljon  ! S mintha  bizony 
volna  nép  avagy  irodalom  is,  a mely  valamely 
másnak  hatása  alatt  nem  állott  volna ! 

Később  ezt  a bilincset  is  lerázta  Tompa 
szelleme  és  akaratereje;  lélektani  mély  tanulmá- 
nyokat tett,  törekvék  Arany  és  Petőfi  mellett 
haladni,  de  — mint  Tolnai  helyesen  jegyzi  meg 
— „már  késő  volt.u 

Annak  a kiadásnak  harmadik  kötetében,  a 
melyet  az  elhunyt  költő  barátjai : Arany  János, 
Gyulai  Pál,  Lévai  József  és  Szász  Károly  1870- 
ben  rendeztek  sajtó  alá,  39  elbeszélő  költemény 
foglaltatik.  Kitűnik  ezekből,  hogy  az  epikai  köl- 
tészet nemének  úgy  tiszta,  mint  vegyes  fajait,  de 
csak  a kisebbeket  művelte.  Irt  elbeszéléseket, 
balladákat,  románcokat,  legendákat  s kisebb  sza- 
bású humoros  rajzai  is  vannak. 

Elbeszélései  kettő  kivételével  (Jézus  és  a 
nép,  Amnon  és  Támár)  hazánk  földén  szerepel- 
nek, mint  a Kisfaludy  Sándoréi,  s némelyekben  a 

nép  életének  festése  valóban  kellemes  alapúi  szol- 
gál a költemény  hangulatára  nézve ; ilyenek  pél- 
dául az  Egy  házasságban  és  Pali  történetében  a 
következő  sorok: 

1.  „Beállott  a farsang  csak  úgy  reng  az  utca, 

A legénység  táncol,  a cigány  meg  húzza, 

A sikamló  szánon  kurjongat  a népség  ; 
Menyasszonyért,  vagy  csak  háztüz látni  mén  még. 

Kancsó  mellett  ülnek  az  öreg  emberek, 

Az  öreg  asszonyok  szólnak,  kerítenek; 

Lótfut  az  a legény,  kinek  nincs  még  párja  . . . 

— Szóval,  egész  falu  a bolondját  járja.4* 

2.  „A  belőlfütőnél,  ha  jól  ég  a tüzünk, 

Este  annyi  mindent  összebeszélgetünk  ; 

S a mint  összébb-összébb  esik  a zsarátnok, 

Lassudik  a beszéd,  — s többen  szundikálnak.44 

Más  költeményeiben  pedig  a magyar  ember- 
nek természetes  jellemvonásai  vannak  találóan  elő- 
tüntetve, pl.  a Huszár  kalandban  : 

„Áldom  az  Istened,  édes  gyöngyvirágom  ! 

Hol  termettéi  ezen  a görbe  országon  ? 

Jer  velünk!  — elélünk  együtt  olyan  szépen, 

Hogy  az  angyalok  is  kacagják  az  égben ! 

Azután  meg: 

Mert  szokása  az  a bús  magyar  kedélynek: 

Hogy  a bor  közt  gyakran  elhallgat,  elmélyed...  . 

Ült  a három  huszár  ...  a végig  gyúlt  mécsbe 
Mint  egy  élő  bálvány  meredt  szemmel  nézve. 

Több  elbeszélő  költeménye  történelmi  hát- 
térrel bír,  s tárgyait  szereti  a tatárjárás  idejéből, 
Mátyás  király  korából  és  a törökvilágból  venni, 
s e za  választás  nem  csak  a nép-nemzeti  költőt  jel- 
lemzi, hanem  tapintatosnak  is  mondható,  a meny- 

nyiben  ezek  az  idők  mélyen  vannak  népünk  szí- 
vébe vésődve,  s így  ismert  vonásai  által  nagyobb 
sikerre  számíthatnak.  Ilyféle  sajátságaiban  van 
annak  az  oka,  hogy  nekünk  is  annyira  jól  esik 
Tompa  elbeszélő  költeményeit  olvasnunk,  hogy 
hibás  részletei  dacára  sem  tudunk  tőle  egykönnyen 
megválni.  A nép  pedig,  bár  kisértse  meg  akárki, 
édes  örömmel  elidőz  velők. 

A didaktikai  elem  több  elbeszélésébe  bele- 
játszik, így  például  Jézus  és  a nép  címűben  : 

„A  törvény  mond:  hogy,  ha  szombat  nap 
Barmod  verembe  hull,  kivonjad! 

Kik  ünnepen,  szegény-  s betegnek 
Enyhülést  hoznak:  jót  müveinek! 

S bizony  bizony  mondom  tinéktek, 

Kik  az  oltárnál  ünneplétek, 

S élvén  kovásztalan  kenyérrel, 

Imádkoztatok  nappal,  éjjel  : 

Bizony  bizony  mondom  tinéktek: 

Mind,  annyi  jót  nem  müvelétek, 

— S nem  vagytok  kedves  Jehovának,  — 

Mint  maga  ez  asszonyi  állat.14 

r 

Epén  így  Pali  történetében,  a mint  a kato- 
naság elől  bujdosó  ifjúnak  nagyon  is  okosan  arany 
igazságokat  mond  a véletlenül  oda  vetődött  erdő- 
kerülő a következő  szavakban : 

. „Fiam  ! tudd  meg:  neked  nincs  több  egy  hazádnál, 
Ezentúl  mindenütt  koldús  gyanánt  járnál! 

Hazafi,  polgár  vagy,  s mint  ilyennek  szégyen  : 

Fegyvert  nem  ragadni,  hazád  szent  ügyében  ! 

Hazáért,  királyért  sok  ezren  felálltak. 

Hogy  az  ellenségnek  vethessenek  gátat; 

Fel  hát  édes  fiami  fogj  kezedbe  kardot! 

Ha  a kis  hangyánál  magad  többre  tartod  !u 


64 


KERÉKGYÁRTÓ  ELEK 


S mintha  csak  paedagogusok  számára  készí- 
tene törvényeket:  A gazdag,  Amnon  és  Támár 
és  A félkezű  koldus  című  költeményeiben ; A ke- 
resztútról  címűben  pedig  a babonás  nézetek  ellen 
igyekszik  hatni. 

Ha  általában  akarjuk  jellemezni  Tompa  szo- 
ros értelemben  vett  költői  elbeszéléseit,  alig  le- 
het Verseghy  elbeszéléseire  nem  gondolnunk. 
Mindkettőnek  közös  hibája  lévén,  hogy  egy  he- 
lyen nagyon  is  kipótolják  azt,  a mit  másutt  rö- 
vidre szabnak ; compositiójok  itt-ott  ugyancsak 
mesterkélt,  s az  erkölcstanári  (Greguss  A.  szerint: 
tan-mesés)  hajlam  következtében  kitűzött  eszme 
avagy  tan  érdekében  gyakrabban  idomul  az  elbeszé- 
lés, mint  a viszonyok  és  jellemek  törvényei  szerint. 

Bátran  idesorozhatjuk  a Vámosújfalusi  jegyző 
című  költeményt.  Ennek  alig  van  magasabb  köl- 
tői becse.  Nem  nélkülözi  a humort,  de  csak  olyan 
költőiség  nélküli  humor  ez,  mint  Garay  népies 
humora  a különben  sokkal  ügyesebb  szerkezetű 
Obsitosban.  De  megjegyezhetjük , hogy  annak 
a humornak,  melyben  a költő  az  ő magas  szem- 
pontjából kacag  és  sír  a hiába  való  világ  felett, 
Tompa  költészetében  semmi  nyoma  sincs;  ha- 
nem a válfajokra  osztott  humornak  némely  egy- 
szerűbb, különösen  a szelid  humor  jellemző  tulaj- 
donságaival gyakran  találkozunk  s az  által  Tompa 
nem  egy  munkáját  tette  vonzóbbá.  — A vámos- 
újfalusi jegyzőnek  csupán  két  utolsó  strópbájában 
nyilatkozik  némi  költői  érzelem,  hol  Balta,  a tud- 
tán kívüli  j óltevőjét,  Pétert,  hála  fejében  megaján- 
dékozza, s eltűnik  a nélkül,  hogy  cselekvését  in- 
dokolná vagy  magát  megismertetné.  Hőse  jellem- 

rajza  gyönge,  s személyei  átalában  egyszerű  s 
igen  homályos  alakok  gyanánt  szerepelnek.  S ez 
annyival  inkább  feltünhetik  előttünk,  mivel  ezek- 
nek az  alakoknak  megfigyelésére  a költő  körül- 
ményei alkalmasak  voltak. 

Legjobbnak  mondhatjuk  e költészeti  fajban 
Szuhay  Mátyás  című  költői  beszélyét,  melylyel 
Tompa  1847-ben  a Kisfaludytársaság  versenyén 
másod  díjat  nyert  (az  elsőt  Arany  Toldyja  nyerte 
el).  E mű  legjobb  népies  elbeszéléseink  közé 
tartozik.  Első  sorban  a korhű  jellemfestés  köti 
le  benne  figyelmünket,  mely  kicsiny  keretben 
lelki  szemeink  elétárja  a féktelenkedő  kuruc- vi- 
lágot, a pártokra  szakadt  nép  kölcsönös  versen- 
gését, boszantgatásait.  A költő  azonban  csupán 
csak  humoros  oldalát  mutatja  az  akkori  „nagy- 
pipájú,  kevés  dohányú  magyar  népu  viselt  dol- 
gainak. E költemény  sok  tekintetben  hasonlít  a 
hollandi  festők  piaci  és  korcsmái  jeleneteihez : az 
emberek  meglehetősen  rongyosak,  de  nem  vesz- 
tették el  jó  kedélyüket,  tudnak  nevetni,  tréfát  űzni 
— persze : egymás  kárán. 

Például  a mint  a kuruc  Szuhay  uram  feltört 
pincéjében  együtt  mulatoznak  az  ellenpártiak,  így 
festi  le  őket  a költő : 

„Kilenc  szép  mákvirág!  s labancok  6 kemek  ! 

Köztök  egy  hordón  ült  maga  Vas  Benedek; 

Ittak,  pocsékoltak,  mocskolták  Szuhayt, 

Kiáltván:  a kopasz,  bár  csak  most  volna  itt! 

Ott  volt  Herkó  páter,  a balogi  barát, 

Kedvére  forgatván  kancsót  és  csutorát  ; 

Barátság-szerető  s csintalan  volt,  neve 

Fél-Magyarországon  szóbeszéddé  leve.w  stb. 

Technikai  tekintetben  sem  lehet  e költemény 
ellen  kifogásunk,  a mennyiben  a szerkezet  egy- 
öntetű kerekdedsége  s az  elbeszélés,  illetőleg  a 
tárgyalás  obj ectivitása,  teljesen  kielégítheti,  még 
az  e nemű  külföldi  irodalmi  termékekhez  szokott 
finnyásabb  ízlésű  olvasót  is.  Nem  kevésbbé  eme- 
lik e költemény  népszerűségét  a nép  ajkáról  vett 
szólásformák,  minők  pl. : 

„A  szőlő  lábánál  kilenc  ágú  pince,  a me- 
lyet jó  borral  töltött  tele  Vince“,  „a  köszörű 
majd  jóra  visziu,  „setét  Ion,  mint  az  üstfenék, u 
„nagybélű  pipájau,  „cs  a 1-ból  és  nem  félsz -bői 
lippene  megu  stb. 

Nem  ítélhetünk  ily  kedvezően  a költő  Bos- 
nyák  Zsófiájáról,  a mennyiben  több  az  Ízléstelen 
elem  abban,  mint  a lélektani,  s az  indokolatlan 
rút  felindulások  gyakoriabbak,  mint  azt.  Tompa 
szelíd  múzsája  előnyösen  elzenghetné.  Épen  ez 
mondható  A miskolci  b i r ó című  költeményé- 
ről is.  Érzelemben  és  gondolatban  egyiránt  sze- 
gény alkotások.  A kincskeresőt  is  csak 
egyes  reflexiói  teszik  becsesebbé,  mint  pl. : 

„Rósz  úton  vagy  fiam!  szívedbe  látok  .... 

Botor  kincsvágy,  hiú  álom,  nagy  átok! 

Érzelmeit  ha  hü  szív  szívnek  adja  : 

Ez  a kincs!  és  boldogság  a kamatja. u 

a Muszka  tréfát  sikerült  tréfának  nevezhet- 
jük. A földes  urak  zsarnoksága  ellen  valamint 
mondáiban,  úgy  itt  is  élesen  kikel ; a mit  Fazekas 
megkezd  az  ő Ludas  Matyijában,  fokozattal  han- 
goztat Kisfaludy  Károly  Karácsom  éjében,  majd 
erélyesen  ostoroz  Petőfi  több  alkalommal , azt 
Hahóty  Farkasban  Tompa  is  kárhoztatja. 

Tompa  Mihály  eseményes  költészetének  da- 
rabjai között  kedvesen  lepi  meg  a tanulmányozót 
„Az  özvegy  és  fiaiu  című  megható  költe- 
mény. Ebben  a szerkezet,  a cselekmény  népies 
egyszerűsége  szerencsésen  van  párosítva  a ma- 
gasabb igényű  költői  mélységgel.  Akár  egy  skót 
vagy  angol  ballada.  — A szegény  özvegynek 
egyik  fiát  már  tíz  éve,  hogy  elvitték  katonának, 
s ott  künn  él  Olaszországban  ; s ime  most  a máso- 
dik fia  meg  önként  felcsap  a huszárok  közé,  mert 
a haza  veszélyben  van.  A szegény  özvegy  anya 
siralomra  fakad  — nincs  több  gyermeke.  De  a 
fiú  biztatja : 

„Ne  féljen!  még  meg  sem  álmodja  azt  kelmed: 

Hófehér  paripán  mikor  itthon  termek 

Bátyámmal,  mint  a szél  . , . ! 

El  is  megy  az  ifjú  harcba , háborúba , s 
ugyancsak  vitézül  forgatja  magát.  Végre  a Du- 
nánál nagy  ütközetet  vívnak;  itt  a csata  küz- 
delmében a mi  vitézünk  megtalálja  méltó  párját 
egy  ellenséges  lovasban.  Összecsapnak,  s hosszú 
küzdelem  után  mindkettő  halálosan  megsebesülve 
lehull  lováról. 

...És  most  egymás  felé  nyúlnak  ki  kezeik  . . . 

A halálnak  révén  egymást  megismerik 

Az  édes  testvérek  . . . 

A szegény  özvegy,  édes  anya  pedig,  a mi- 
kor csak  ráér : buzgón  imádkozik  mind  a két 
fiáért  ...  Várja  őket,  míg  végre  hirtelen  roszúl 
lesz,  s „félre  beszél  róiok.u 

Éjfélkor  felkiált:  ah,  fiaim  jönek  . . ! 

Fehér  paripája  van  mindakettőnek, 

Nézzétek  csak  . . . amott! 

Azzal  lehanyatlik  kiterjesztett  karja, 

Megnémúl  és  — halott  . . . 

Visiójában,  az  élet  és  halál  közti  mesgyén 
a távozó  lélek  végóhajtásaként,  csakugyan  feltűn- 
nek a szegény  özvegy  anya  előtt  fehér  paripán 
száguldó  fiainak  szellemalakjai.  Ismét  föltalálja 
kedves  gyermekeit,  de  — túl  a mesgyén,  hol 
földi  változás  és  baj  nem  éri  őket,  hol  átkos  vi- 
szály s vihar  nem  háborog : a nyugalom  és  örök 
szendergés  csendes  birodalmában  . . . Ide  vivé 
őket  a halálnak  fehér  paripája. 

E szép  költemény  Szilágyi  Sándornak  „For- 
radalmi emléklapok^  című  füzeteiben  jelent  meg 
először  1850-ben  s Stenger  Károly  kiválóan  gyön- 
géd lelkületű  költészet-barát  állítása  szerint  átalá- 
nos  tetszésben  részesült.  — Természetes,  hogy 
ma  már  más  mértéket  használ  nemcsak  a műbiró, 
hanem  az  olvasó  közönség  is  a balladákra  nézve, 
miután  Ai’any  János  műballadáinak  élvezetéhez 
hozzá  szokott ; abban  az  időben  azonban  Kölcsey 
balladái  voltak  nagykedvességűek  s többen  kö- 
vették az  ő irányát.  Tompa  balladái  is  inkább 
Kölcseyre,  mint  Aranyra  emlékeztetnek.  Hősei 
inkább  ártatlanok , semhogy  az  erény  botlásai 
következtében  nagy  küzdelmekre  képesek  volná- 
nak. Inkább  festő  részletek  vannak  elhalmozva 
(András  herceg  sólyma  stb.),  mintsem  a felzajlott 
indulatok  harcai  szerepelnének,  s a lelkiismeret 
küzdelme  szemlélhető  volna.  Hogy  lehetne  hát 
ezekben  a balladákban  a hősök  sorsa  tragikai/? ! 
A tárgy  nem  lévén  valami  magasabb,  az  érzelem 
sem  mély  azokban , sikerült  részletek  azonban 
gyakoriak,  s a megragadó  erő  több  helyen  drá- 

maiabbá  is  teszi  e költeményeket,  pl.  A r s z 1 á n 
pasában 

„Rajta  török  ! víjad.  víjad  . . . 

Ide  lőjön  golyód,  íjad ! 

Hatszáz  karvaly  s egy  kis  fészek  . . . 

Hadd  lássuk,  hogy  mennyit  értek  !?w  stb. 

Tegyünk  említést  még  Tompa  egypár  genre- 
képéről  is,  minők  például : Kun  Kocsárd  és 
Három  a daru.  Az  első  csinos  kis  költemény- 
ben egy  embernek  viszontagos  életét  festi ; a má- 
sodikban pedig  egy  házaspárt : egy  jámbor  férjet 
és  egy  makacs  feleséget  rajzol  élénkbe  a költő. 
Mind  a két  költemény  becsét  emeli  az  élénk 
rythmus  s a cselekmény  gyors  menete. 

Kun  Kocsárdban  a lélektani  motívum  kitű- 
nő, s benne  a cselekvény  minden  egyes  stró- 
phában  más-más  alakokat  ölt,  illetőleg  egy-egy 
haladási  fokot  mutat  fel.  A kis  világpolgárt  szü- 
letése percében  nem  valami  szívesen  látják;  s 
talán  épen  a mellőzés  következtében  vásott,  mit- 
sem  ígérő  fiúvá  lesz,  s mint  ifjú  embernek,  a 
leányoknál  sincs  semmi  szerencséje;  ugyanazért 
könnyen  rászánja  magát  arra,  hogy  elhagyja  szü- 
leit, ismerőseit  s a háború  zajában  felejtse  el  a 
számtalan,  meg  nem  érdemelt  mellőzést.  Ismerősei 
még  ezt  a szándékát  is  nevetségesnek  találják 
s Kocsárdon  ez  esetben  is  csak  kacagni  valót 
találnak.  A háborúban  azonban  nagyra  viszi, 
némi  hasonlósággal  a híres  XII.  Károly  svéd 
királyhoz,  csakhamar  megváltoztatja  a felőle  táp- 
lált kicsinylő  Ítéletet  s híres  vitézzé  lesz,  ámde 
hős  harcai  közt  halálos  sebet  kapván,  végperce 
csakhamar  elérkezik,  noha  most  már  mindenki  el- 

ismeri  életrevalóságát,  s a nők  is  vetekedve  ápol- 
ják az  egykor  lenézett,  semmibe  sem  vett  férfiút. 

„S  ki  felé  most  annyi  köny  hull 
Annyi  bajnok  karja  tárt: 

Egyet  mosolyg,  hogy  körülnéz, 

— Aztán  meghal  Kun  Kocsárd.14 

Tehát  az  erény : vitézség,  lelki  nagyság,  min- 
dig eléri  jutalmát  e földön,  és  a bajnok  önbe- 
csének boldogító  tudatával,  mosolyogva,  kiengesz- 
telődve  vészén  végbúcsút  az  emberiségtől. 

A Három  a daru  című  genrekép  elején  egy 
kellemes  hatású  tájkép  elevenül  meg  előttünk,  ps 
az  egyszersmind  a költemény  keretéül  is  tekint- 
hető. E gyönyörű  részlet  élénken  emlékeztet- 
Petőfi  genreképeire,  minők : A kis  béres,  Pál 
mester,  Megyeri,  Csokonai  stb.,  a melyek  azon- 
ban messze  túlszárnyalják  Tompa  ilyféle  költe- 
ményeit. Mert  bármily  kedves  hatást  idézzen  is 
elő  lelkűnkben  ez  a rajz : 

„A  nap  már-már  hunyni  szállott 
S a homokos  pusztaságot 
Árnyék-csíkkal  betarkázván, 

Pihenést  lelt  ágyas  házán. 

Melyek  kisérték  nyugotra : 

Lángot  kap  a felhők  fodra. 

Közbe  csendes  szellő  kél  fel, 

Enyeleg  fü  — s falevéllel, 

Földvetését  hajtja  . . . hajtja  . . . 

Mintha  lábbal  futna  rajta. 

Fürj  s tücsök  szól,  — a tó  népe 
Szörnyű  daliást  viszen  végbe. 

Majd  a nádas  zúdúl,  rendül, 

Vad  madár  kél  seregestül 
És  kerengve,  kiabálva 
Csap  a szomszéd  láp  tavába. u 

S bár  mennyire  ingereljen  is  a költemény 
adomaszerű  tárgya,  mégis  az  a magasfokú  rút 
szenvedély  a nőben,  mely  a nyájas  férj  szelíd 
beszélgetését  a legkellemesebb  benyomások  köze- 
pette oly  rohamos  duzmadtkodással  tereli  más 
irányba : sem  részvétre  nem  gyújthat,  sem  nem 
mulattathat,  annyival  inkább  nem  gyönyörködtet- 
het. Onkénytelenül  eszünkbe  jut  Gyöngyösi  Ist- 
ván Kemény  Jánosából  a következő  strópha : 

„Szűk  a jó  feleség,  nehéz  szerit  tenni; 

Hogysem  pedig  roszat  kárhozatra  venni, 

Kaukázus  hegyén  túl  jobb  szaladva  menni, 

Ott  a tigrisekkel  egy  barlangban  lenni. u 

Nem  lehet  ellenszenvet  nem  éreznünk,  mi- 
dőn a férj  e szavára  „Benne  nincs  hasznom,  se 
károm,  hanem  kettőu  (t.  i.  darú),  a nő  így  vála- 
szol : „En  se  vagyok  még  talán  vak  !u  s végre  pe- 
dig ily  nagy  szókkal  tölti  be  a házat : 

„Mily  zsarnokság,  mily  gyalázat: 

Nyomorunknak  nincsen  mása  . . . 

Mit  szemünk  lát,  azt  se  lássa! 

Lázadás : ha  kezdenénk  mi 
Gondolkodni,  tudni,  vélni  . . . 

A nők  rabnők,  árnyak,  semmik  . . , 

Jogaikat  jaj,  ha  sejtik. u 

Ezt  a jelenetet  a nő  még  azzal  egészíti  ki, 
hogy  mindaddig  „gyógyíthatatlan  női  betegségben 
marad  az  ágy  vánkosai  közöttw,  a miglen  rá  nem 
hagyja  a férj,  hogy  a daru  csakugyan  három 
volt.  Ekkor  a nő  jobban  lett  azonnal  — „de 
— három  a daru  holtigu  ! 

Maga  a cselekvény : a férj  és  nő  közötti 
véleménykülönbség  a darvak  száma  fölött,  illető- 

leg  — mint  említők  — e véleménykülönbség  kö- 
vetkezménye maradandó  becsre  nem  tarthat  szá- 
mot, a forma  azonban  mindenkor  hatást  eszközöl 
e költeményben,  s ily  módon  némi  vegyes  aes- 
thetikai  gyönyört  is  idézhet  elő. 

Mindazokból,  a miket  Tompa  Mihály  elbe- 
széléseire vonatkozólag  idéztünk  és  fölemlíténk, 
kitűnik,  hogy  e műveket  nagyon  is  kevésre  be- 
csülni csak  az  esetben  lehetséges,  ha  nagyon 
is  mély,  mondhatnók : drámai  jellemrajzokat  ke- 
resünk azokban,  s azok  mindegyikét  az  irodalmi 
alkotások  legkitűnőbb  példányaival  összemérten 
óhajtjuk  bírói  mérlegünk  serpenyőjében  elhelyezni. 

IV. 

Említettük,  hogy  Tompa  Mihály  költészet- 
világát nem  anynyira  az  események  megható  és 
művészi  előadása,  mint  inkább  az  ő alanyi  érzel- 
meinek elzengése  emeli  ki.  Ennek  többnemű 
jellemző  jelességei  teszik  azt  bájossá,  változatossá 
s ezekből  folyólag  maradandó  becsűvé. 

Célunk  ez  alkalommal  épen  az,  hogy  a 
költő  eme  műveiről  emlékezzünk. 

Erre  vonatkozólag  szükségesnek  tartjuk, 
hogy  olvasóink  figyelmét  visszavezessük  először 
a magyar  költészet  újabb  fejlődésének  fokozataira, 
a magyar  műszellem  irány-próbálgatásaira,  s má- 
sodszor, hogy  a költő  egyéniségére  vonatkozó 
hatásokat  keresni  megkísértsük. 

Az  elsőre  azért  van  szükségünk,  hogy  az 
új  időben,  az  új  költői-  és  világnézletek  lépcsőin 
megtalálhassuk  a Tompa  költészetét  megillető  he- 

lyet;  az  utóbbit  pedig  azon  oknál  fogva  kell 
ismernünk,  hogy  indokoltnak,  sőt  főérdemnek  te- 
kintsük ama  költészeti  elemeket,  a melyek  Tompa 
Mihály  szívélyes  és  természetes  szólamú  lantján 
életet  nyertek. 

Csupán  csak  ezeknek  a megfigyelése  után 
Ítélhetjük  meg,  hogy  mennyire  volt  a költő  ko- 
rának és  önmaga  lelki  életének  a viszhangja. 

Borsodban,  különösen  annak  alsó  részében 
majdnem  mindenki  tanulta  már  eddigelé  is  a ma- 
gyarok történelméből,  a melyet  jóakaratéi  tanítóink 
hazafias  buzgalommal  tárgyaltak  a csengő-bongó 
versekkel  tarkázott  tankönyvek  kapcsolatában, 
hogy  nemzetünk,  a mióta  e bérces  haza  szép 
völgyében  élünk,  igen-igen  sok  viszontagságon 
ment  keresztül. 

„Szeretni  e mindent  adó  hazát64  nem  tud- 
tuk mindig  kellő  erélylyel  és  okossággal.  „Korcs 
apákat  ébreszteni44  sokszor  szükséges  lett  volna, 
ha  tudniillik  nőinkről  is  ép  oly  jogosan  nem 
mondhatja  vala  a nagy  költő  : „áruló  a hang,  mit 
ajkad  ád.44 

Alkotmányunkat  a legelőkelőbb  hazafiak 
mindig  egyhangúlag  védelmezték  ugyan  mivel  az 
nem  egy  drága  érdekéket  hathatós  bástyákkal 
vette  körül ; azt  a közkincset  azonban,  mely  az 
anyagi  és  szellemi  boldogulás  eszközeit  szolgál- 
tatja, mely  oly  szorosan  összefügg  a nemzeti  lét- 
tel és  fennmaradással : az  édes  anyai  nyelvet 
póriasnak  tartották,  érte  alig  tettek  valamit,  sőt 
hozzá  hűtlenné  váltak.  Az  a nyelv,  mely  egykor 
dicsőségben  ragyogott  fejedelmeink  udvaraiban, 
bájosan  zengett  bajnokaink  ajkán,  költőink  éne- 

keiben  s a vallás  férfiainak  vigasztaló  szavaiban : 
a magyar  nyelv,  mint  lenézett  bujdosó  a közép 
és  alsó  rend  egyszerű  tűzhelyeinél  talált  szerény, 
de  biztos  menedékhelyre.  Felsőbb  köreink  német 
és  francia  jellemet  öltöttek  nem  csupán  kül vise- 
letre, hanem  szellemre  nézve  is.  Tanintézeteink 
hasonlóan  megfelejtkeztek  hivatásukról ; latinos 
nevelésben  részesíték  az  ifjúságot  — a jövő  kép- 
viselőit. Bizony-bizony  nagyon  ránk  illett  a költő 
ama  megilletődött  felsóhajtása:  „Szerte  nézett  (t. 
i.  a magyar)  s nem  leié  honját  e hazában. w 

Ily  nemzetietlen  viszonyok  között  mi  történ- 
heték  természetesebben,  minthogy  a hazafias  ese- 
mények a feledésnek  adattak  át,  s nemzeti  jelle- 
geink elvesztették  ránk  nézve  varázshatásukat. 
Ha  elvétve  akadtak  is  egyes  lelkes  buzdítók, 
azoknak  a szavai  pusztában  hangzottak  el.  Köl- 
tőink is  legnagyobb  részben  oly  idegen  külsejű 
s bágyadt  költői  alkotásokkal  nyitottak  be  a ke- 
vésszámú hívek  ajtain,  hogy  azok  egyátalában 
nem  illettek  a magyar  ember  kandallója  mellé. 

A Pázmány  korabeli,  a hitviták  küzdelmei 
közt  némi  fejlődésnek  indult  irodalmi  nyelv,  a 
17.  századdal  teljesen  aláhanyatlott.  A követ- 
kező XVIII-ik  század  pedig  még  szomorúbb  s 
parlagabb  állapotra  sülyeszté  azt. 

„E  nemzeti  gyász  és  ború  — a mint  azt 
Pásztor  Dániel  igazgató  tanár,  Tompa  lelki-testi 
barátja  a Kazinczy  születésének  évszázados  ün- 
nepén Miskolcon  elmondá  — csak  a XVIII.  szá- 
zad második  felében  kezde  oszlani , ébredés- 
nek indúlván  nyelv  és  irodalom.  A részvétlen- 
ség, önmegfeledkezés  és  hidegség  jégboritéka  ek- 

kor  kezdett  olvadni  s részvét  melegévé  változni*. 
Döntő  befolyást  tőnek  erre  irodalmunk  új  kor- 
szakának alkotói : Bessenyei,  Báróczy  és  Barcsay, 
kiknek  példái  bent  a hazában  buzgó  apostolokat 
támasztának,  kik  szóval,  tettel  buzdítának  az 
anyanyelv  fölkarolására  és  művelésére.  Még  dön- 
tőbb befolyással  volt  ama  politikai  rázkódás,  me- 
lyet II.  József  uralkodó  lángesze  idézett  elő  s 
melyre,  mintegy  varázs- vessző  ütésére  fölébredt, 
a nemzet  s mindent  elkövetett,  hogy  legfőbb  pal- 
ládiumát, a nyelvet  megóvják,  erősítsék  és  művel- 
jék. Mint  mikor  a kikelet  megjő  tündérbájaival, 
az  egész  természet  új  életre  kél  és  megelevenül : 
akként  élénkült  meg  egyszerre  az  irodalom.  Egyik 
folyóirat  a másikat  érte,  sűrűn  léptek  föl  az  irók, 
tűzzel  és  lelkesedéssel  fogták  fel  az  ügyet  s meg- 
vet ék  vagy  legalább  előkészítették  alapját  a nem- 
zeti nyelv  és  irodalom  későbbi  fejlődésének  s 
irányzásának. 

„Minthogy  pedig  ott,  hol  mozgás  van,  élet- 
nek kell  lennie,  s az  élet  szükségképen  magában 
hordja  a tökéletesebbülés  magvát : az  irodalom  új 
létre  ébredésével  magának  a nyelvnek  is  tökéle- 
sebbülnie  kelle  annyival  inkább,  mivel  ezt  maga 
a fejlődés  fogalma  hozta  magával.  Mert  még  ott 
is,  hol  a műveltség  eszközei  semmi  segedelmet 
nem  nyújtanak  a nyelv  kifejtésére,  egyes  em- 
berek, a keblökben  rejlő  nagy  erővel,  képesek 
azon  társaságot,  melyben  élnek,  a nyelv  tökéle- 
tesítése által  a műveltség  bizonyos  fokára  emelni. 

„így  munkálkodtak  hazai  tudósaink  közűi 
is  nyelvünk  művelése  körűi  azok,  kiknek  izlé- 
sök  s képzelődésük,  részint  a francia,  részint 

a classicai  irodalom  által  már  ki  vala  művelve. 
Azonban  bár  törekvésök  után  egyes  meglepő  je- 
lei mutatkozának  is  az  újítási  haladásnak,  az  iro- 
dalom nyelve  átalában  véve  nem  volt  elég  finom- 
ság s műveltség  által  megkülönböztetve  a közélet 
nyelvétől,  nem  volt  irodalmilag  megmutatva,  hogy 
a nemzeti  nyelv  mily  erő-  és  nemességgel,  mily 
gazdagsággal  és  különféleséggel  bír  bármely  tárgy 
sajátságos  kifejezéséhez,  bármely  aestlieticai  alakok 
hű  előadásához,  kötött  vagy  kötetlen  beszédben 
egyiránt. 

„E  nagyszerű  munka  végrehajtása  Kazinczy 
Ferenc  részére  vala  föntartva.  E nemes  fárado- 
zásban látjuk  őt,  vezérszövétneket  lobogtatva  elől, 
számtalan,  sötétséghez  szokott  szemek  borzasztá- 
sára,  töretlen  utakon,  gúnytól,  ellenséges  nyilak- 
tól üldöztetve.  E törekvés  hatása  átalános  lön, 
mit  először  is  a külföld  jelesebb  műveinek  fordí- 
tása által  igyekezett  előidézni;  majd  éles  satirái, 
Tövisek  ésvirágok  című  eredeti  műveivel. 
Azonban  az  ellene  szórt  gúny  nyilai  hatástalanúl 
hullottak  vissza  ; mert  miután  fordítmányai  s ere- 
deti művei  az  olvasó  közönség  kezébe  jutottak, 
barátai  napról-napra  szaporodtak  s a nyelvnek 
megkezdett  új  irányban  való  tökéletesítése  mind 
tovább-tovább  haladt.  Új  szavak,  új  kifejezések 
kaptak  életre  az  irodalomban,  melyek  annak  csak 
kellemeit  növelték;  a költészet  eddigelé  szokat- 
lan új  idomokkal  gazdagodott,  s be  Ion  bizo- 
nyítva, hogy  nemzeti  nyelvünk  minden  tekintetben 
bír  akár  a mai,  akár  a hajdani  classicus  világ  leg- 
műveltebb nyelveivel  versenyezni. 

„így  törekedett  Kazinczy  prózai  fordításai 

s eredeti  dolgozataival  nyelvünket  a művelődés 
biztos  eszközévé  tenni ; így  örökíté  meg  alkotó, 
rendező  és  javító  szelleme  nemzeti  irodalmunkat ; 
így  lett  ő nemzeti  irodalmunk  fénylő  és  vezető 
csillaga. 

„Ily  munkálkodás  és  törekvés  jutalma  Ion, 
hogy  hanyatló  élete  megszaporodott  csapásai  közt 
teljesülve  látbatá  s érezheté  szíve  leghőbb  óhaj- 
tását : a Magyar  Tudós  Társaság  fölállítását,  mely- 
nek valamint  létrehozásában  s szervezésében  te- 
vékeny részt  vett,  úgy  munkás  tagja  lenni  soha 
meg  nem  szűnt,  míg  közhasznú  életét  a halál  ki 
nem  oltá.w 

A Kazinczy  Ferenc  által  jelölt  nyomokon 
mind  többen-többen  haladtak,  s majd  elzendül- 
vén  Széchenyi  ajkairól  ama  jós-ige,  hogy  „Ma- 
gyarország nem  volt,  hanem  lesz/4  bizalom  és 
szeretet  szállott  a szivekbe  önmagunk  becses 
sajátságai  és  jellegei,  nemkülönben  hit  és  remény 
a magyar  nemzet  jövője  iránt.  Kezdett  a nemzet 
foglalkozni  önmagával.  S a mint  Lévai  József 
mondja  emlékbeszédében : „költészetünk  elősze- 
retettel fordult  a nemzeti  tárgyak  felé,  fölvette 
magába  s visszatükrözni  igyekezett  a kor  szabad- 
elvű törekvésének  benyomásait ; de  hang  és  szel- 
lem, íz  és  alak  még  sem  volt  oly  tőrül  fakadt, 
hogy  önkénytelen  kellett  volna  éreznünk,  miként 
ez  vérünkből  való  vér,  csontunkból  való  csont  s 
önlétünknek  specifikus  kifejezése.44  A legnagyobb 
magyar  költő,  Vörösmarty  Mihály  sem  tudott  a 
tiszta  nemzeti-népies  költészet  húrjain  úgy  zen- 
geni, hogy  művei  által  egészen  eltalálta  volna  a 
hangot  és  szellemet,  formát  és  tartalmat.  Ámde 

tudva  azt,  Hogy  ugrás  semmiféle  világban  sem 
lehet,  azt  a költészetitől  sem  kívánhatok  meg. 
Vörösmarty  mint  egy  kibékítő  szellem  jelent  meg; 
egyesíté  magában  a különféle  irányokat ; a diadal 
dicső  bélyegét  rányomta  a Kazinczy  törekvéseire, 
s míg  egy  részről  bámulat  tárgyává  tette  az  újjá 
teremtett  nyelv  erejét  eposaiban,  másrészről  a 
Csokonai  és  Kisfaludyak  rhythmusa  nyelvét  igye- 
kezett közkeletűvé  tenni.  Szóval,  oszlani  kezdett 
a homály,  s a nemzeti  költészet  derűsebb  világá- 
ban mindinkább  feltűntek  a népies  elemek  virá- 
gos téréi.  E derületben  lesz  ismeretessé  a népköl- 
tészet számtalan  kincse,  s lép  a nemzeti  mellett 
a népies  sajátság  is  Thalia  deszkáira.  Az  iskolák 
helyes  irányban  képezik  az  ifjakat;  a törvény- 
hozók magyar  nyelven  alkotják  törvényeinket. 

E mozgalom  közepett  a korszellem  egyszer- 
smind, „szabadulást  hirdet  a raboknak/4  vagyis 
erőteljes  hangok  emelkednek  az  elnyomott  nép- 
osztály érdekében.  A költők  e tekintetben  is  siet- 
nek előkészítni  a kort,  s a nemes  és  gyöngéd 
lelki  életű  Eötvös  József  báró  már  1837-ben  meg- 
szólaltatja múzsáját  a kunyhó  lakóiért.  Balladát 
ír  A vár  és  a kunyhó  cím  alatt  s előadja  a 
jobbágy-leány  és  gróf  ifjú  egymás  iránt  táplált 
mélységes  ragaszkodásának  történetét.  Háttérbe 
szorítja  a költő  a születés  és  rangkiváltságait,  s a 
szeretetet  a mindent  egyesítő  szent  egyformaság 
sajátságaival  jellemzi.  így  szól,  a midőn  a váró 
ifjúhoz  eljő  hajadon  kedvese: 

„Szü  szün  dobog,  ott  állnak  ők  hallgatva  boldogan, 

Eltűnt  a vár,  s a kunyhó  rég  az  éj  homályiban, 

Eltűnt  a föld  s a nagy  világ,  a gyémánt  s címerek, 

Egy  érzeménynek  lángiban  lobognak  a szivek.44 

E költemény  átalában  sok  elemével  bír  már 
a népiesnek.  De  bármennyire  szerette  is  a dicsőült 
báró  a népet,  nagyúri  születésével  járó  viszonyai- 
nál fogva,  noha  Tisza-Tarjánban  és  Aranyoson 
nagy  figyelemmel  észlelte  a nép  jellemzetes  sa- 
játságait, tiszta  népiességgel  alkotni  sohasem  bírt. 

A nemesség  kiváltságai  ellen  s az  elnyo- 
mottak mellett  zeng  Erdélyi  János  hárfája  is  az 
Egy  gyermek  születésére  című  költemény- 
ben, a midőn  Eötvös  nyomain  haladva  1840-ben 
így  szól : 

„A  pórkunyhóban  gyermek  született, 

Egy  rabbal  a földnek  több  rabja  lett. 

Szegény  a kunyhó,  hangos  és  hideg  ; 

Az  élet  árva  benne  és  rideg. 

Száműzve  onnan  minden  földi  jó, 

De  a nyomor  két  kézzel  fogható. 

És  mégis  örvend  a szegény  anya, 

Bár  öröme  vég  nélkül  tartana! 

Örvend  ama  gyermeknek,  a ki  még 
Szíve  alatt  elkárhoztattaték.  — 

Ki  fájdalommal  szülted  magzatod, 

Hogy  létéért  megáld,  nem  várhatod 
Ö fog  körül  gondolni,  nézni  — és 
Első  csapás  fején  a születés.  — 

Mi  jobb  az  életnél,  s mi  gyászosabb, 

Mint  az,  hogy  a ki  él  százszorta  rab  ? 

Mert  nem  szabadnak  boszús  istenek 
Csak  fél  erényt  s hatást  engedtenek. 

Tengővel,  a ki  más  kegyéből  él, 

A sír  halottja  sorsot  nem  cserél.  — 

Fekszel  te,  kis  gyermek,  szűk  póla  közt, 

Téged  keresztvíz  és  könyü  füröszt. 

Szunyadj  csak  el,  de  többé  föl  ne  kelj, 

Számodra  sír  lesz  jó  nyugalmi  hely. 

Földön  kikőtvék  a nagyság  s erény, 

Csak  szánakoznak  a kín  emberén. 

Bár  mit  mivel),  bár  tedd  ki  lelkedet, 

Mint  szolga  ontnád  élő  véredet. 

Ily  módon  haladott  a magyar  költői  szellem 
a nép-nemzeti  költészet  gazdag  határa  felé.  Ezt 
az  átmeneti  korszakot  igen  találóan  festi  Erdélyi 
János  kisebb  prózáinak  második  kötetében  a 110. 
lapon,  így  jellemezvén  : „Mindenki  tudja,  hogy  a 
szőlőgerézd  függ,  noha  míg  virágzott,  fölfelé  tartá 
fejét.  Mikor  fordul  le,  még  senki  észre  nem  vette, 
ha  mindig  szemmel  tartotta  is.  A természet  mester 
az  ilyenekben;  de  mester  a szellem  is  a maga 
mezején.  „Levél  barátnémhezu  Berzsenyitől,  „Bú 
kél  velem,  bű  jár  velem u Kölcseytől  mind  olyan 
eleven  és  mai  korra  szóló  költemények,  hogy 
kevés  hián  akár  ma  Írattak  volna.  Senki  sem 
fogja  e dalt  legmagasabbnak  mondani  műveik 
között,  de  a költői  kedély  s benne  a költészet 
szelleme  kezde  már  alá  felé  hajlani,  mint  a sző- 
lőgerézd, a mikor  elhullatta  virágát  s tartalma 
nevekedik.  Ez  a hang  mind  jobban  kezd  aztán 
az  irodalomban  terjedni,  becsültetni ; s a mint 
fogy  az  érzelgő  páthósz,  úgy  halad  elé  az  egy- 
szerűség, melytől  csak  egy  lépés  van  az  igényte- 
len népdalig. u 

Ily  politikai,  társadalmi  és  költészeti  viszo- 
nyok hullámgyűrűinek  lassú  szétáramlása  volt 
tapasztalható  hazaszerte  akkor,  a midőn  Tompa 
Mihály  szelleme  az  idomító,  nevelő  kezek  hatása 
alatt  állott.  S ezeknek  a sajátságoknak  jegyei 
nyomódnak  költeményeire,  a midőn  a sárospataki 
iskola  falai  között  a költői  szellem  kebelében 
ébredezni  kezd.  Igaz,  hogy  ezek  a jellegek  elmo- 
sódó, halvány  vonások  s nem  oly  sajátszerűek, 
mint  a Petőfi  első  műveié ; de  ismervén  a sáros- 
pataki iskola  ez  időbeli  szellemét,  ezt  természe- 

tesnek  találhatjuk.  Ez  időre  esvén  azonban  a Sze- 
inere  Miklós  jótékony  hatása,  melyet  a Kazinczy 
Gábor  baráti  okos  szeretete  is  csak  gazdagíthatott, 
a Tompa  múzsája  lerázni  igyekszik  magáról  a 
classicismus  és  idealismus  nyűgeit,  s kezd  hű 
lenni  önmagához.  Lelke  a nép  felé  hajlik,  s mint 
a bányász,  a népszellem  gazdag  bányáiban  kezd 
kutatni.  Összeszedi  — mint  láttuk  — a nép  mon- 
dáit és  regéit  s közbe-közbe  lyráját  is  megpendíti 
az  ő egyéni  hajlamainak  erőszaktól  ment,  őszin- 
tén nyilvánúlni  vágyó  természete  szerint. 

S ime,  ez  az  a költői  sajátság,  mely  Tompa 
Mihálynak  a helyét,  a fejlődő  irodalom  lépcsőin, 
az  Arany  és  Petőfi  nevei  mellé,  vagyis  az  új 
népies  irány  követői  közé  helyezi. 

Ez  új  költői  irány  szerencsés  képviseléséhez 
a Tompa  családi  körülményei  nem  kevésbbé  já- 
rultak. Már  föntebb  felhasználtuk  Szász  Károly 
jeles  jellemzését  Tompa  igricibeli  életére  nézve.  E 
sorokat  azonban  még  meg  kell  toldanunk.  Tompa 
Györgyöt,  az  apai  nagyatyát,  a végtelenül  becsü- 
letes, falusi  szántóvető  gazdát,  az  ő egyszerű  fe- 
leségével, de  gyöngédszivü  nagyanyával  együtt, 
mulasztás  volna  föl  nem  említnünk.  Hiszen  ezek- 
nek a nemes  lelke  tartotta  meg  nekünk  Tompa 
Mihályt,  s ezeknek  a szeretete  szolgált  liarmat- 
cseppül  az  anya  után  epekedő  gyermekszív  lan- 
kadó virágaira ! Kétségtelen,  hogy,  a midőn  a 
mostoha  sors  oly  kíméletlen  kezekkel  nyúlt  bele 
a Tompa  életfolyamába,  az  által  az  ő költészete 
sokat  veszített.  Igricibeli  és  Csáton  lakó  ismerősei 
és  rokonai,  a kik  körében,  mint  sárospataki  ta- 
nuló, gyakran  megfordúlt,  őt  vélik  látni  abban  a 

kis  árvában,  kit  T.  M.  halotti  emlék  beszédeiben 
a részvét  meleg  szavaival  ekképen  rajzol:  „Gyak- 
ran látunk  kiskorú  gyermeket,  elhanyagolt  külső- 
vel, a mint  szemlesütve,  félénken  áll  s félrevonul ; 
nem  véve  részt  társai  zajongó  játékában.  Minek 
kérdeznők  e szomorú  gyermektől:  mi  baja? 
Nem  beteg  ő,  több  annál : árva,  szegény.  Ha- 
nyagolva,  lenézve  s elutasítva,  idegennek  érzi 
magát  az  életben,  s korán  megfélemlett  lélekkel 
jár  a világban,  e zajgó  rengetegben. “ 

Elbeszélő  költeményeiben  pedig  ekként  jel- 
lemez : 

„Mert  jaj  a gyermeknek  akkor  és  idővel. 

Ki  nem  édes  anyja  szárnya  alatt  nő  fel  !u 

De  még  bizonyosabban  belátunk  szívébe, 
a midőn  így  ír  magáról  Egy  hölgyhöz  című  köl- 
teményében : 

„Lásd,  jó  anyám  régen  a sírba  szállott, 

Megértem  én  korán  az  árvaságot  ; 

Mint  gyenge  hajtás  a nyárnak  hevén  : 

A szenvedést  korán  megismerém ! 

S mert  nincsen,  ki  vonna  hü,  meleg  szivére, 
Fájdalmam  és  örőmim  osztva,  értve  : 

Anyám  helyett,  ah,  mint  óhajtanám, 

Jó  hölgy,  neked  mondhatni  ezt:  anyám  !w 

Idősebb  testvére  sem  lévén  Tompának,  a 
hajlott  korú  nagyszülők  körében  többnyire  magára 
volt  utalva.  Téli  hosszú  estéken  énekelgetés,  biblia 
olvasgatás  s szent  történetek  elbeszélése  szóra- 
koztatta a kis  családot.  így  teltek  a napok  a 
nagyszülei  szerény,  de  tükör-tisztán  tartott,  ala- 
csony házacskában.  A kis  udvaron  pedig  a házi 
állatok  különféle  fajai  éltek  szép  egyetértésben, 
s közűlök  a szárnyasok  azon  nagy  eperfa  árnyé- 

kában  kerestek  a nap  heve  ellen  búvó  helyet,  a 
melynek  lombjai  közűi,  mint  előtte  kiválóan  ked- 
ves helyről,  Tompa  Mihály  számtalan  rögtönzött 
és  betanult  versecskét,  dalt,  zsoltárt  és  dicséretet 
messze  kiabált. 

Erre  a kis  lakra  emlékszik  a költő  ezen 
szavai  által : 

„Eleimnek  kisded  háza 
Békeséggel  felruházva. 


alább  pedig: 

Csendes  hajlék  téged  látlak 
Lombja  közt  az  ákácfáknak ; 

Kéményednek  kéklö  füstje 
Az  ég  felé  kanyarog  . . . 

Otthon  vannak  az  enyémek  ! 

Mért  hogy  én  is  nem  vagyok  ? ! . . . 

Öreg  apám  szánt,  vet,  munkál, 

— Többet  ér  még  mindnyájunknál  — 

Édes  anyám  imádkozva 
Viraszt  fel  sok  éjelen 
S fohász,  munka  mindazért,  hogy 
Az  én  dolgom  jó  legyen. 

Általában  édes  anyját  szereti  emlegetni,  a 
ki  nem  élt;  de  atyja  helyett  örömestebb  öreg 
apját  veszi  ajkaira.  Hálás  kegyelettel  adózik  em- 
léköknek  a Falusi  képben  is. 

Erre  a költeményre  még  vissza  kell  térnünk, 
mivel  költészeti  szépségekben  és  a költő  sor- 
sára vonatkozó  adatokban  szerfelett  gazdag.  Je- 
lenleg csak  azt  óhajtjuk  kiemelni,  hogy  Kis  Já- 
nos esetéhez  hasonlóan,  Tompa  is  a figyelmes  ok- 
tató és  lelkész  befolyása  következtében  lett  tanu^ 
lóvá.  Azon  xiri  család  zsenge  tagjai  körében, 

a kik  megkönnyítni  vállalkoztak  a rá  nézve  el- 
viselhetetlen teherül  súlyosodé  távoli  iskolázást, 
sok  leverő  kellemetlenséget  kellett  eltűrnie.  Ezért 
sóhajt  így  maga  is : „Múltam  kínos,  felhős  szerte- 
lent A tanárok  sem  részesítették  annyi  figyelem- 
ben, mint  a mennyit  a szegény  ifjú  szerénysége 
megérdemelt  volna.  Ebben  a körülményben  van 
jórészt  annak  az  oka,  hogy  tanárairól,  sőt  isko- 
lai életéről  sem  emlékszik  verseiben  sehol.  Sár- 
bogárdi segédtanítóskodása  is  vesződéssel  volt 
teljes,  s „Vágyván  a szűk  hézagon  túl  a ma- 
gasba jutni  fel,u  az  csak  kitérés  volt  az  ő valódi 
céljától. 

1845-ben,  mint  nevelő,  Eperjesen  élt  tanít- 
ványaival Tompa  Mihály.  Itt  fűződött  ama  benső 
baráti  viszony : Kerényi,  Petőfi  és  Tompa  között, 
a melyre  még  hosszú  évek  múlva  is  így  emlék- 
szik vissza  Barátim  emlékezetében  a hű  barát : 

„Hajh,  minő  perc  volt  az,  a midőn  mi  hárman 

Legelőször  jöttünk  össze  váratlanúl  . . . 

Csak  néztünk  egymásra,  boldog  némaságban, 

Míg  három  ifjú  szív  híven  egymásra  hull  . . . 

S mint  a fenyő,  melyet  ér  az  ég  villáma 

Nagy  érzéstől  borúit  lelkünk  fényes  lángba. u 

Több  helyen  el  volt  már  mondva,  de  mégis 
föl  kell  említni  nekünk  is,  hogy  e három  jó  barát 
ez  alkalommal  irta,  költői  verseny  gyanánt,  Az 
erdei  lak  című  költeményeket.  Állt-e  valaha  ez  a 
kunyhó,  vagy  csak  képzeletök  teremté  ? Annak 
megoldását  nem  sorolom  feladataim  közé,  A köl- 
teményeket ismerjük  s kegyeletes  érzések  között 
szemléljük  azokban  a Petőfi,  Tompa  és  Kerényi 
lerajzoló  képességeit. 

E versenykölteményekre  vonatkozólag  Szász 
Károlynak  az  az  ítélete,  hogy : „Ha  a verseny 

átalában  költeményre  szólott,  akkor  talán  Petőfi, 
ha  leíró  költeményre,  lígy  mindenesetre  Tompa 
volt  a nyertes.44 

Bármennyire  tiszteljük  is  e véleményt,  illő- 
nek és  helyen  levőnek  tartjuk  arra  nézve  a kö- 
vetkezőket nyilvánítani. 

Egyszeri  olvasás  után  is  feltűnik,  hogy  a 
midőn  Petőfi  e költemény  utolsó  szakában  azt 
mondja : 

„És  az  isten  jó,  ő nem  soká  haragszik, 

A dorgáló  felhők  torkait  bezárván; 

Újólag  mosolyg  a megengesztelődött 
Isten  mosolygása:  tündöklő  szivárvány  :u 

akkor  ezt  a költeményt  lyraivá  tette.  Az 
első  versszakban  pedig  azonnal  megtaláljuk  a 
Petőfi  festéseit  oly  híven  jellemző  bélyeget,  mely 
az  újabb  irányú  költői  festés  kitűnő  sajátsága. 
Megtaláljuk  azt  a módját  a festésnek,  melyet 
Burns  skót  költő  megkezdvén,  utánna  többen 
átvettek  s nálunk  először  Petőfi  alkalmazott : A 
csárda  romjai,  A kutyakaparó,  Az  alföld,  Falun, 
A puszta  télen,  A Tisza,  A gólya,  Az  erdei  lak 
stb.  című  gyönyörű  költeményeiben.  Ezeknél  a 
természetben  látott  képek  vonásait  akként  vegyíti 
alanyi  érzelmeivel  s oly  kedély  hangulattal  adja 
azokat  elő,  hogy  a kép  részletei  többé  nem  ön- 
magokért, hanem,  mint  jelképek,  a lelkesült  költő 
érzelmeinek  elevenebb,  találóbb,  hatásosabb  kife- 
jezése céljából  vannak. 

Az  erdei  lakban  is  tökéletesen  úgy  találjuk, 
hogy  Petőfi  a természeti  képet  arra  használta  fel, 

hogy  a szabadságnak,  az  ő „lelke  istenségének44 
boldogságát  előtüntethesse,  s hogy  az  isten  bölcs 
gondviselésében  való  naiv  megnyugvást  tolmá- 
csolhassa. 

Tompa  szép  festése  ellenben,  a melynek 
igen  kevés  különbséggel  ikertestvére  a szintén 
külső  tárgyakra  szorítkozó  Zivatar  és  Madáchnál 
a Télen  című  költemény,  a Csokonai  és  Kisfa- 
ludy Sándor  nyomán  halad,  kik  a XVIII.  szá- 
zadbeli festő  iránynak  hódoltak,  vagyis  azt  a mó- 
dot alkalmazták,  a melyet  Lessing  híres  Laookonja 
óta  a költővilág  szigorúan  kerülni  törekedett. 
Lessing  azt  mondja : „A  festő  magát  a szép  ala- 
kot, a költő  annak  hatását  tünteti  fel.44  S minthogy 
Tompa  Mihály  így  kezdi  költeményét  és  ily  mo- 
dorban folytatja  is: 

„Völgy  felett,  a bérc  alatt  középen, 

Á behorpadt  hegynek  oldalában  : 

— Hallgatózva  néma  csend  körűié,  — 

Nádkötésü  kis  lak  áll  magában. 

Petőfi  meg  ekként: 

„Mint  a szív  az  első  szerelemnek  titkát, 

Rejti  a kis  kunyhót  bércek  koronája. 

Meg  nem  árt  erőtlen  szalma  fedelének, 

Ha  dühét  a szélvész  e vidékre  fúja  — 

annak  a kérdésnek  mikénti  eldöntése  leszen 
a versenyzők  költeményének  érdemére  nézve  az 
irányadó : a festés  öncél  lehet-e  ? 

De  vannak  Tompának  olyan  festő  költemé- 
nyei is,  a melyek  egy  színvonalon  állanak  Petőfi 
és  Arany  új  irányú  festő  költeményeivel.  Ilye- 
nek például  az  Alföldi  képek  cím  alatt  közlött 
költemények,  melyekben  igen  hű  vonásokkal  raj- 


TOMPA  MIHÁLY  KÖLTÉSZETE. 


87 


zolja  a tájat,  s azzal  együttesen  a maga  kedély- 
életét és  körülményeit  is.  Az  alföld  szépséges  pa- 
norámája megelevenül  lelki  szemeink  előtt.  A 
„lágyan  rengő  tavak  szabad  szép  vidéke, “ a 
rónák  s tavak  felett  krú-gatva  átvonuló  darucsa- 
patok, a sások  liljoma  s a fehérlő  tavak  tükrén 
való  csónakázás  nemcsak,  hogy  találóan  vannak 
rajzolva,  hanem  igen  mesterileg  vannak  a felföld- 
del ellentétbe  helyezve,  hol  a költő  csak  szük- 
ségből lakik: 

„Mert  a kinek  nem  ád 

Néhány  barázdát  s egy  viskót  sem  kegyelme: 

Jó  annak,  ha  bárhol  meghúzhatja  magát. 

Ezekben  a költeményekben  külső  és  belső 
forma,  hangulat  és  rhythmus  művészien  összeol- 
vadnak. Nemkülönben  az  alföld  kedves  képein 
kívül : a haza,  a szülőföld,  a család,  a szabadság 
hő  szeretete  mind  teljesen  s igazán  vannak  élénkbe 
tárva,  elzengedezve,  s a végső  versszakok  kellően 
jellemzik  a költő  alanyiságát. 

Borsodba  vágyakozására  nézve  itt  említjük 
fel  H a 1 m o n állok  című  elegiáját  is,  mely- 
ben a költő  bánatos  életének  szomorú  változá- 
sait a megnyugvás  hangján  előadván,  azt  így 
végzi  be : 

„Csak  akkor  lel  vigasztalást 
Lelkem,  ha  néz  felétek, 

— Honnan  régen  elköltözém  — 

Távol  kéklő  vidékek! 

Bár  a nap  ott  ragyogna  rám, 

Szellőd  felém  fuvalván . . . 

De  messziről  látlak,  csupán 
Az  emlékezés  halmán. 

Erőteljes  festés  található  a Tornácomon 

című  költeményben.  A kezdő  sorral  előttünk  áll 
a táj  és  megkap  a hangulat;  megelevenül  a vi- 
dék, szemlélünk  mindent,  mozognak  az  alakok ; 
a rajz  hűsége  és  kedves  volta  megindítja  szi- 
vünket kedélyünk  anyagot  gyűjt  az  elmélkedésre. 
Képeiben  kedves  ismerőseinkre  találunk  s a haza 
elmúlt  zivatarai  is  újra  elvonulnak  hazaszerető 
lelkünk  előtt.  Csüggetegségünket  oszlatja  a felhők- 
ben távol  fellobbanó  csillag  világa  s jóltevőleg 
hangzik  a szó : Remélni,  remélni! 

Nagy  fájdalmaktól  izgatott  kedélyének  jelle- 
geiben gazdag  a Pusztán  című  költemény.  Ebben 
a puszta  téli  kietlensége,  a csikasz  farkas  csavar- 
gása, a rongyos  csárda  elhagyatottsága  a költő 
kedélyhangúlatával  összeolvadván,  a festés  erő- 
teljes lyrává  változik  át.  E költemény  első  stro- 
phái  kiválóan  plasticusak,  s önkénytelenül  ama 
nagy  hatásra  gondolunk,  a melyet  Petőfi  az  ő 
korára  gyakorolt,  s mely  elől  tán  senkisem  tu- 
dott menekedni. 

, Nem  kevésbbé  érdemli  meg  figyelmünket 
az  Éji  kép  című  költemény  sem,  melyben  a 
költő  új  színezéssel  új  világot : a néma  éj  fönsé- 
ges  rajzát  tárja  elénk.  A kenetteljes  vallásos 
érzelem  az  éj  sötétében  élő  lényeket  és  feltüne- 
dező tüneményeket  a nagy  mindenség  iránt  táp- 
lált szeretettel  fényesíti  meg  s lelkünk  a festőileg 
jellemzetes  éji  képeken  a költővel  együttesen  me- 
reng. A költemény  emez  első  két  sora  által: 
Bérctetőn  az  esti  fény  elégett, 

Tetszhalálnak  árnya  mindenütt, 

élőnkbe  van  varázsolva  a néma  táj,  s az  ódái 
emelkedésű  befejezés  lelkünk  titkos  érzelmeinek 

szárnyakat  adván,  együtt  sóhajtjuk  fel  a költő- 
vel, hogy 

„Alkotó  természet,  tudhatatlan 
Útaidban  nagynak  írva  vagy! 

S a kis  ember,  rövid  életében, 

Búvárkodván  titkod  tengerében, 

Bár  ne  értse : érzi  lelke  — s nagy! 

De  talán  mindenik  festő  költeménye  közt 
legélénkebb  és  legmegragadóbb  az  idylli  hangu- 
latú Falusi  kép.  Az  egyszerű  családi  tűzhely 
iránt  viseltető  tiszteletteljes  ragaszkodás,  a vá- 
gyakban szegény  életnek  örömekben  dúsgazdag 
volta,  az  egyetértő  család  finom  gyöngédsége, 
a szeretetnek  mindent  elfedező  hatalma  alig  volt 
valaha  magyar  költő  által , kivéve  Petőfit  és 
Aranyt,  lelkesebben  és  szebben  megénekelve. 

Lehetetlen  elragadtatva  nem  lennünk  ama 
kellemes  hangulat  által,  mely  a kezdő  versszako- 
kon annyira  elömlik : 

„Kié  ez  a nyugodalmas,  kicsiny  lak? 

Körülötte  terepély  fák  virúlnak. 

Ez  a hajlék  jámbor  szántóvetöé, 

S nagy  az  öröm,  a mely  ma  azt  betölté. 

Ház  kapuja  tövig  kinyílt  magától, 

Szűk  az  udvar,  de  most  mintegy  kitágúl ; 

Fa,  virágát  jó  kedvében  lerázza, 

Fényesebben  süt  a nap  is  a házra. 

Ezután  mintegy  a maga  élettörténetét  be- 
széli el  a költő,  kit  a jó  öregek  szintén  szántó- 
vetőnek szántak ; hanem  a tisztelendőnek  meg  az 
oktató  úrnak  jóakaratú  ösztönzése  folytán  bevit- 
ték a nagy  iskola  falai  közé.  Ott  a merész  küzdő 
sokra  vitte,  s most,  mint  érdemeiért  becsült  férfiú, 

áldott  jó  nejével  s szép  két  gyermekével  eljött  a 
gondos  öreg  szülőket  meglátogatni. 

„Csuda-e  hát,  ha  reng  a ház  örülve?!  — 
s hogy  szerény  kis  körükben  egymás  látására 
úgy  megtelik  szivök  boldogsággal,  hogy  alig  em- 
lékeznek hasonló  édes  pillanatokra,  s fáj  tudniok, 
„hogy  ily  nap  éltükben  csak  kivétel. u 

Helyöket  is  alig  lelő  örömmel  gyönyörköd- 
nek az  öreg  szülők  kedvelt  gyermekükben  s a 
tartózkodás  némi  jelével  tipegnek-tapognak  a kö- 
rül az  ifjú,  szép  asszony  körül,  ki  azért  annyira 
elbájoló,  mivel  hogy  „szebbé  teszi : szelídsége  az 
ékszer. u 

Nincs  nagyralátó  gőg  e nő  szelíd  lelkében ; 
magasrendű  származása  dacára  sem  nézi  le  e 
szegényes  külsejű,  de  gazdag  szivű  embereket,  s 
otthon  találván  csendes  körükben  magát,  és  szü- 
léket tisztelvén  ő is  ez  öregekben : hálás  mosoly- 
ban nyilvánítja  a férj  e neki  annyira  jól  eső 
gyöngédség  fölött  elismerését. 

A nagymama  szorgalmatoskodása,  a vele 
való  nyájas  beszélgetés,  az  öreg  gazda  elérzéke- 
nyülése  s a vallásos  érzelem  szavai  ajakán,  nem- 
különben a gyermekek  ártatlan  és  kedves  mulato- 
zása, szóval:  a kedves,  kis  kör  egész  napi  idő- 
zése, egész  a szemeit  álommal  kinálgató  nagyma- 
ma nyugvó  ágyáig,  híven,  melegséggel,  élénk  mo- 
dorban s maradandó  becsre  érdemesen  van  elő- 
állítva. Nem  tiszta  festés  ugyan,  mivel  némileg 
az  elbeszélés  felé  hajlik,  mint  Petőfinél  Megyeri 
avagy  Csokonai ; de  költői  becsét  ez  alább  nem 
szállítja. 

Nem  fölösleges  talán  megjegyeznünk,  hogy 

e kép  némileg  idealizálva  van,  a mennyiben  a 
szépen  rajzolt  két  gyermek  ily  módon  együtt  so- 
hasem lehetett.  Hanem  így  óhajtotta  volna  a 
költő,  hogy  legyen,  a mint  azt  Beteltem  című 
költeményében  is  kifejezi : 

„Két  kedves  magzat  anyja  mellett, 

Egyik  fiú,  másik  leány, 

Csivalyogván  vígan  körültem, 

Ez  bábbal,  az  nádparipán  : 

Gyermek  lennék  és  boldog  én  is  ... ! 

Nem  esnék  bú  s csapás  zokon ; 

Csendes,  boldog  családi  élet, 

Feléd,  feléd  sohajtozom  ! 

íme,  láttuk,  hogy  mily  sok  érzékkel,  mily 
erős  hajlammal  bírt  Tompa  a költői  festés  iránt. 
Láttuk,  hogy  festéseiben  a legtöbb  vonás  annyira 
találó,  hogy  azok  a vásznon  is  kitűnőek  lenné- 
nek ; de  kétségkívül  igaz  az  is,  hogy  eme  festő- 
költeményei sem  nélkülözik  azt  a borongó  hangu- 
latot, mely  a változatosságnak  hátrányára  van  s 
minden  más  elevenítő  elem  helyett  minduntalan  a 
költő  tollába  foly.  Ez  egyenletes  kedély-állapotnak 
igen  megfelel  az  a jellemzetes  lágyság,  melyre  a 
T.  által  gyakran  használt  trocheusi  lejtés  annyira 
alkalmas. 

De  ideje  lesz  visszatérnünk  ez  alkalomszerű 
kitérés  után  a nem  közönséges  három  jó  barát 
nemes  viszonyához,  s szólni  az  ő feledhetetlen 
emlékezetű  első  találkozásukról. 

Először  Tompa  Mihály  írt  költői  levelet  Pe- 
tőfihez Bártfáról,  hol  1844-ben  szeme  baja  miatt 
tartózkodott. 

„Ismeretlen,  hanem  mégis  jó  barát ! 

Vedd  egy  víg,  most  kór-fiúnak  pár  sorát ; 

Kit  bár  a bor  lángszerelme  úgy  hevít, 

Mégis  a sors  vízre  hozván,  vízre  vitt. 

E baráti  közeledést  örömmel  vette  Petőfi  s 
az  ő félreismerhetetlen  őszinteségénél  fogva,  teljes 
lelki  élvezettel  sietett  válaszolni,  így  szólván: 

„Hát,  fiú,  olvastam  azt  a verset, 

A melyet  te  én  hozzám  csináltál 
Valahol  a bártfai  forrásnál, 

S mondhatom,  hogy  nagy  örömet  szerzett. 

Sok  szépet  elmondtál  e levélben  . . . 


Ejh,  be  derék  gyerek  vagy  te,  Miska  ! 
Mért  nem  ölelhetlek  összevissza?  . . . 


Jöjünk  csak  mi  össze!  ...  fenn  az  égben 
Örömkönnyeket  sír  Csokonai. 

Végre  így  fejezi  be  : 

Siess  hát,  mert,  ha  sokáig  késel, 

Élted  napjáig  megemlegeted  ; 

Én  rontok  hozzád  s akkor  jaj  neked: 

Agyon  szorítlak  egy  öleléssel. 

Fölösleges  talán  megjegyezni,  hogy  a bori- 
vás  iránt  táplált  hő  lelkesülés  csupán  költői  szó- 
lam, s nem  hű  valóság. 

1845-ben  — mint  már  fentebb  említettük  — 
csakugyan  összetalálkozott  a három  jó  barát. 
Harmadik  tagja  a baráti  körnek:  Kerényi  Fri- 
gyes, irói  nevén  sokáig  Vidor  Emil,  családi  ne- 
vén pedig  Christmann  volt.  Korán  kezdett  verse- 
ket írni  s még  csak  tizennyolc  éves,  midőn  első 
verse  az  Athenaeumban  megjelent.  Költeményeiről 
Pákh  Albert,  a ki  1845-ben,  pár  héttel  a Petőfi 
eltávozás  után,  szintén  Eperjesen  élvezte  a Ke- 

rényi  baráti  és  házi  gazdai  szívességét,  ekképen 
írt  (Kerényi  Frigyes  összes  költeményei  1840 — 
1851,  kiadta  a Franklin-társulut  1875.):  „Vidor 
Emil  versei  többnyire  a pacsirta  éleshangú  csat- 
togásai voltak,  egy  pacsirtáé,  mely  az  alanti  lég- 
kör nyűgeiből  kibontakozva,  szabad  szárnyon 
dicséri  a tavasz  melegítő  sugarait  s kedve  kor- 
látlan csapongásaiban  mintegy  biztatja,  édesgeti 
azokat,  kik  a tél  dermedtségéből  még  föl  nem 
ocsúdtak.  Versei  gyakran  nem  látszottak  egyéb- 
nek ártatlan  játéknál,  minden  nagy  előkészületek, 
minden  hatás-,  tetszésvadászat  nélkül.  Egy  gyer- 
meket látunk,  ki  parányi  világának  képei  közé 
merülve,  egyszerű  szalmaszárral  kezében  fiija  ki 
szobája  ablakán  a kertbe  szappanbuborékait,  nem 
törődve  azzal,  hogy  azok  elrepülnek,  hova  szem 
nem  kisérheti,  vagy,  hogy  azonnal  szétpattannak 
s egy  nedves  foltnál  egyebet  nem  hagynak  hátra. u 

Kerényi  költeményeinek  olvasásánál  mi  ön- 
kénytelenűl  Tegnér  költő  mondására  emlékezünk, 
ki  a svéd  Franzénról  (Kisfaludy-társaság  évlapjai, 
új  f.  IV.)  így  nyilatkozik : „Nála  mindig  az  ős 

szülőkre  gondolok,  a bűnbe  esés  előtt.  Az  ő lel- 
kében még  a béke  és  ártatlanság  édene  virúl.u 

„A  midőn  Kerényire  változtatott  neve  alatt 
ír,  már  az  élet  komolyabb  hangját  hallatja. u (Fi- 
gyelő 1875.  224.  1.)  Szász  Károly  szintén  mély  át- 
hatottsággal  emlékszik  meg  egy  szépen  megírt  ala- 
gyában  Kerényiről : 

„Kinek  egykor  édes  dalát 
Magyarhon  leányi  lesték; 

Ott  nyugszik  a vándor  költő 
Idegen  föld  nyomja  testét. u 

Míg  az  első  két  sor  a költői  munkálkodás 
sikerére  vonatkozik,  a két  utóbbi  azt  jelzi,  hogy 
a széplelkű  költő,  a hű  barát,  a lelkes  hazafi,  sok 
kínos  csalódástól  gyötörtetve  s azoknak  kínzó  ha- 
tásától megmenekülést  egyedül  egy  módoii  re- 
mélve, várva:  ezernyolcszáz  ötven  őszén  Eszak- 
amerikába  vándorolt  ki,  hol  a megdöbbentően 
tragikus  élet  két  év  múlva  befejeződött.  1852.  év 
nyarán  egy  tudósítást  hoztak  a hírlapok,  mely 
szerint  az  óceánon  túli  hazában,  az  új-budai  gyar- 
mattól távol,  őrjöngési  kínok  közt  halt  meg  egy 
harminc  éves  ember,  kinek  hátrahagyott  holmija 
egy  útlevél  volt  s benne  e név  — Kerényi  Frigyes. 

Utolsó  költeményének  két  végső  sora  meg- 
magyarázza kínjai  okát:  „Hírt  hazámból  nem  hoz 
senki,  s ott  van  eltemetve  kincsem  . . . 

Fájdalom,  beteljesült,  a mit  Tompa  Mihály 
„Levél  egy  kibujdosott  barátom  utána  című  aeol- 
hangú  elégiájában  megjósolt  „Szívet  cseréljen  az, 
a ki  hazát  cserél. a 

Nemesebb  gondolkodással,  a szépség  megha- 
tóbb  ábrázatjában  alig  tüntetett  fel  költő  fájdal- 
mat, mint  a melylyel  e címzett  költeményben 
egyik  szív  a másik  szívet,  egyik  nemes  lélek 
a másik  nemes  lelket,  egyik  gyöngéd  barát  a má- 
sik gyöngéd  barátot  s végre  egyik  érzékeny  költő 
a másikat  kesergi. 

Mély  volt  e fájdalom,  s Tompát  a Petőfi 
kétszeres  elveszítésével  párosúltan,  mint  az  ár- 
nyék, kisérte  a sírig.  Ezt  mutatja  Barátim 
emlékezete  című  költeménye  is,  melyben  a 
kis  társaságra  alagyai  hangulatban  a költői  emel- 
kedés szende  fényét  árasztja  : 

„Elmentetek  messze,  meghalni  mentetek  . . . ! 

Bár  itt  nyugodnátok,  hol  a völgy  és  halom, 

A lomb  és  a szellő,  a futó  csermelyek, 

Dicsőítve  vannak  zengő  hárfátokon! 

Lelkem  hallja  a dalt  s hevében  úgy  remeg  . . . 

Ki  éltem,  borongtam,  daloltam  veletek.14 

Most  már  mind  a háromnak  csak  emléke- 
zete él;  s kegyelettel  és  honfiúi  büszkeséggel  ol- 
vasgatjuk dicső  műveiket , azokban  bámulván 
szellemük  halhatatlanságát. 

Az  egyiknek  „Jeltelen  sírja  csöndjét  a nem- 
zeti géniusz  őrziu ; a másiknak  sírhalmánál  : 
„Zúg  vadúl  a Missisipi44,  s a harmadiknak 
drága  por  részei,  a kimondott  szóhoz  híven, 
„Hanván  hamvadnak  elu. 

Még  az  1845.  évben  Pestre  költözött  T. 
valószínűleg  a Petőfi  és  Pákh  ösztönzéseire  s ab- 
ból a célból,  hogy  itt  diplomát  szerezzen  az  ügy- 
védi pályára,  mely  az  ő érzékeny  kedélyénél  fogva 
ép  oly  kevéssé  volt  neki  való,  mint  Jókainak 
avagy  Vörösmarty  Mihálynak. 

A pesti  élet  azonban  nem  váltotta  be  ke- 
csegtető Ígéreteit,  sőt,  hogy  egy  baj  itt  se  járjon 
egyedül,  betegség  ágyba  fektette  Tompát,  s így 
a magára  hagyott  ifjú  kórházba  került.  Ez  időbeli 
életét  már  két  ízben  hoztuk  szóba.  Jelenleg  an- 
nyit akarunk  még  fölemlítni,  hogy  a népdalok 
írását  ez  alkalommal  kezdette  meg,  s a költő 
saját  szavai  szerint  „a  Rochus-kórházban44  írta 
„Télen  nyáron  . . .44  című  gyönyörű  népdalát,  s 
költői  levelét  Szemere  Miklóshoz. 

Tompa  dalainak,  átalában  véve,  gyöngéd- 
ség, szeretet  és  költői  báj  jellemző  sajátságai. 
Szépítő  képei  kedvesek,  érzései  nemesek,  ki- 

fejezései  kellemmel  gazdagok.  Az  egészen  észreve- 
hető, hogy  forrásuk  egy ; t.  i.  egy  kimerűlhetetlen 
jó  szív.  Tartalmukra  nézve  igen  különfélék.  Az 
évszakok,  különösen  pedig  az  ősz  sokszor  ihletik 
a költőt,  valamint  a természet  egyes  jelenségei 
is.  A családi  élet  kedves  és  bánatos  pillanatai, 
a haza  és  nemzet  állapota,  a kedély  hullámzó  és 
csüggetegen  halk  élete,  epekedés  és  kétkedés ; 
remény,  bizalom,  bölcselkedés  és  lemondás,  nem- 
különben a népélet  számtalan  eleme  játszanak 
hárfája  húrjain.  Azon  sajátságok,  melyek  a nép- 
dalokban oly  kiválóan  nyilatkoznak,  kisebb-na- 
gyobb  mérvben  az  ő dalaiban  szintén  föllelhe- 
tők.  A természet  képeit  sok  szerencsével  vonja 
be  alanyisága  körébe  s teszi  fájdalmának  és  vá- 
gyainak tolmácsává.  Pl. 

„A  virágos  ág  is  itt  a kerti  fákon 
Feléje  hajolna,  hogy  ötét  elérje; 

Piros  szárnyával  a tavaszi  bogárka, 

Lágy  döngicséléssel  repülne  feléje. w 

Népdalai  közűi  a III.  dal : 

Kis  kertemben  kiszáradt  az  eperfa, 

Este  reggel  egy  bús  madár  ül  rajta ; 

Csak  azt  búgja  az  a gerlice  madár: 

Hogy  a legény  szőke,  barna  csapodár. 

A maga  fájdalmának  szószólójává  teszi  a 
leány  a galambot,  s óhajtja,  hogy  menjenek 
együtt  az  erdőre,  s minthogy  ők  egyformán  bol- 
dogtalanok: „a  ki  előbb  bánatjában  ott  meghal: 
temesse  el  a másik. u 

A IV-gyel  jelzettben  a búzavirág  iránt  ér- 
zett szeretet  játszik,  mivelhogy  az  is  oly  kék-  j 
színű,  mint  annak  a legénynek  a szeme,  ki  az  ő 

rózsája.  S ez  a kedves  hasonlóság  köti  a kék 
pántlikához  és  gerjeszti  ellenszenvre  a barna 
szemek  iránt ; végre  pedig  ez  az  érzelem  készteti 
a következő  naiv  nyilatkozatra: 

„Borúi  az  ég,  szél  fú  hidegen, 

Édes  atyám,  édes  istenem! 

Ne  adj  esőt,  hadd  legyen  az  ég, 

Minő  az  én  rózsám  szeme,  kék  !u 

A Vl-ban  a mély  szerelmet  hozza  kapcso- 
latba a tó  mélységének  szokásával,  mely  abból 
áll,  hogy  meghibáltatja  a kendert  s nem  lehet 
belőle  jól  összetartó  fonalat  készítni;  a miért  is 
jobb  a sekély esebb  helyen  áztatni  el,  mint  jó 
őrizkedni  a szenvedélyességtől  a szerelésben  is. 

Ez  a sajátság  díszíti  a XIV.  és  XVII-et, 
valamint  a 2.  kötet  népdalai  közöl  a II.  Ill-at 
és  IV-et. 

Az  érzésnek  eszmetársítás  útján  való  kife- 
jezése, ellentétek  és  fordulatok  alkalmazása  külö- 
nösen jól  vannak  eltalálva  az  első  könyv  II.,  VIII. 
és  X-ik,  a második  kötet  II.,  V.  és  IX.  számií 
népdalaiban,  pl. 

„Békót  tettem  kesely  lovam  lábára, 

Mért  nem  hallgat  a gazdája  szavára ; 

Békóba  tett  engem  is  a szerelem, 

Az  alfőldön  a legszebb  lányt  szeretem. 

Majd  előadván,  hogy  mennyire  szerette  azt 
a gyorslábú  csikóját,  melyet  a debreceni  szabad- 
ságon eladott;  egy  gyors  forduattal  azt  mondja: 

„De  nem  bánom,  a rózsámnál  az  ára, 

Neki  adtam  kendőre,  pántlikára; 

Ne  zsugorgasd  azt  a bankót,  jó  lélek! 

Ád  az  isten  még  többet  is,  ha  élek.u 


7 


KERÉKGYÁRTÓ  ELEK 


98 


Ellentéti  szépségek  a IX-ben  : 

Kicsi  madár  a pacsirta, 

Mégis  olyan  nagy  a hangja  ! 

Kis  lyány  az  én  rózsám  Erzsi, 

Mégis  olyan,  olyan  nagyon  tud  szeretni  stb. 


Az  összerakosgató  sajátság  pedig  a Xl-ben 
van  gazdagon  képviselve,  pl. 


„Esik  a hó  a határon, 

Fehér,  mint  a fehér  vászon; 

Ha  én  olyan  fehér  fehér  volnék: 

Hej  be  szeretne  a legénység  !u 

Azután,  ha  oly  barna  volna,  mint  a bogár, 
vagy  piros,  mint  a hajnal,  s karcsú,  mint  a jege- 
nye : akkor  az  idén  még  férjhez  menne. 

Nagyító  képei  közűi  említsük  fel  az  I.  k. 
XVII.  dalából: 


„Nem  bánom  én,  hadd  jöjjön 
A fergeteg  széllel! 

Nem  bánom  én,  hadd  szórja 
A nyájamat  széllyel ! 

Máshoz  adták  a rózsám  . . . 

— Ha  sírását  láttam ! 

Zápor-esö,  zivatar 
Verheti  a váltam  !“ 

Figyelemre  méltó  a 2.  k.  V.  dala  ama  gyön- 
gédségnél , mondhatnék  paraszt  udvariasságnál 
fogva  , hogy  a kit  szeretett,  azt  még  akkor 
sem  sérti  meg,  ha  arra  nagy  oka  volna.  — He- 
tedhét országról  jön  vissza  a legény  s siet  a 
Sajó  partjára,  hogy  újra  láthassa  a kedvese 
piros  két  orcáját ; de  a mint  meglátja  így  kiált  fel : 

„Mi  lelt  húgom,  beh  sápadt  az  orcád! 

Nem  jól  szabták,  kurta  is  a szoknyád  . . . 

Nem  megyek  át  galambom  hozzátok, 

Mert  harapós  nagyon  a kutyátok!44 

De  talán  mindenik  népdalánál  szebb  a Télen 
nyáron  . . . kezdetű,  a melyben  szende  gerjede- 
lem,  ünnepélyes,  emelkedett  hangulattal  drámai- 
kig van  előadva.  Benne  nyíltszívű  egyszerűség- 
gel ömleng  hő  érzelme,  s a nyelv  által  is  ki- 
fogástalanul el  van  találva  a való,  a meleg,  a 
mély  érzés  hangja;  a mely  tulajdonságok  a köl- 
tői tökéletesség  színvonalára  emelik  e költeményt. 
A Petőfi  és  Arany  szelleméhez  méltó  költő-barát 
itt  szintén  teljes  fényben  áll  előttünk. 

S nem  hiába,  hogy  Borsodban  oly  általá- 
nosan szeretik  ezt  a dalt,  de  úgy  látszik,  hogy 
maga  a költő  is  Alsó-Borsodra,  még  pedig  Ig- 
rici vidékére  gondolt  e dal  alkotása  közben. 
A sugár  tornyok  a Tisza  mentéig  itt  láthatók,  a 
nagy  pusztaságok  a Mátráig,  Tisza-Füredig  s Har- 
gitáig itt  terűinek  el;  s itt  van  még  meg  a jó  nép 
lelkében  az  a mocsoktalan  becsületesség,  mely  a 
szülékkel,  a királylyal  s az  istennel  szemben  any- 
nyira  siet  kötelességét  teljesítni. 

Hogy  mennyire  javíthatják  az  embert  a jóiz- 
lésű  és  jó  szellemű  költői  munkák,  azt  T.  e köl- 
teményénél példa-vehetőieg  tapasztalhatni.  Midőn 
egy  szerelemre  gerjedt  iijú  eldalolja  ezt  a dalt: 

„Imádkozz’  te,  rózsám,  a jó  istennek! 

Aztán  gyere,  templom  után  csókolj  meg; 

Eszem  azt  az  imádságos  kis  szádat, 

Három  hétig  nem  hallod  egy  ad  tárnát! 

ez  megnyeri  a legényt,  s többet  javul,  szelídül 
az  akkor,  mint  ezer  hosszú  predikátio  által. 
Ugyanazért  itt  ismét  jelezhetjük  azt  a megbecsül- 
hetetlen irányt,  mely  Tompa  költészetének  leg- 
főbb érdeme,  hogy  t.  i.  műveiben  s így  népda- 

laiban  is  az  igazság  és  szeretet  állanak  a szépészet 
mérlegén,  s jószellemű  alakjai  által  békés,  szerető, 
gyöngéd,  igazságos  hangulatra  ébreszt.  Tompa  az 
ő művészi  nevelői  kezével  folyton-folyvást  oszto- 
gatja az  erény  virágait;  elnyúl  oda,  hova  sem 
iskola,  sem  templom,  sem  törvény  nem  vihetik 
el  az  élet  és  cselekvés  szabályozóit:  a puszták 
fiainak  kebelébe  is,  és  ott  munkál  jóltevőleg  az 
erkölcsi  élet  érdekében.  S ha  ez  igaz,  úgy  más 
oldalról  elgondolhatjuk  azt  is,  hogy  napjainkban 
minden  nevelői  tényező  miként  hat  rontólag  a 
fogékony  keblekre. 

Népdalain  kívül  álló  dalaiban  nemcsak  az 
érzület  egyes  húrjait  érinti  meg,  hanem  az  esz- 
mék világának  kincsei  által  is  költői  ihlettséggel 
gyönyörködtet.  Őszi  tájnak  című  költeményé- 
ben az  eszmetársítás,  párhuzamos  haladás,  össze- 
rakás, a természeti  képek  által  való  jelképi  kife- 
jezés, mind  szépen  összeolvadva  találhatók;  s 
míg  egyrészről  a kezdősor  festőisége  ragad  meg, 
másrészről  mintegy  lassú  halálba  átmenő  szelíd 
accord  érinti  elandalított  kedélyünket  emez  utolsó 
két  stropha : 

„Édes  terhed,  édes  álom  ! 

Szinte  érzem  szempillámon; 

Hogy  lehajtsam,  szinte  vonja 

Fejem  a fák  hulló  lombja. 

„A  fák  lombja  csendesen  hull... 

Nem  küzdéstíil,  fájdalomtól; 

Itt  a végharc  ismetlen, 

Lehet-e  meghalni  szebben..?! 

Es  ilyen  dala  Tompának,  melyekben  t i. 
egyszersmind  a rhytbmus  is  szerencsésen  összeol- 

vad  az  érzéssel,  sok  van  s többet  azok  közűi  a 
művelt  közönség  ajka  is  fentartott,  mint  például: 
„Néma  hölgy  fut  a nagy  éjszakán  ;u  „Kizöldült 
az  erdő  fája,  leveles/  „Repülnél  lelkem,  fent  re- 
pűlnélw  stb.  kezdetűeket.  S azt  az  édes  érzést, 
melyet  bennünk  e dalok  közvetlensége  támaszt, 
csak  az  zavarja  meg,  hogy  itt-ott  nagyon  is 
szemlélődőkké  válnak,  s nem  ritkán  elnyúlván, 
kellő  emelkedettséggel  nem  szárnyalhatnak.  Mintha 
csak  kényelmünket  keresné  a költő,  bőven  rész- 
letez, s ez  oknál  fogva  kedélyünk  elevensége  több 
ízben  elvész,  phantasiánk  elbágyad  és  lelkünk  rez- 
gésbe hozott  húrjai  észrevétlenül  elnémúlnak. 

Szóljunk  még  ez  ismertetett  költeményfaj 
kapcsában  Tompa  bordalairól,  vagyis  azon  köl- 
teményeiről, melyeknek  részint  bor  a tárgya,  ré- 
szint a lyrai  érzület  csapongó  játéka  a fő  eleme. 

A borének  címmel  nevezett  költői  faj  kere- 
tébe igen  különféle  tartalmú  költemények  soroz- 
hatok be. 

Együtt  kell  képzelni  egy  társaságot,  a mint 
az  egy  asztal  körül  vidáman,  eleven  kedvvel  mu- 
latozik s kedélyhangulata  így  vagy  úgy  módosúl, 
és  a mi  csak  előfordúlhat  ezek  beszélgetéseiben, 
mindaz  tárgya  lehet  az  úgynevezett  társasdaloknak, 
vagyis  — boréneknek.  Már  Athénében,  a bor- 
énekeknek Görögország  minden  más  városa  felett 
való  bölcsőjében  és  honában,  igen  különféle  rhyth- 
musos  alakban  jelent  meg  a borének,  s nálunk 
is  egymástól  nagyon  elütő  példányok  találhatók. 
De  jó  bordalokban,  mint  minden  irodalom,  a 
magyar  nemzet  irodalma  is  szegény.  Minek  oka 
főképen  abban  keresendő,  hogy  a mulatozók  örö- 

meit,  busongásait,  jó  kedvök  csapongását,  és  így 
a bordal  tartalmát  és  célját  nagyon  különbözőkig 
fogták  fel  a költők.  Már  Plató  feddette  Kinesiast, 
hogy  ilyféle  dalai  által  csak  a tömegnek  akar  tet- 
szeni és  mitsem  törődik  a finomabb  ízlésüek  kö- 
vetelményeivel. 

így  történt  ez  nálunk  is  Horváth  Ádám- 
tól  Petőfiig.  Némelyek,  mint  p.  o.  Kisfaludy,  Bajza, 
Kölcsey  és  Vörösmarty  nagyon  is  józan,  bölcsel- 
kedő,  szónokias  bordalokat  írtak ; mások  pe- 
dig, mint  p.  o.  Csokonai,  nagyon  is  sok  mámort 
vittek  be  ilynemű  költeményeikbe.  A fődolog 
pedig  épen  az  volna,  hogy  akár  az  összes  társa- 
dalmi állapotok,  akár  a politikai  helyzet  köréből 
veszi  a költő  gondolatait,  az  a mulatozók  lelki 
nyilvánulásait  akként  tüntesse  elő,  hogy  abban 
minden  elem  szerencsésen  vegyüljön;  a nemzeti 
sajátságok  félreismerhetetlenül  kitűnjenek,  rövid 
és  szabadröptű  legyen,  s ezeken  kívül  a platói 
kifogást  se  lehessen  rá  nézve  alkalmazni. 

Tompa  Mihálynak  idesorozható  költeményei- 
ben igen  sok  oly  eszme  van,  a melyek  lényeges 
elemeit  alkotják  a jó  bordaloknak,  s néhol  a forma 
is  annyira  ahhoz  való,  hogy  énekelni  is  lehetne ; 
ámde  kevés  húron  játszik,  sok  a komoly  szellem 
benne,  a mámornak  pedig  nem  egy  ily  fajta  köl- 
teményében alig  van  valami  nyoma.  Józanság  és 
szónokiasság  inkább  a jellemző  sajátságaik,  sem- 
hogy a kesergés,  dévajság,  pajzán  kedvtöltés  oly 
szerencsésen  vegyülnének,  mint  p.  o.  Petőfinél 
„Részegség  a hazáért44  avagy  „Rég  veri  már  a 
magyart  a teremtő4*  című  kitűnő  bordalaiban. 

Elmélkedés  a kancsó  felett  című 


TOMPA  MIHÁLY  KÖLTÉSZETE. 


io3 


költeményében  a velős  eszmék  mellett  jól  ve- 
gyített mámor  van  alkalmazva  s a bor  mellett 
való  kesergés,  a fájdalom,  a mely  izgatólag  hat 
s mintegy  indokűl  szolgál  a túlcsapongásra,  kellő 
mértékkel  van  tartva.  Ezeken  kívül  a magyar 
szólásformák  és  észjárás,  nemkülönben  a magyar 
borivók  szokásai  találóan  vannak  kifejezve.  De 
nincs  benne  elég  viharzó  mozgalom  s dalolásra  nem 
alkalmas. 

Bor  ozás  közben  című  költeménye  há- 
rom genreszerű  képben  az  élet  furcsa  viszássá- 
gán  tépelődik,  elmélkedik,  kacag.  Az  elsőben  a 
mindig  hűtlen  s mégis  mindig  gyöngyöt  viselő 
leányra  gondol ; a másodikban  a görbe  és  vak 
utakon  haladva  szörnyen  híressé  lett  ifjú  is- 
merős szerencséjéről  szól ; a harmadikban  pedig 
ezek  ellentéteképen  a maga  becsületes  szegény- 
sége felett  keseregve,  így  kiált  fel : 

„Hja!  egyikünk  hitvány  s szerencsés; 

Derék  s kőidül  a másikunk; 

Mondják,  hogy  majd  a másvilágon  . . . 

De  hagyjuk  ezt,  — inkább  igyunk! 

— Töltsétek  meg  a poharam! 

A végsoros  refrain  nem  kevéssé  emeli  e 
költemény  hathatós  voltát. 

A boriszálioz  című  versben  a vigan 
csapongó  kedély  gondtalan  örömélvezeteit  sorolja 
el  a költő,  s annak  derűs  boldogságán  elmélázva 
ekként  énekel  : 

„Igyál  . . . igyál,  boldog  halandó  ! 

Lehetnék  bár  hozzád  hasonló, 

Olyan,  ki  a pohárhoz  ért: 

Fagyos  józanságom1  cserében 
Odadnám  a hő  mámorért!14 

Eszmegazdag  költemény  a Szőlőhegyen 
című  költemény  is,  melyben  a költő  a bort,  mint 
az  élet  egyik  szükséges  fűszerét  magasztalja;  a 
Víg  szüret  és  a Farsangban  címűben  pedig 
akként  csillog- villog  a jó  kedv  a költő  szellemétől, 
mint  a hó  tündöklik  a nap  fényétől. 

Általában  azt  mondhatjuk,  hogy  Tompa  gon- 
dolkodása kitünően  alkalmazkodott  e forma  tar- 
talmához ; de  uralkodó  érzületének  az  nem  felelt 
meg.  Elmélkedése  boncolgatóbb,  okoskodása  fel- 
bontóbb,  lyrai  érzülete  sokkal  finomabb  s kedélye 
inkább  mély  és  sentimentalis  volt,  semhogy  egyéni 
jelleme  ezen  költeményekben  is  teljesen  érvényre 
ne  jutott  volna. 

„Igyunk,  tréfáljunk  s maradjunk  igaz  gon- 
dolkodásúak — mondá  a chiosi  ion  költő.  Ez 
jelleme  Tompa  Mihálynak  is. 

Abban  az  időben,  a midőn  föntebb  említett 
költői  levelét  írta  Tompa  Petőfihez,  T.  makacs 
szembajban  szenvedett.  Ennek  dacára  verse  vidám 
hangulatú,  könnyed  menetű,  s benne  a bor  vi- 
szonya az  emberi  élet  örömeihez  és  bajaihoz  igen 
találóan  van  előtüntetve,  s ez  az  elem  igen  kel- 
lemes alakban  jelenik  itt  meg  költészetében. 

A Szemere  Miklóshoz  Pestről  1846.  év 
januárjában  írott  költői  levelet  már  ellenkező 
gerjedelmek  jellemzik.  Példának  okáért: 

„Ha  az  Isten  éltet,  egy  kis  házat  veszek, 

Lesz  mellette  kertem  s árnyékos  szilvásom  ; 

Kertem  egyik  felét  felhagyom  virágnak, 

Másik  felét  pedig  búzának  felásom  ; 

És  puha  földjébe  tiszta  magot  vetek. 

— Hej,  ez  az  idegen  szalma  olyan  hideg  ! 

A kert  legyen  apró  gyermekimnek  könyve, 

Majd  ott  tanítgatom  őket  térdeimen  ; 

Első  táplálékot  a gyönge  szív  s elme 
A jó,  a nem  mérges  természetből  vegyen; 

Hogy,  megkeserítvén  őket  majd  az  élet 
Legyen  hová  nyugtot  találni  megtérnék! 

Megtanítom  őket,  hogy  az  emberek  közt 
Sohase  várjatok  üdvet,  boldogságot! 

Itt  majd  nem  érezik  a sajongó  sebet, 

Melyet  apjok  lelkén  a csalódás  vágott; 

Jókor  tanúlják  meg  ezt  az  ártatlanok, 

És  áldják  porom  is  egykor,  ha  meghalok  !u 

Úgy  látszik,  ez  időre  már  mély  sebeket  vá- 
gott Tompa  szívén  az  élet.  Tapasztalatai  s körül- 
ménye rideggé  tették  jelenét  s képzelnie  a jövőt 
többé  nem  a fővárosi  tarka  élet  zsibongása  közé 
rajzolja.  Elvágyakozik.  „Beteltem  — úgymond 
— e lármás  világgal.  Fénye  s zaja  unalmat  ad.a 
Az  idylli  élet  szelíd  varázsa  vonja  lelkét,  s hal- 
hatatlan dalai  a csendes  mélázás  kellemes  hangján 
zengenek.  Azt  mondja  a többek  közt: 

„Maradj,  maradj  mező  patakja 
A réten,  hol  ered  fakad! 

A nagy  tenger  zúgó  ölében 
Elvész  neved,  elhalsz  magad  !u 

A fellengző  ifjúkor  ködfátyolképei  szétfosz- 
lottak,  a fölzaklatott  szív  óhajtásai  mérséklődtek, 
a remények  iránya  változott,  az  élet  célja  módo- 
sult. — A családalkotás  édes  vágya  lepi  meg. 
Annyit  kér  és  vár  az  élettől  csupán : hogy  sze- 
líd, csendes  családi  világában  hőn  szeretett  szívek- 
től környezetten  élhesse  át  az  életet;  hogy  növe- 
kedni lássa  a lélekben  és  szívben  egyaránt  nemes 
tulajdonokban  gazdag  gyermekeket,  s hogy  a 

kedves,  édes  anyával,  „ábrándjaikban  drága  sző- 
nyegeket hímezzenek  azok  lábai  alá.u 

„Eddig  még  úgy  is  mit  sem  adtál, 

Adj,  sors,  egy  kedves  nőt  nekem !u 

Eme  új  érzelmek  harcot  vívnak  a régibb, 
nagyszabású  tervekkel.  A költészet  múzsája  is 
követelőleg  lép  fel  számításai  érdekében,  melyek- 
nek a nagy  város  elsőbbségei  inkább  kedvezők, 
mint  a falusi  „kicsiny  laku.  — „Meggyűlt  szö- 
vésekének nevezi  magát  a költő.  „Kínjában  ég“. 
S egyedül  az  táplálja  lelkét,  hogy  gj^ermekei  bi- 
zonyosan nem  fogják  feláldozni  “dicsőség  remé- 
nyei fejében  az  örömnek  legcsekélyebb  hulladé- 
kát sem,  mivel  hogy  [nekik  az  az  életbölcseleti 
elv  leend  örökségük  : „Szánts,  vess,  fákat  nevelj  !u 

Mindinkább  felnyitja  előttünk  szíve  redőit, 
hogy  bele  lássunk.  „Légy  üdvöz  — így  zeng  — 
üdvöz,  életemnek  meleg  forrása:  szív!u  A „Fa- 
lusi órákéban  pedig: 

„Egy  nyájas  szellöcske  belopózik  hozzám, 

Könyvem  elfordítja,  szememet  bezárja  . . . 

Lágy  szendergés  lep  meg,  melyet  odacsalt  a 
Szeílő  és  a méhek  altató  dongása. 

S mint  alvó  kedvesét  megleső  menyasszony: 

Rózsafő  nyúlik  be  hozzám  a nyíláson  ; 

És  lelkem  meglátva  s hímet  varrva  róla, 

Tündéri  képeket  mutat  boldog  álma.w 

Ez  a hangulat  a magános  élet  méla  percei- 
ben kellemben  és  eszmegazdagon  zendül  meg 
hárfája  húrjain  s Bején  inár  ekként  fokozódik 
az  epekedés  felé : 

„S  midőn  estennen  megtérvén  haza, 

Nem  fogad  váró  lény  meleg  szava; 

Vagy  fenvirrasztok  csendes  éjszakán 

S nincsen  velem  csak  a késő  magány; 

Megvallom  : akkor  úgy  fáj  valami  .... 

Annyit  szeretnék,  tudnék  mondani. 

A családélet  boldog  keble  ez, 

Melyért  borongva  lelkem  epedez  ? . . . 

A családi  élet  bája  folytonosan  élénkül  kép- 
zőimé előtt : „Mily  boldog  tudnék  lenni  Istenem  !“ 
Ez  a vágy  sugalmazza  a következő  dalt  is : 

„Szivemhez  egy  igét  nincs  a ki  szólana 

S a tenger  éjszakán  velem  virasztana. 

S ah,  mert  nem  fojthatom  keblembe  a panaszt: 

.Kényeimmel  fehér  lapokra  jegyzem  azt.u 

Ennek  az  epekedésnek  izgalmas  hatása  azon- 
ban hevesebben  seholsem  nyilatkozik.  Inkább 
elégiái  nyugalom,  mint  lázas  küzdés  jelleme  e 
dalainak.  Érzelmeinek  mélységével  gyöngédsége 
párhuzamban  áll  folytonosan ; de  a szenvedély 
ereje,  a tüzes  elragadtatás,  a mely  Petőfi  lantján 
a lázas,  a meglepő  izgatottságig  emelkedik,  oly 
magas  fokúvá  szerelmi  költeményeiben  még  akkor 
sem  lesz,  a midőn  szíve  már  társra  lel : 

„Ah  pedig  ki  lenne  párom, 

Holtamiglan  tiszta,  hív, 

S magzatimnak  édes  anyja: 

Megtalálta  már  e szív.tt 

Szerelmével , örömével  azonban  karöltve 
jár  aggódása  és  kétségeskedése  is.  Nem  meri 
hinni,  hogy  boldogító  reménye  teljesülni  fog: 

„A  vágyó  szív  nyugtalan  keres  . . . 

S nyer  szorongást,  kétséget  veled ! 

— Botdog,  kinek  nincs  mit  félteni  ! 

Boldog,  a kit  senki  sem  szeret. u 


io8 


KERÉKGYÁRTÓ  ELEK 


Később  halálvágy  is  lopódzik  kebelébe,  s va- 
lami megdöbbentő  az  a sejtelemszerü  nyilatkozat, 
mely  1846-ban  írt  Oszszel  című  költeményében 
található : 

1.  Az  ősz  nyájas  verőfényén  ülök, 

Körültem  sárga,  száraz  lomb  zörög; 

Oly  jó  ittkünn  nekem! 

A természetnek  hervadása 
Beszél  lelkemnek  csendesen. 

2.  Sápadt  vagyok  mint  az  ősz  s hallgatag, 

Nem  érzek  én  sem  mély  fájdalmakat ; 

S míg  bús  szellő  susog 
S nyájas  sugár  dereng  az  őszben. 

Ajkam  sóhajt,  — és  mosolyog. 

3.  Míg  jő,  megy  lelkemen  a gondolat: 

Szakasztok  kisded  őszvirágokat; 

S végők  lesz  hirtelen 

Sovány,  hosszúkás  ujjaim  közt  . . . 

Hideg,  nagyon  hideg  kezem! 

4.  Ah,  mért  is  ilyen  hosszú  életünk? 

A hatvan,  nyolcvan  év  minek  nekünk? 

Sokáig  élni  öröm-e  ? 

Ha  bánat,  kétség,  fájdalom  van 
Szurkálva  perceink  közé? 

5.  Jobb  volna  az  éveknek  csak  fele, 

Zavartalan  őröm  közt  telve  le; 

Hogy  élet  és  kebel 

Fényes,  piros  lángban,  miképen 

A fáklya,  úgy  lobogna  el! 

6.  De  égő  fáklya  nem  vagy  életem! 

Úgy  sápadok  meg  én  is  csendesen 

Mint  ágon  a levél  . . . 

Ah,  a természet  haldoklása 
Lelkemmel  titkosan  beszél/ 

Reménytelenségbe  hajló  kétkedésének  abban 
van  oka,  hogy  szerelme  tárgya,  Zsoldos  Emília, 
mint  már  fentebb  is  említők,  igen  előkelő  csa- 
ládbeli lévén,  a szerény  állású  ref.  lelkész  tart 
a megrögzött  előítéletes  társadalmi  nézet  egyete- 
mes hatásától. 

Reménybeli  állapotának  ezt  a fokát  jelzi 
Graefenbergbe  indulásakor  írt  dala: 

„Piros  hajnalban  volt  útnak  indulásom, 

Búsan  tekinték  át  a szűk  völgynyíláson, 

Hol  a leány  lakik; 

Érzi-e,  hogy  lelkem  a hajnalszellőben 
Elszállott  álmáig  ? 

Óh  lányka!  öröme  s kínja  gondjaimnak! 

Szemed  hajnalcsillag,  de  esthajnalcsillag; 

S fájdalom  az  nekem. 

Nemhogy  feljebb  jönne,  de  mindig  lejebb  száll 
S végtére  lemegyen. 

Lemegyen,  lemegyen,  . . . s rám  borúi  az  éjjel, 

Arra  az  ösvényre  engem  ki  vezérel, 

Melyen  a családi 

Nyugodalmas  élet  boldog  tartományát 
Fel  lehet  találni?  — u 

Csüggetegsége  egyre  nőni  látszik  s mind- 
azok a lelki  küzdelmek,  melyek  együttesen  dúl- 
tak keblében,  kifejezést  nyertek  „Graefenberg- 
benw  1848-ban  írt  költeményében : 

„Hüs  kútfejek  csurgóinál  ülök  hallgatva  egyedül. 

Lelkemre  barna  fellegárny:  a múlt  emléke  nehezül. 

S fájdalmasan  elgondolom:  mi  boldog  ember,  a kinek 
Keblét  lángok  nem  égetik. ..  — hanem,  mint  e forrás,  hideg! 

Elgondolom:  mi  haszna  volt  nemes  tüzednek  oh  kebel? 
Hogy  lángjánál  tenéleted  s boldogságod  perzselted  el! 

És  felsohajtok  csendesen:  hideg  forrás,  hideg  patak! 
Fagyaszszátok  meg  keblemet..  . és  koporsómig  áldalak!... 

Ebből  a hangulatból  fakad  „Küzdésw  című- 
dala  is,  melyet  így  fejez  be: 

„Oh  fák,  szóljatok!  ti  vén  apostolok,  kiter- 
jesztett karokkal  barna-zöld  palástban  ! 

Mondjátok : igaz-e,  a mit  e szív  érez,  ohaj- 
tozva  érez,  jobb  pillantatában  ?u 

De  nemcsak  ez  az  érzelem,  hanem  hazája 
sorsa  is  izgatta  a hazafias  költő  kebelét.  Legin- 
kább itt  írta  ama  lyrai  költeményeit  (Nagyjaink, 
1848,  Történet,  Jön  a muszka),  melyeket  forra- 
dalmi verseinek  neveznek,  s a melyek  közűi  Ba- 
bos álnév  alatt  (Tompának  több  álneve  is  volt, 
minők  pl.  Rém  Elek  = Kelemér,  Bojtor  János), 
néhány  meg  is  jelent  a Vas  Gereben  (Radákovits 
György)  és  Arany  János  által  kitünően  szerkesz- 
tett „Népbarát“  című  lapban.  Demokratiai  érzel- 
meinek ugyan  már  1845-ben  jelét  adta  a Kará- 
cs o n k o r című  költeményében,  melyben  a Meg- 
váltó születésnapján  „az  árva  népre u gondol ; 
ilyen  eszméket  tolmácsolnak : Művészet  és  pá- 
lyabér, „Fent  és  alant, u „A  hű  vitézi  Ugyan- 
csak Graefenbergben  való  időzése  alkalmával  be-  • 
szélt  Enhuber,  katholicus  vallású  öngyilkos  őrnagy 
sírjánál,  a kiről  — mint  T.  mondja  — „azon 
egyház,  melynek  kebelébe  vallásánál  fogva  tar- 
tozott, sötét  tette  miatt  levette  kezeit  s temetőjé- 
nek ajtaját  becsukta  kiszenvedett  holtteteme  előtt. 
De  — folytatja  T.  tovább  — felveszszük  mi  gy ógy- 
társai,  barátai,  az  Úrban  s emberiségben  test-  ; 
vérei,  felvettük  részvétünk  és  szeretetünk  ölébe 
a szerencsétlent,  s felhozván  e méltóságos  halom 

tetejébe  : sírt  ástunk  számára  a százados  fák  ár- 
nyában, és  egyszerű,  szabad,  protestáns  tisztesség- 
tétellel mindjárt  belé  is  fektetjük  a végnyuga- 
lomrau.  (Halotti  emlékbeszédek,  írta  T.  M.  1867). 

Még  ez  év  folytában  történt  a szabadság- 
harcosok közé  való  beállása  is.  Tompa  ugyan 
csatakedvelő  ember  semmi  tekintetben  sem  volt. 
Mint  Eötvös  József,  úgy  ő is  inkább  elvonulva 
epekedő,  a vett  sérelmek  égető  hatása  alatt  hall- 
gatagon szenvedni  tudó  természettel  bírt.  Hőn 
szeretett  hazája  szent  ügyéért  azonban  így  is 
küzdeni  óhajtván,  a rimaszécsi  honvédtáborral 
útra  kelt  és  résztvett  a schwechati  táborozásban. 
S míg  egyrészről  szép  szónoki  beszédeivel  meg- 
nyugtatta és  föllelkesítette  a tábort,  csendes  órái- 
ban épen  úgy,  mint  Petőfi,  a szerelem  szelíd  mú- 
zsáját hallatta.  Alig  szenved  kétséget,  hogy  N e- 
felejcs  című  költeményét  ekkor  írta.  Azt 
mondja  e versében  : 

„Kedves  lánykám ! égi  szép  szemedből, 

Hívedért  könyüt  gyakorta  ejts! 

Kebleden,  édes  bús  harmatától 
Úgy  virúl  a legszebb  nefelejcs! 

Következtetnünk  lehet,  hogy  az  1849.  év 
első  napja  a költő  szív  világát  illetőleg  derűsebb 
arculattal  virradt  fel,  s azért  énekelheti : 

„Ki  nem  feledhettem  imámból  a lányt,  imádottamat; 

S ime  nyílt  ajkamon  véletlenül  ez  új  fohászt  lelem: 

Maradjon  oh  leány,  kebledben  a régi  szív  s érzelem!4* 

Ennek  az  esztendőnek  tavaszán  állott  az 
ifjú  lelkész  a kelemén  egyház  oltárának  tiszteletes 
szolgálatába,  s ez  év  májusának  elsején  fűzte  éle- 
téhez a szeretet  minden  láncával  s az  adott  szó 

elévülethetetlen  esküjével  lelkesülése  édes  tárgyát : 
Zsoldos  Emíliát. 

Ezzel  az  eseménynyel  Tompa  költészete  új 
phasisba  lép. 

A kétkedés  viharzó  hullámai  elnyugodtak ; 
a vágyak  küzdelmes  ostromai  megszűntek ; a 
költő  érzékeny,  nemes  szíve  ezentúl  biztató  re- 
mények kellemes  kilátása  által  jő  gyorsabb  do- 
bogásba. Mindketten  önmagokon  belül,  keblök 
igaz  tanyájában,  a józan  ész  hűs  forrása  mellett 
keresik  a boldogító  nyugalom  csendes  kis  örö- 
meit. S szedvén  a szelídségben  és  a jellemben 
gyökerező  vonzalom  nefelejcseit,  zúgolódás  nélkül, 
szerény  bizalommal  tekintenek  a jövő  elé. 

A lelki  derékségben  gazdag  hölgyhöz  min- 
denben méltó  volt  a férfiú,  ki  kellő  érzékkel  bírt 
ahhoz,  hogy  az  áldott, jó  nőben,  a hű  élettársban 
fölismerje  azon  női  jeles  tulajdonokat,  melyeket 
föltételezett  benne  már  „Levél  egy  anyához64  című 
költeménye  írásakor. 

Petőfi  és  Tompa  ketten  állottak  ez  időben 
a költészet  hivatottjai  között,  kik  megcáfolva  a 
családi  élet  prózaisága  felől  táplált  hibás  nézete- 
ket, az  érzelem  fönségével,  az  őszinteség  soha  ki 
nem  pótolható  hevével  s megragadó  hangon  eme- 
lék  ki  a boldogító  nő  maradandó  bájait.  Tompa 
különösen  a szelídséget,  szemérmetességet  és  há- 
ziasságot tartja  (mint  azt  az  „Otthon64  11-ik  fü- 
zetében Csukási  József  szépen  és  kimerítően  tár- 
gyalja) nélkülözhetetlen  tulajdonoknak  a nőben, 
s e tulajdonoknak  az  ő neje  jellemképéből  való 
feltüntetése  által  oly  magaslatra  emeli  nejét,  hova 

mély  tisztelet  és  hálás  szeretet  nélkül  senki  sem 
tekinthet. 

Azt  írja  „Hozzáu  című  költeményében: 

„Fa  vagyok  én,  te  kis  folyóka 
Szerelmeddel  reám  fonódva  . . . 


Mit  mondjak  most?  elég,  ha  érzem 
Hü  karjaid  közt  üdvösségem  ! 

Mért  tudna  még  epedni  vágyam  ? 

Hisz  benned  mindent  feltaláltam! 

Ajkam  hő  csókja  homlokodra, 

Egy  pillantás  szemedbe  lopva: 

Mindent  elmond,  — mindent  megértet 
A boldogságról  vélem,  — véled  !u 

Mit  az  emberiség  oly  fáradhatatlan  epeke- 
déssel hajhász : a boldogságot  mély  érzelemmel, 
a gyöngédség  lefegyverző  erejével,  a hű  ragasz- 
kodás enyhe,  méla  hangulatával  zengedezi.  S a 
mely  bölcs  elveket  virágregéi  által  példáz,  mon- 
dáiban figyelmünkbe  olt  s egyházi  beszédei  kö- 
zűi a farsangiakban  különösen  kifejt,  azokat  itt 
szintén  szerepelteti  s közérzületünk  elemévé  tenni 
igyekszik.  A „Madárfészeka  szemlélésekor  ek- 
ként sóhajt  fel:  „Oh,  a boldogságnak  nincs  szük- 
sége fényre ! . . . De  pirul  az  ember  arca,  sorsodat 
ha  látja:  szerelemnek,  boldogságnak  csendes  kis 
tanyája.a 

Ez  a tarkaság  nélküli  őszinte  érzelem,  mely- 
nek tolmácsolásánál  alig  van  valami  szerepe  a 
phantásiának,  mivelhogy  az  közvetlenül  a szívből 
fakad,  igen  szépen  összeolvad  az  ő olykor- oly- 
kor felvidult  kedélyének  valami  bájosan  szelíd 
kedvcsapongásával  a Tapaszkor  című  költe- 
ményben : 

Puszta  már  a főid  határa, 

Ékessége  veszve  lön; 

Halavány  köd  és  fekete 
Csóka  szálldos  a mezőn. 

Hófuvatba  hempergőzött 
Valahol  a Garamon : 

Azért  fú  az  északi  szél 
Oly  hidegen,  szilajon. 

Csak  megírnám  ezt  a verset, 

Bárha  fú  is  hidegen : 

Jaj  de  mikor  még  sikoltóbb 
Fergeteg  van  ideben. 

Én  volnék  a házi  gazda, 

S más  parancsol,  más  az  úr; 

Ez  a vendég  még  maholnap 
A házamból  is  kitúr. 

Hangja  éles,  fülhasító, 

— Pedig  senki  sem  siket  — 

És  épen  nem  válogatja 
Dalához  a rímeket. 

Olyan  könnyen  megharagszik, 

Ha  nem  ringatják  kivált, 

Akkor  aztán  nyugtató  szót 
És  b ö 1 cs  ő da  1 1 túlkiált  . . . 

Benn  maradjak  vagy  kimenjek? 

Nem  találok  nyughelyét ; 

Már  most  melyik  vízbe  fúljak  . . . ? 
Künn  is,  benn  is  fergeteg  . . . ! 

. . . Mit  beszélek?  — hisz  tavasz  van 
Tátva-nyitva  ablakom, 

Nem  a fergeteg  zúgását, 

A madárdalt  hallgatom. 

A sövényen  fürtös  ákác, 

S nyiló  bodza  hajlik  át, 

Érzem,  szívom  gyógvvirága 
Édes  finom  illatát  . . . 

Feleségem  csendesen  köt ; 

Elmélázó  . . . hallgatag  . . . 

Nincs  zaj  a szobába’,  toliam 
Gyenge  harsogása  csak. 

Ah  hiszen,  mind  szent  igaz,  hogy 
Künn  tavasz  van,  ittben  csend; 

Hanem  aztán  a tavasznak 
Vége  még  is  tél  leend. 

És  e csendes  házba  is  majd 
A zaj  könnyen  megjöhet  . . . 

A patvarba  . . . ! mennyi  bajt  is 
Csinál  az  a szeretet! 

Lyrai  költészetének  gazdagodása  ez  időben 
kiválóan  szembeszökő.  Enyelgően  idylli  avagy 
melancholikus  családi  költeményei  egyiránt  magu- 
kon viselik  a Tompa  geniusának  jellegeit,  s erő- 
södő szenvedélye  mindig  megtalálja  a bájteljes 
kifejezéseket. 

Fiam  születésekor  címmel  1850-ben 
írott  költeményeiben  a lelkesedettség  által  heví- 
tett kebel  ódái  tüzű  s hymnusi  emelkedettségű 
alkotásait  szemléljük.  A szív  leghatalmasabb  érzé- 
seinek tisztasága,  a családi  érzelem  heve,  a lyrai 
lengedezés  lágysága,  a tapasztalatban  gazdag  élet 
tanácsadásai  és  intései,  a keserűségeket  ízlelt  élet 
keresztyéni  megnyugvása  a természet  különszerű- 
ségének  áldásában,  s végre  a honfi  mély  fájdalma, 
midőn  az  ő kicsiny  gyermekének  lágy  bölcsője 
az  eltiport  édes  haza  boldogságának  sírhalmánál 
reng:  e költeményeket  annyira  jellemzetessé,  a 
boldogító,  de  bánattal  vegyült  érzet  oly  hű  ki- 

fejezőivé  teszik,  hogy  a baráti  triász  címmel 
összefűzött  költőknek : Aranynak , Petőfinek  és 
Tompának  múzsái  ez  alkalommal  a dicsőségnek 
szintén  ugyanazon  fokán  találkozának. 

Tudjuk  ugyanis,  hogy  fia  születését  nemcsak 
Tompa,  hanem  Arany  és  Petőfi  is  költemény  ál- 
tal tették  előttünk  is  örökre  emlékezetessé* 

Arany  János  az  élet  könyvéből  írja  ki  fia 
számára,  mint  írta  Deák  Ferenc  Vörösmarty  Bé- 
lának, a legbuzgóbb  szeretettel  nyújtott  sorokat. 
Azt  óhajtja  fiának  erkölcsi  jövője  érdekében, 
hogy  „az  erény  diadalában14  mindenha  rendület- 
lenül bízzék,  s óvja  meg  elméjét  és  szívét  ama 
fekélyektől,  melyek  az  életnek  szebb  örömeit  s 
édesebb  gyönyöreit  keserűséggel  vegyíthetik.  Élet- 
pályáján a melegítő,  megnyugtató  vallás  legyen 
vezető  csillaga,  s lássa  azon  mindenkor  a szülői 
gyöngéd  szeretetnek  'eme  szavait:  „Imádkozzál, 
édes  gyermekem!44  (Tüzetesen  tárgyalta  Sas  Já- 
nos a „Prot.  egyh.  és  isk.  lap44  1879-ki  folyamában.) 

Petőfi  Debrecenben  1849-ben  örökítette  meg 
kedves  lyráján,  mely  a politikai  izgalmak,  sőt  a 
harc  rémítő  napjaiban  is  oly  kellemes  ihletéssel 
tudott  olykor-olykor  megszólalni,  apai  első  érzel- 
meit. S a lelkesedés  eme  rendkívüli  költője  az 
ő „kis  parány44-a  születésének  emlékezetére  szen- 
telt sorai  által  egy  aesthetikai  kis  paradicsomot 
teremtett. 

A három  költő  lelkének  mintegy  vérmér- 
séki  hangulatára  nézve  inkább  például  szolgáló 
költeményeket  aligha  említhetnénk  föl. 

A bánat  angyala  azonban  csakhamar  kiter- 
j észté  szárnyait  Tompa  Mihályék  hajléka  felett. 


TOMPA  MIHÁLY  KÖLTÉSZETE. 


117 


Még  abban  az  évben  elvesztették  Zoltán  nevű 
fiacskájokat,  s a költő  apa  „Pünköst  reggelén^ 
című  elégiájában  már  így  kesereg : 

„Virít  a rózsa,  és  a hajnal 
Harmatja  még  kelyhén  ragyog; 

Az  ünneplő  sereggel  én  is 
Pünkösti  rózsát  szaggatok  ! 

S halotti  koszorúba  fűzve, 

Bús  harmatot  hint  rá  szemem: 

Kórágyon  fekszik  szenvedő  nőm, 

Térítőn  kedves  gyermekem!* 

Petőfi  lantjára  a szerelem  és  boldogság 
növelé  a soha  el  nem  hervadó  költői  virágokat ; 
Tompa  költészetében  ott  kell  keresnünk  az  ő 
valódi  dicsőségét,  a hol  az  ember  iszonyú  szen- 
vedései vannak  tolmácsolva.  Vagyis  Petőfit  nagy 
boldogsága,  Tompát  nagy  fájdalma  avatja  raű- 
vészszé,  s nagysága  tán  sehol  sem  magasodik 
annyira,  mint  a midőn  gyermekeinek  elvesztése 
felett  egész  lénye  fájdalmába  olvad. 

Mily  erős  harcot  vív  a költő  szenvedése  a 
vallásossággal  az  „Isten  akaratja4*  című  ódában  ! 
Hogy  igyekszik  táplálkozni  a megrendült  lélek 
a praedestinatio  kenetteljes  szavaival,  a jövő  élet 
vigasztaló  reményével ! . . . Mennyire  lelkűnkbe 
hat  a költő,  midőn  Isten  bölcs  akaratját  látja 
mindenben  e föld  változásai  között.  Hogy  a vi- 
rág elhervad , a cser  kidől,  a mélység  tetővé 
alakul,  kiégnek  a világegyetem  bolygói ; hogy  a 
kiknek  nem  volt  bánatuk  soha,  azok  megtanul- 
nak sírni ; a szeretett  és  átkozott  lények  egy  iránt 
megsemmisülnek ; nép  lesz  nép  felett.  E tudatban 
dicséretté  válik  a kemény  szó  a békétlen  ajkon, 

elcsendesül  a kikeseredett  szív  szélvésze,  s mint 
nyugasztaló  szellem  jelenik  meg  ama  fölemelő 
gondolat : az  Űr  tetszése  ez ! Az  Űr  tetszése  az 
is,  hogy  a holtak  néma  hazájában  látogassa  ked- 
ves gyermekét,  s : 

„Járván  a temetőn  tanútlan  éjeken, 

Egy  kisded  sír  felett  törnek  meg  térdeim 

S felháborult  elmém’  ugyan  hányom-vetem 

Az  élet  és  halál  örök  kérdésein! 

— Mért  is  végződtek  oly  kevéssel  évei ! . . ,u 

Szelíd  megnyugvásába  később  kétkedés  ve- 

gyűl: 

„Ezernyi  köny  s nyomor  mégis  honnét  van  itt!? 

— Uram  nem  érthetem  a te  akaratod. tt 

Majd  mintegy  megbánja  a támadt  érzéseket 
jés  tett  nyilatkozatokat : 

„Ne  gerjedj  oh  Uram,  haragra  ellenem; 

Mely  bennem  így  zajong,  az  a por  ...  a salak. 

Azután  a csüergeteg  remény  erőt  merít  az 
örök  Jóság  kimerülhetetlen  szeretetéből : 

„Elmúlik  tőlem  is  a keserű  pohár, 

Melyet  velem  te  bölcs  tetszésed  most  itat. 

S a rendíthetetlen  keresztyén  ember  hit  bi- 
zalmával folytatja : 

„Emelj,  emelj,  kit  a csapás  megrengete! 

Segíts,  hogy  elbírjam  viselni  a mi  ért! 

S bár  mit  hoz  a világ  s élet  története: 

Tudjam,  kitől  van  az  s ne  kérdezzem,  miért  í 

Végezetre  mintegy  beljebb  vonulván  szívébe 
a seb,  keresztyéni  benső  odaadás  nyilvánul  végső 
soraiban : 

„Ha  elvesztettem  itt,  majd  feltalálom  ott  ...  ! 

Legyen  meg  hát  uram,  te  szent  akaratod !!w 

A vallásosság  jótékony  érzései,  az  Istennek 
kódolás  eszméje  azonban  nem  olthatták  ki  min- 
denkorra égető  fájdalmának  lángjait.  Fel-felújítja 
azokat  az  epekedő  emlékezet,  s veszteségének 
érzéséből  folyó  költeményei,  minők : Síremlék, 
Karácsony  estéjén,  Jégvirágok,  mint  családélete- 
beli  eseményeinek  megható  rajzai,  az  elleplezhe- 
tetlen  fájdalmas  szenvedések  szívet  metsző  nyíl- 
vánulásai.  „Bánat  könyvévé^  lesz  költészete,  s a 
Jégvirágokban  s Alkonyaikor  című  költemények- 
ben ismét  megjelenik  halálvágya: 

„Alig  várom,  hogy  Ienyughassam ; — 

Ott  én  sok  szépet  álmodom  !w  stb. 

A „Bár  méga  s „ Gyógyulás u címűekben 
pedig  a kétségbeesés  sötét  színezetével  zajong. 

Az  az  igazság,  melyet  Buffon  ama  szép  sza- 
vai foglalnak  magokban : „A  Stylus  az  ember 
magau , minden  kétséget  kizárólag  jellemzi  a 
Tompa  szenvedéseit. 

De  voltak  Tompának  másféle  szenvedései 
is.  Lángelméjét  irigyelték  pályatársai,  s az  ebből 
eredni  szokott  kellemetlenségeken  kívül  belsejé- 
ben a nagy  emberek  kérlelhetetlen  ellensége : az 
emberiség  silánysága  felett  érzett  mély  fájdalom 
dúlt,  s egyszersmind  az  elveszett  hon  friss  sebeit 
szemlélvén,  könycseppek  szöktek  szemeibe,  mint 
Izrael  fiának  Babylon  fűzfáinál.  Nem  játszotta  ő 
a rendíthetetlen,  a csüggedni  nem  tudó  hazafit ; 
fájdalmát,  aggodalmait,  sejtelmeit  nem  titkolta 
soha,  és  nem  szégyenlette  könyeit.  Sóhaj tgatott,, 

majd  jajgatott,  s nem  erőszakoskodott  gerjedel- 
mein,  hogy  bánatossága  sírásba  ne  csapjon  át.  Sőt 
akarta,  hogy  mindenki  sírjon  oly  módon,  a mily 
értelemben  mondja  Homernál  Odysseus:  „Harag- 
szom, hogy  senki  sem  sír.tl  De  csalódnék,  a ki 
azt  hinné,  hogy  a T.  kesergése  a mély  érzés  érzé- 
kenykedésénél nem  volt  egyéb.  Midőn,  mint  a 
nemzet  jelképes  dalnoka,  mint  egy  költői  népszó- 
nok felemeli  szavát : hazafi  verseiben  magas  szel- 
lem, merész  lelkesedés  ihlete  plasticus  nyelven 
szól.  Tompának  van  tehetsége,  van  lelki  ereje, 
van  műveltsége  a bátor  férfi  lelkesült  erejével  ki- 
tartásra buzdítani,  honszerelemre  gerjeszteni,  s 
eme  költeményei  a hazaszeretet  legszebb  gyü- 
mölcsei. 

Keble  szenvedélyes  izgatottságának  kiöntése 
által  buzdítólag  óhajt  szólni  a nemzethez,  s ek- 
ként „részint  saját  hajlamait  követve,  részint  a 
mostoha  politikai  viszonyok  s főkép  a sajtóbírálat 
által  kényszerítve  annyi  titkos  gondolatot,  eszmét 
és  érzést  ki  tudott  fejezni  nemzete  biztatására, 
erősítésére  s hite  fenntartására. a 

„Fiaim  csak  énekeljetek !“  zengi  közvetlen  a 
forradalom  után  írt  egyik  legjelesebb  költemé- 
nyében : 

„Hozzatok,  dalt  emlékül  a hajdan 
Lomb  s virággal  gazdag  tájiról, 

Zengjétek  meg  a jő  vét,  ha  majdan 
E kopár  főid  újra  felvirúl. 

Dalotokra  hamarabb  derül  fény, 

Hamarabb  kihajt  a holt  berek  . . . 

A jelennek  búját  édesítvén: 

— Fiaim  csak  énekeljetek  1 . . . 

S e szózatszerű  költeményéhez  jegyzetként 
azt  írja  a költő:  „Lelkesüljenek,  énekeljenek  a 
költők  az  elmúlt  romboló  vihar  után.  Lelkesül- 
jenek ! Szent  reménynek  nem  szabad  elaludni.. 
Ezt  éleszszék  a költők  a sötét  gyásznapokban 
még  inkább  !u 

Ki  ne  venné  észre,  hogy  a nagyhírű  sym- 
bolicus  költő,  a virágregék  írója,  „A  madár  fiai* 
ho zu  című  és  más  ilyféle  költemény  írásával  ismé- 
telten saját  világába  lép.  Célja  szolgálatába  szegő* 
dik  a természetből  minden,  s erős  jelképi  voná- 
sokkal rajzolja  a maga  s vele  a nemzet  fájdalmait 
és  ébredező  reménységét.  Megragadó  ellentétei 
által  szerfelett  fokozza  a hatást,  s az  izgult  érzü- 
let hangja,  a nyugtalan  állapotot  kifogyhatatlan 
ékesszólással,  meglepő  leleményességgel  és  mindig 
költőileg  színezi  ki.  Az  anyamadár  bús  beszédé- 
ben, mely  alatt  a haza  szavát  értjük  az  ő dalno- 
kaihoz, a hazaszeretet  s kötelesség  a haza  iránt 
oly  szépen,  oly  erélyesen  s meghatóan  van  a szív- 
hez szólva,  hogy  annál  kitünőbbet  talán  a világ- 
irodalom  is  kevés  számmal  mutathat  fel. 

Különösen  figyelemre  méltó  az  a nagyköny- 
nyedség,  melylyel  megtalálni  látszikf  azt  a legal- 
kalmasabb szemlélhető  külalakot,  melybe  eszméit 
elrejtheti. 

1850-ben  írta  „A  gólyához6*  című  elégiáját,, 
mely  a hazaszerető  szív  szenvedésének  legszemre- 
hányóbb nyilatkozata  a hűtlen  honfiakkal,  egyszers- 
mind a tolakodó  hatalommal  és  a haza  állapotá- 
val szemben.  Tudjuk,  hogy  magára  is  vonta  a 
figyelmet  ugyancsak,  s írója  mintegy  hat  heti 

nyomorúságot  szenvedett  a miatt  Kassán  a cs.  k. 
hadi  törvényszék  megidézése  következtében. 

E költemény  írásakor  a Tompa  neje  előre 
kitalálta,  hogy  férje  hazafias  verset  ír,  mivel  ek- 
kor szokott  annyira  elérzékenyedni , mint  ez 
esetben  is  tapasztalható  volt.  Szemeiben  könyek 
csillogtak,  s a hű  nő  szelíd  részvéttel  csókolván 
ki  azokat,  a felindult  költő  férj  édes  mosolylyal 
jutalmazta  neje  gyöngédségét  és  így  szólt  hozzá: 
„Egyedüli  enyhülés  a te  szerető  szíved  vonzalma 
lehet  az  én  hazafiúi  fájdalmaimban. “ 

Nem  ok  nélkül  írja  tehát  Tompa  Mihály  : 

„Ti  a költő  dalán  csak  elmulattok: 

Szép  nektek  az,  csillogó  ékszer,  bársony  ; 

Ha  tudnátok,  hogy  a dalnok  szivéből, 

Mint  támad  az  fájdalmas  éjszakákon! 

Második  gyermekének  születése,  kinek  az 
anyai  szeretet  Mihály  nevet  adott,  — az  elsőnek 
Tompa  adta  a Zoltán  nevet  — vidámabbá  te- 
szi a hamvai  paplakot  s a költő  férj  és  apa  csen- 
des örörníí  lelke  valami  kellemetes  hangon  szólal 
meg  1857-ben  „Május  első  napján/4 

,, Igazán  ma  nyolc  éve  már,  a midőn 
Kezed,  szíved  életemnek  kincse  lön!? 

Úgy  elillant  nem  is  véltem,  mintha  vélem 
Egy  jó  tündér  átrepült  vón  az  időn! 


Azt  a mézet,  mit  fukaran  nyújt  az  élet: 
Százszorozva  ízli  ajkam  általad! 

Kellemidben  nincsen  semmi  veszteség, 
Vagy  szemem  csal,  a mely  vele  eltelék? 

Néha,  néha  megrendül  e kis  sziget, 

De  a szélvész  a mikép  jött,  elsiet; 

Hol  kis  bátyja  halma  látszik:  fiunk  játszik  . . . 

Mást  adott,  ki  élvévé  az  egyiket! 

A mit  ködben  rejtve  láttam  hajdanában: 

Mind  megértem,  — az  én  álmám  mind  betölt! 

Csak  tovább  is,  csak  sokáig  így  legyen ! 

Szelíd  holdam,  vezérj  át  az  életen! 

Hogy  majd  annak  késő  végén  rátok  nézvén  : 

Boldog  álom  fogja  be  az  én  szemem! 

E boldogság  azonban  nem  sokáig  tartott. 
Néhány  év  múlva  másodízben  is  elrabolta  a vég- 
zet apai  szeretőiének  osztályosát,  s ez  által  a 
költő  kedélye  még  borosabb  s lyrája  még  bána- 
tosabbá vált.  S valóságos  miltoni  fájdalommal 
mereng  a kedvesek  sírhalma  mellett  s adózik  el- 
felejthetetlen  emlékezetüknek. 

Fönséges  elegiai  nyugalommal  zengi : 

„Gyakran  sírod  hantját,  virágit 
Öntözve,  kedves  kis  fiam! 

Vagy  ülve  bús  szívvel  fölötte 
Az  est  késő  óráiban : 

Elgondolom,  mint  játszadoztál 
Egykor  zajongva  térdemen, 

Elgondolom,  mily  rósz  magadnak 
A bús  üregben  oda  len  ! 

Várj,  nem  soká  ketten  leszünk  ott, 

Sírod  választom  nyughelyül  — u 
— De  oh ! akkor  szegény  anyácskád 
Hogy  marad  itt  fen  egyedül!?* 

Mélyebb  sebeket  nem  gyógyított  női  gyön- 
géd kéz  soha,  mint  a minők  a Tompáéi  voltak;  s 
hogy  tapintatosabban  nem  gyógyíthat  női  kéz,  mint 
a Zsoldos  Emíliáé,  arra  nézve  a költő  „Oh  höl- 
gyem“  című  költeménye  is  bizonyság.  Három 

képecskében  jellemzi  itt  nejének  nyájas  részvétét, 
gyöngédségét  és  bizodalmát.  Azt  mondja: 

1.  Ha  lelkem  mint  a tenger  háborog, 

Óh  hölgyem  ! lelked  lelkem  viharát 
Megérzi,  — s bút*  zajt  híven  átveszen  . . . 

S borús  könycsep  hullámozik  szemed,  — 

E nyájasan  kéklő  tengerszemen  ! 

2.  Ha  önterhét  nem  bírja  bánatom  : 

Óh  hölgyem!  életem  szép  napja  te! 

Mosolygásod  szelíd  sugáritul 
A bánat  is  ragyog,  s könyüiben 
Remény  s enyhülőt  szivárványa  gyűl. 

3.  Ha  lelkem  a sötét  jövőbe  néz: 

Oh  hölgyem!  csüggedt  lelkem  boldogabb 
Idők  reményével  karoljad  át,  - 
Mikép  a repkény'  zölden  folylya  be 
Az  ó kápolna  ingatag  falát!4 

A nejéért  élő-haló,  a soha  nem  ernyedő  hű 
ragaszkodás  s a szerelmi  boldogság  enyhe,  méla 
hangulatát  lehelik : Távolból,  Tavaszkor,  Itthon 
vagyok,  Jöszte  kedves,  Hűség,  Nyári  estén,  Ná- 
lad nélkül,  Ne  hagyj  még  itt,  Ha  . . Utolsó 
verseim  című  elégiái  és  ódái  költeményei. 

Nőmnek  című  merengő  költeményében, 
melyben  a remények  mintegy  visszafordultak  már 
és  emlékezéssé  váltak,  még  mindig  teremtő  el- 
mével, dús  poétái  érrel,  alkotó  természettel  s 
művészi  nyugalommal  szól,  s az  „01aj-ága  című 
olvasó  és  imádságos  könyvét  ajánlva  általa  nejé- 
nek, a többi  közt  búcsúzóul,  végelismerésül  azt 
mondja  : 

„Tűrj  s légy  erős,  minő  Te  lenni  tudsz, 

Ki  könnyűvé  teszed  a nehezet; 

Kínom  súlyával  ez  örvény  fölött 

Mi  tart  fenn  engem?  Lelked  s kis  kezed! 

Áldás  reá  ! — De  légy  tengyámod  is, 

Tartson  fel  a hit,  bizalom  s erély; 

Nem  lészsz  magad,  — kisér,  óv  szellemem, 

S isten  veled  marad:  — ne  félj,  ne  félj! 

Tompa  e költészete  meggyőz  a felől,  hogy 
az  elégiái  alak,  mely  a görögöknél  és  rómaiaknál 
is  annyira  kedvelt  faj  volt,  nem  kevésbbé  kedvezett 
Tompa  hajlamainak.  S nemcsak  annyiban  kedve- 
zett, a mennyiben  alkalma  nyílt  mindazokat  az 
elemeket  egybeolvasztania,  melyek  lelkében,  mint 
emberben  és  papban  megvoltak ; hanem  azért  is, 
mivel  az  elégiái  alak  a bővebb  beszédre,  az  ára- 
dozásra  is  inkább  alkalmas.  Erre  késztette  lyrai 
érzületének  dúsgazdag  volta,  ama  pedig  hivatalá- 
ból folyt.  Mert  mondjon  bárki  mást,  az  mindig 
igaz  marad,  hogy  az  állás  nyomokat  vés  az  em- 
ber lelkületére,  s azt  a szellem  nyilatkozatai  is 
magukon  viselik. 

Tompa  szelíd  elegikus  költeményeinek  alig 
van  párjuk  a felfogás  finomságát,  a nyelv  erejét 
és  kellemes  voltát  tekintve ; sőt  vannak  olyanok 
is,  melyek  a vihar  hathatós  szavaival  mennydö- 
rögnek. „Mikor  majd  eljön  az  idő,  A sólyom,  A 
távozó  után,  Özvegy  gólya,  Pacsirta-dal,  A pusz- 
pánghoz,  A repkény,  A tél,  Halmon  állok,  Ke- 
rényi  Frigyeshez,  — mind  jeles  művek,  többé- 
kevésbbé  vegyülve  másnemű  elemekkel.  Ez  utób- 
biról kellő  méltatással  ír  „Az  elegiárólu  című 
koszorúzott  pályaművében  Aigner  Lajos. 

Allegóriái  közűi  némelyek  Zrínyi  Ilonát 


I 2(5 


KERÉKGYÁRTÓ  ELEK 


tartják  a legkitűnőbbnek ; de  ebben  tévedés  van. 
Zrínyi  Ilona  nem  valami  kiváló  költemény ; a 
figyelmet  azonban  megérdemli  egyrészt  tárgyánál 
fogva,  melyet  költőink  Szécsi  Mária  mellett  nem 
eléggé  méltányos  figyelemben  részesítettek  ; más- 
részről pedig  azért,  mivel  Liszti  báró  „Mohácsi 
veszedelem^  című  eposának  versformája  van  benne 
jól  alkalmazottan  fölelevenítve. 

Kétségkívül  igaz,  hogy  a költői  művészet  szó- 
szék volt  Tompára  nézve  s allegóriái  által  mint 
egy  nagy  tanító  járt  a szenvedő  Lazában  szerte- 
szét és  sok  kétkedést  eloszlatott,  sok  csüggedést 
megszüntetett,  sok  alvó  eszmét  fölébresztett  s 
végre  sok  élő  nézetet  megigazított,  kifejtett.  „A 
szent  küszöb,  A pipishez,  Pusztuló  erdő,  Télben, 
Régi  történet,  A tűz,  1859-re,  A fogoly,  A test- 
vérek, Megtérő,  Sámson,  Héber  legenda,  A jö- 
vevény, A sebzett  szarvas,  Ikarus,  A gyászoló, 
A vihar,  A kisértő,  Terebélyes  nagy  fa,  Téli  reg- 
gelen, A folyam,  A vándor,  Herodes,  A palota 
helyén,  A gályarab  fohásza,  A titkos  beteg,  Bérc 
és  lapály,  Á hajó,  A madarak  módjára  és  Uj  Si- 
meon — egy- egy  nevezetes  mozzanatot  örökítet- 
tek meg  a magyar  nemzet  szomorú  életéből.  S 
az  utókornak  egyik  szép  feladata,  hogy  ez  ige 
hirdető  gondolatait  feldolgozza,  kibúvárolván  azok- 
ból az,  örökbecsű  közös  igazságokat. 

Álljon  itt  ily  kísérletül  a költő  „Uj  Simeonu-ja. 

Az  e költemény  allegoricus  tartalmát  ké- 
pező esemény  az  uj  szövetség  könyvében  Lukács 
evangélistánál  van  elbeszélve.  Abból  tudjuk,  hogy 
Jézus  születése  idejében  egy  Simeon  nevű,  kivá- 
lóan istenfélő  ember  élt  Jeruzsálemben,  a kinek 

Isten  kinyilvánítá , hogy  mindaddig  meg  nem 
hal,  miglen  meg  nem  látják  szemei  a megígért 
Messiást.  S midőn,  évek  múlva,  betelt  az  Ígéret, 
az  agg  Simeon  ajkáról  az  örömnek  ama  neve- 
zetes igéi  hangzottak  el : Uram,  bocsássd  el  most 
már  a te  szolgádat  békeséggel,  a te  szent  beszé- 
ded szerint,  mert  látták  szemeim  a dicső  Idve- 
zítőt,  kit  nekünk  adott  bölcseséged  minden  né- 
peknek szemei  előtt ! 

A nemzet  ihletet  dalnoka  e kis  történetet 
választá  ki  az  1862.  év  elején,  hogy  kifejezze 
szabadság  után  vágyó  lelkének  folyton  folyvást 
izgató  gondolatjait.  Sejtő  lélekkel  új  élet,  új  tör- 
ténetek, új  korszak  után  sovárog,  mely  forduló 
pontot  képezzen  a magyar  nemzet  életében.  Uj 
Simeon  gyanánt  áll  élénkbe  a költő,  vagyis  mi- 
velhogy ő a haza  és  a haza  fiainak  a nevében 
szokott  szólani  — a nemzet;  s a miért  szíve  epe- 
dez  a várvavárt  Messiás  — a nemzet  szabadsága. 

Valóban  a fenség  sajátságaival,  a szív  leg- 
mélyebb érzeményeivel  s a philosophi  éles  elme 
finom  jellegeivel  bírnak  azon  kefejezések,  melyek- 
kel e költeményben  a szabadság  jelentőségét,  ki- 
pótolhatatlanságát , szentségét  ecseteli  a költő. 
Mintegy  előtte  látjuk  a történelem  nyitott  nagy 
könyvét,  melynek  betűi,  mint  meg  annyi  szemek, 
a múltba  és  jövőbe  néznek.  Ezek  által  látja  kép- 
zelnie a leölt  hullák  ezreit,  ajkukon  az  égi  szent 
szabadság  mosolyával ; látja  az  özvegyek  és  ár- 
vák földig  gyászba  öltözött  alakjait,  s hallja  a 
zsarnokság  szolga  láncai  által  szorított  hu  hon- 
fiak átkozódását.  Szomorú  idők  gyászos  esemé- 
nyei ezek ! De  a kétségbeesés  ezen  Bábelében 

hall  egy  szent  szózatot  is,  melynek  szelíd  zengze- 
tére  leoldódznak  a rút  rabbilincsek,  békeséges 
imává  lágyulnak  az  özvegyek  és  árvák  jajgatásai, 
s melynek  égi  hatása  alatt  a kiömlött  drága  vér* 
cseppekből  az  édes  anyaföld  szabadságbimbókat 
növel,  és  a halottnak  tartott  nemzet  dermesztő 
álmaiból  új  erővel  új  életre  kelvén,  felhangzik  a 
győzelem  hymnusa. 

És  e szelíd,  szent  szózat  a szabadság  angya- 
lainak karéneke  volt.  Olyan  ez,  mint  ama  csillag, 
mely  a megváltás  Betleheme  felé  vezérle. 

„Az  új  évet  megértem  ismét  . . . 

Nem  vittek  el  bú,  kor,  bajok  !M 

Ügy  látszik,  egymáshoz  vannak  forrva : Si- 
meon élete  és  a szabadság.  Ennek  vágya  köti  a 
földhöz  egyedül.  Ezt  jelzi  az  egész  költemény.  S 
ha  az  a szabadságvágy,  mely  e költeményt  oly 
hatásossá  teszi  egy  hevesvérű  ifjú  szájába  volna 
adva,  ki  már  vérmérséklelénél  fogva  is  könnyen 
lelkesülhet:  az  nem  hatna  oly  átalánosan.  Gyúj- 
tana talán,  de  e lángnak  nem  maradna  parazsa ; 
behatolna  talán  a szívbe,  de  ott  nem  hagyna 
mélyebb  nyomokat.  így  azonban  a fehér  hajú, 
redős  orcájú,  remegő  agg  reménykedése,  hő  ra- 
gaszkodása a szabadság  várva-várt  pillanatához, 
megragad  és  erős  izgatottságba  hoz  mindnyá- 
junkat. 

„Ha  most  meghalnék  el  nem  érve, 

Mit  szívem  oly  buzgón  remélt; 

Nem  tartanám  hosszabbnak  éltem, 

Mint  egy  kimúló  kisdedét  !tt 

E sorok  után  mintha  pausát  tartana  a külső, 
hogy  a néma  csend  után  a következő  akord  an- 

nál  meglepőbb  legyen.  Megállapodik  s tűnődve 
monologizál : 

„Mért  függök  e zajos  világon? 

Mikor  csend  s béke  lesz  amott  . . . 

Mit  várhatok  még  életemtől  ?w 

E pár  sorban  a mélységes  bánatú  költő 
alanyi  nyilatkozata  foglaltatik,  ki  a megunt  terhes 
élet  iszonyú  kínjai  között  csupán  csak  abban 
az  egyben  talál  vigasztalást,  hogy  talán  már  — 
nem  messze  van  a sír.  — Kérdései  által  két  vi- 
lágot idéz  maga  elé.  Egyikben : zaj,  sivárság  és 
keserűség,  másikban  azonban  : csend  és  nyugtató 
béke  balzsama  van.  Közöttük  könnyű  a válasz- 
tás ! De  a költő  még  sem  úgy  választ,  mint  mi 
várnók.  Nem  a csend  és  örök  béke  hazája,  ha- 
nem a zajos,  e rég  megúnt  világ  kell  neki. 

„Azt  a napot  várom,  csak  azt!  . 

Kíváncsiságunk  és  főleg  lelkesültségünk  lesni 
látszik  a szavakat,  hogy  ama  fenséges  világ  ké- 
péből hacsak  néhány  vonást  is  lássunk,  mely 
miatt  még  maradni  vágy  Uj  Simeon  képében  a 
költő.  De  ő nem  elégíti  ki  a felcsigázott  vára- 
kozást; majdnem  kitérőleg  csak  annyit  mond: 

,,Szép,  szép  leend  az,  sok  hasonlót 

Nem  szülnek  évek,  századok. c- 

Igaz  ugyan,  hogy  e két  sorban  ama  szép 
napról  van  annyi  mondva,  a mennyi  versszakok 
festésével  is  fölér ; de  az  előzmények  után,  mint- 
ha kérdeznünk  lehetne,  miért  e rövidség?  Miért 
nem  szólt  többet  a költő  ama  rég  várt  fényes 
napról  ? Talán  a politikai  viszonyok  miatt  vélte 
szükségesnek  a költő  tbölcsesége  a hallgatást? 

Vagy  költészeti  szépítő  elemet  óhajtott  ez  által  is 
alkalmazni  ? Kétségkívül  praetenitiót  használt  a 
költő.  Azt  akarta,  hogy  a mellőzgetve,  érintgetve 
lefestett  nap  nagyszerűsége  annál  magasztosabb, 
mert  képzelmünk  által  alkotott,  fényben  tündököl- 
jék. Lelkére,  öntudatára  mutat  a költő,  mint  a 
hová  vésve  van  az  a szép  nap  képe,  s mely 
kiséri  őt  mindenhová,  és  ébren  és  aludva  vele 
vagyon. 

„Rá  gondolék  magányom  csendén, 

S ha  örvény  nyilt  hajóm  alatt; 

Rá  a börtön  fojtó  legében, 

És  bujdokolva  mint  a vad. 

Heves  csatákban  azt  kerestem 
A por-  s füstben  szakadt  derűn, 

Hulló  vérem-  s múló  napomra 
Miatta  néztem  keserűn. “ 

E sorokban  a költő  életéből  vett  adatok 
vannak  elmondva  minden  szépítés  és  nagyítás 
nélkül.  A következő  sorokbanpedig : 

„Sokszor  véltem,  hogy  messze  van  még, 

Sokszor  hittem,  hogy  már  közel  — “ 

a nemzet  sóvárgó  és  hányatott  helyzete  van  festve. 
Ez  idézet  szintén  bizonyitékúl  szolgál  arra  nézve, 
ha  ugyan  ilyennek  a bizonyítása  szükség  volna, 
hogy  mennyire  együtt  érzett  Tompa  a nemzettel, 
s hogy  mennyire  bírta  azonossá  tenni  egész  lelki 
életét  a nemzet  óhajtásaival  és  reményeivel. 

A költemény  következő  soraiban  piintegy 
végpillantást  vet  a költő  megfutott  életpályájára, 
mely  annyira  göröngyös,  búval  és  gonddal  teljes 
volt.  S a milyen  az  most  is : aggodalmas  és 
nyugtalan.  Es  mégis  azt  mondja  magáról: 

„De  boldogabb,  mint  annyi  sok, 

Kiknek  tört  hittel  kelle  délben 
A koporsóba  szállniok.“ 

Tehát  ő szerencsésebb,  mivel  ő még  él  s 
neki  hite,  reménysége  lehet  a boldogabb  jövő 
iránt  Es  az  ő lelke  prófétai  lelkesültséggel  és 
ihletséggel  sejti,  érzi,  vallja,  hogy  a szabadság 
napja  közeledik.  Vidúl  a határ,  nem  lesz  száraz 
ág  többé,  nem  lesz  csüggedt  madár  sehol.  A 
testvér  a testvért  szereti,  a fiú  hálás  a jó  szülő 
iránt.  Jön,  jön  a szelíd  Messiás,  s dicső  megérkez- 
tével : 

„Izmim  gyors  lesz,  vérem  meleg; 

Kézen  fognak,  kik  koszorúsán 
S dalolva  körben  lejtenek; 

Az  életnek  rozsdája  : a gond. 

Kor,  kétség,  bánat  egy  se  bánt! 

E várt  napon  lelkem  utószor 
Cseng,  villog  fényes  kard  gyanánt!  * 

Hol  van  e sorokban  az  agg  ember  ? Hogy 
átváltoztatta,  mennyire  ifjúvá  teremtette  a várva- 
várt  szabadság  megérkeztének  édes  érzete  ! 

„Hallélujah ! Hallélujah!“ 

zeng,  zeng  a győzedelmi  ének.  A remény  telje- 
sül, az  új  idő  szellemét  megérzett  Simeon  távozni 
készül 

„Elég,  elég  lesz  . . . vén  szolgádat 
Bocsásd  el  akkor  Istenem  !*‘ 

A kép  teljes,  a hasonlat  hézagtalan,  az  al- 
legória megoldást  és  befejezést  nyert. 

Tompa  irodalmi  működésének  természete, 
hogy  olvasván,  javítson,  kifejlődését  allegóriáiban 
érte  el,  s szellemének,  őt  mint  írót  véve,  fő  jel- 

lemvonása:  a bánatos  merengés,  mindvégig  foko- 
zódott. 

Allegóriáiban  és  ez  időben  írt  dalaiban  az 
élénk,  a megtisztult  hazaszeretet  s az  elkeseredett 
honfi  mély  fájdalma  nyilatkozik,  a mint  hazája 
sebei  felett  áll.  Az  emelkedett  dalnok  a múlt  idők 
nagyságának  öntudatos  érzetében,  a bekövetke- 
zett sülyedés  szégyenében  és  a jövő  biztató  re- 
ményében találja  táplálékát. 

Néha-néha  gúnyolódott  lyrai  költeményeiben, 
de  ekkor  többnyire  a fölszinen  maradt : a szégyen 
ködjeiéinél,  az  idegen  öltözéknél,  a boszantó  szo- 
kásoknál és  ferdeségeknél,  a nélkül,  hogy  a meg- 
érintésnél beljebb,  a személy  belső  hibáira,  vinné 
a támadást. 

Rá  is  illik  az  a jellemzés,  mit  Pákh  Albert 
sírköve  hirdet : 

„Szenvedt  s panasz  helyett  tréfálva  vágott; 

De  gúnyszavát  megcáfolá  szive 

S a fáklya,  melyet  mind  elül  vive, 

Nem  szórt  tüzet,  csupán  világosságot.4*' 

Borongó,  fájó  érzelem  ömlik  el  legtöbbnyire 
azon  költeményein  is,  melyeknek  írásához  egész- 
ben a természettől  nyeri  ihletését.  Ábrándos  ter- 
mészetszeretete, mely  az  őszre  nézve  a gyerme- 
tegség  szelíd  ragaszkodásáig,  az  ái  tatlanság  éde- 
néig  finomul,  bámulatra  gerjesztő,  és  különösen 
érthetetlen  azok  előtt,  kik  Schillerrel  abban  a 
nézetben  vannak,  hogy  a görög  istenekkel  a köl- 
tészet is  elröppent  a természetből. 

E véleményre  azonban  Tompára  vonatkoz- 
tathatólag  is  igen  találóan  megfelelt  Greguss 
Gyula,  midőn  így  szól : (Kisfaludy-társaság  év- 

lapja,  új  folyam  IV.  köt.  562.  1.) : „Hogy  a ter- 
mészet szépségei  gyönyörre,  a teremtés  csodái  a 
teremtő  imádására  ragadjanak : a természet  tör- 
vényeinek ismeretére  épen  nincs  szükség.  Sőt  úgy 
látszik,  csak  megháborít,  ha  nem  osztatlan  lélek- 
kel engedjük  át  magunkat  a benyomásnak  s figyel- 
münket a tünemények  elemzésében  szétforgácsol- 
juk. A szépséget  kiérezzük  itt  is,  habár  nem  is 
tudunk  számot  adni  e hatás  alapjáról ; a törvé- 
nyességet, az  észszerűséget  megsejtjük,  habár  nincs 
is  tudomásunk  felőle.  De  nem  így  vagyunk-e  a 
művész  alkotásaival  is  ? és  mégis,  ha  a szépmű- 
vet elemezni  kezdjük,  ha  lassan-lassan  kiösmer- 
getjük  a törvényes  kapcsolatot,  mely  egyes  részeit 
szép  rendben  egy  egészszé  fűzi,  ha  mindinkább 
földereng  a terv,  mely  szerint  a mű  készült : nem 
fokozzuk-e,  nem  nemesítjük-e  ez  által  tetemesen 
élvezetünket?  A mit  az  emberek  remek  művei 
megbírnak,  azt  bizonyára  a művek  legremekebbje, 
a teremtés  is  megbírja.  A természetnek  nincs  oka 
félni  a boncoló  kritikától.  Ne  tartsunk  tőle,  hogy 
elemzés  közben  levedlik  szépsége.  Minden  kuta- 
tás mellett  marad  még  benne  titokzatos  végte- 
len sok.“ 

Tompa  rendkívüli  természet-szeretete,  naiv 
ragaszkodása  ime,  ez  idézett  sorokban  is  erőteljes 
magyarázatra  talál.  Endrődi  Sándorban  pedig  vé- 
dőre lel  akkor,  midőn  „A  zűrzavarban^  című 
értekezésében  gúnyos  hangon  így  nyilatkozik : 
„Többé  nem  vagyunk  naivok,  nem  vagyunk  gyer- 
mekek ! Bölcselkedünk  a korral!  Beviszszük  a 
valóságot  a költészetbe,  a valóságot  fanyarságá- 
val, gépeivel,  tudományával,  gazdászatával  és 

börzejátékaival.  Szegény  Tompa!  ő még  virágre- 
géket tudott  költeni  !a 

Ha  igaz  az,  mit  annyiszor  ismételtünk,  hogy 
Tompa  élete  a megpróbáltatás  nehéz  iskolája  volt, 
s hogy  világfájdalomtól  zaklatott  kedélye,  rhapso- 
dikus  nyilatkozatai  nem  divatos  affectatió  szer- 
telenségei voltak : úgy  T.  a hű  hitves  szeretetén 
kívül  nem  nyerhetett  egyébben  enyhülést,  mintha 
a természet  játszi  ölébe  menekül,  s sentimentalis 
hangulatát  a természet  ecsetelésének  naivságával 
egyesíti. 

„Oh  természet!  édes,  gyöngéd  anyám  la  só- 
hajtja szíve  mélyéből  a költő,  s e ragaszkodásra 
nézve  nekünk  csak  az  a nyilatkozatunk  lehet 
Bessenyei  szép  szavaival:  „Várja  boldogságod, 
mosolyog  szemedke,  Felemel  a porbúi,  virít  ke-  ■ 
beledbe. w 

Tompa  költészete  itt  is  az  érzelem,  a buzgó 
vallásosság  s a romlatlan  kedély  hangján  szól  a 
szívhez,  mely  egyszerűségében  annál  mélyebb 
hatást  szül.  E mellett  úgy  találjuk,  hogy  Tompa 
az  a költészetben,  a mi  az  életben,  az  a szószé- 
ken, a mi  családja  körében,  az  a természetben,  a 
mi  barátjai  között,  haldokló  mellett,  arany  lako- 
dalmon avagy  árverésen.  De  néha  nagyon  is 
akarja  erkölcsi  elveit  megismertetni  és  kedvessé 
tenni,  s ebből  itt-ott  erőködés  következik  és  vét- 
ség az  egyszerűség  ellen.  A melyet  pedig,  hogy 
mennyire  szeme  előtt  tartott,  számtalan  javítása 
eléggé  igazol. 

Szükségesnek  tartotta  és  jó  néven  vette  az 
illetékes  kritikát : s ha  kiérzett  az  ő költészetére 
vonatkozó  biráló  sorokból,  hogy  Írója  valóban 

foglalkozott  azokkal  a költeményekkel,  melyekről 
írni  vágyott;  s hacsak  némileg  is  megközelité  az 
ő költői  működésének  forrását,  irányát  és  céljait, 
s kitűnt,  hogy  érdeklődése  igazi : úgy  Tompa  a 
legszigorúbb  Ítéletet  is  nagy  figyelemre  méltatta, 
magában  meghányta- vetette,  s nem  ritkán  alkal- 
mazkodott hozzá.  A „nyilas  embert^,  ki  a „Pesti 
Röpiveku-ben  oly  Teli  Vilmos-féle  ügyességgel 
lövöldözte  a mélyreható  kritika  ama  hegyes  nyíl- 
vesszőit, melyekből  esetleg  neki  is  jutott,  már 
akkor  sokra  becsülte,  tisztelte  és  szerette,  mielőtt 
tudta  volna,  hogy  az  Gyulai  Pál.  Később  pedig 
testvérileg  ragaszkodott  hozzá  és  rendszeres  bí- 
rálatát nagy  örömmel  fogadván,  költeményeinek 
újabb  kiadásánál  több  helyen  alkalmazta  meg- 
győző Ítéletét. 

Az  a rövidke  bírálat  azonban  mely  a „Pro- 
testáns egyházi  és  iskolai  lap  1867.  évi  folyamá- 
nak 14.  számában  jelent  meg,  s mely  a T.  leg- 
újabb (VI.  kötet)  költeményeire  vonatko- 
zott, nagyon  érzékeny  kedélyének  igen  fájt. 

Az  említett  lap  tudós  szerkesztőjének,  a 
Tompa  Mihály  halhatatlan  érdemeit  tiszteletteljes 
baráti  kegyeletben  tartó  férfiúnak  buzgó  érdek- 
lődéséből folyólag  szerencsések  vagyunk  a költő 
ez  ügyre  vonatkozó  leveleit  közölhetni.  A magán 
személy  szerepeltetése  ez  alkalommal  teljesen  in- 
dokolt, mivelhogy  ez  által  még  tisztább  fényben 
fogjuk  látni  a közszemélyt.  Meggyőződünk  a fe- 
lől, hogy  mily  szerényen  kicsinynek  tartotta  ő 
magát  a nemzet  ünnepelt  költőihez  mérten ; mily 
hamar  háttérbe  szorította,  kiengesztelte,  elfeledte, 
mint  költő,  a tapintatlan,  a korához  és  tekinté- 

lyéhez  épen  nem  illő  nyilatkozatokat,  ha  lelké- 
ben a szeretet  húrjait  érinté  a baráti  kéz,  s végre, 
hogy  .mily  megdöbbentőleg  összezúzta  idegeit  az 
a lázas  izgatottság,  melynek  életölő  hatása  alatt 
hazafiúi  és  családi  életére  vonatkozó  költeményeit 
teremté. 

A „Prot.  s egyh.  lapok44  szóban  levő  ismer- 
tetése igy  hangzik  : „Ki  nem  ismerné  Tompa  Mi- 
hályt a nemzet  egyik  legkedvencebb  költőjét,  ki- 
nek művei  sok  időkig  fogják  hirdetni  szerzőjük 
nemzeties  költői  tehetségét.  Vörösmarty  művé- 
szetével, Petőfy  lángélméjével  talán  jóval  felűlha- 
ladja  Tompát.  De  népünk  körében  előforduló 
mindennapi  eseménykék  kedves,  egyszerű  és  mégis 
annyira  megragadó  ecsetelésében  alig  hiszszük, 
hogy  valaki  felőlmolná  őt.  Az  ötvenes  évek  elején 
nem  nyomtatásban  ugyan,  hanem  csak  kéziratban 
közkézen  forogtak  olyan  költemények , melyek 
részint  célzólag,  allegóriailag,  részint  szókimondva, 
természetimen  a nemzet  akkori  leigázott  helyzetét 
élénk  színekkel  ecsetelék.  Akkor  még  legnagyobb 
része  azoknak , kik  e költeményeket  olvasták, 
nem  tudta,  ki  írta  azokat,  de  azt  nyíltan,  vagy  ha 
nem  lehetett  titkon,  mindenki  bevallotta,  hogy  a 
bennök  nyilatkozó  gondolatok,  saját  agyának  gon- 
dolatai, s a bennök  rejlő  érzelmek,  saját  szivé- 
ből vannak  véve.  E költemények  közöl  is  bent 
foglaltatik  nehány  e gyűjteményben,  ilyen  pl. 
„A  gólyához64  írott  vers.  E gyűjteményt  min* 
denkinek,  de  különösen  hölgyeinknek  ajánljuk.64 

Látszik,  hogy  ezek  a sorok  nem  akarhat- 
tak a komoly  bírálat  igényeivel  föllépni.  íróját 
sem  meggyőződés  nem  vezethette,  sem  arra  nem 

gondolt,  hogy  vajon  kielégíthetik-e  azok  a köl- 
tőt, avagy  hathatnak-e  a közönségre  ? 

Szólni  akart  egyszerűen  Tompa  e legújab- 
ban megjelent  költeményeiről.  S ez  bejutott  a 
nagy  gonddal  szerkesztett  lapba  a figyelmes  szer- 
kesztő tudta  nélkül.  Tudta  nélkül,  mivel  szépre- 
ményü  fia,  a húsz  éves,  de  az  irodalom  terén 
már  ismert  László  ekkor  halt  meg. 

Tompa  nem  is  sejtvén,  hogy  az  eleven  fi- 
gyelmű Ballagi  Mórnak  mily  vihar  dúl  atyai 
kebelében,  azonnal  igy  irt: 

„Édes  barátom ! A bámulat  fogott  el  s beteg 
idegeim  izgatottságot  kaptak,  midőn  lapod  14. 
számában  poétái  egyéniségem  s költeményeim 
bemutatását  olvastam.  Mi  ez  ? Ártatlan,  jó  kép- 
pel s naiv  hangon  adott  méltatlankodás  és  ki 
csinylés.  Nem  értem  : Mivel  -érdemlettem  ? 

Már  magában  az:  hogy  erővel  Vörösmarty 
s Petőfi  mellé  vonszol:  rósz  indúlat;  isten,  világ 
tudja,  hogy  azokkal  én  nem  mérkőzhetem,  mi 
szükség  van  tehát  annak  emlegetésére  ? 

Aztán  az  a hang : hogy  én  csak  minden- 
napi eseménykék  (az  a kedves  diminiitivum  !) 
kedves  ecsetelője,  azaz  a csecsemők  poé- 
tája vagyok,  (kit  a kritika  nem  rég  a 17  év 
költőjének  mondott  ki)  felelj  meg  reá:  mi  ez? 
Micsoda  hang  ez  ? 

En  nem  vágyódom,  kivált  most  már  nyo- 
morult életem  végén,  dicséretre;  de  jól  érzem, 
hogy  kicsinylésre,  fitymálásra  sem  vagyok  érde- 
mes. S ime  a prot.  lap,  a prot.  papot,  a prot. 
iró  és,barát  a prot.  költőt  ily  szépen  mutatja  be! 

Édes  barátom  ! igen  kérlek : hozd  helyre  a 

hogy  tudod,  mert  kénytelen  leszek  az  irodalmi 
közvéleményre  hivatkozva,  ha  botrány  lesz  is, 
elégtételt  venni. 

Isten  áldjon  meg!  őszinte  barátod  — Tompa 
Mihály.  “ 

E levélben,  melynek  nincs  kiírva  a kelete, 
de  a mely  1867.  apr.  10 — 12-ike  körűi  volt  írva, 
Tompa  bizonyára  nem  aka.it  mást,  minthogy  a 
félreértés  helyreigazíttassék. 

April  15-én  azonban  mély  részvéttel  hirde- 
ték  a lapok  a Ballagi  László  halálát.  S ez  úton 
Tompa  is  értesülvén  a különösen  gyászos  esemény 
felől,  jól  esett  lelkének,  ha  vigasztalására  lehet 
barátjának.  Felejté  a vett  sérelmet  és  igy  ir  : 

„Kedves  barátom!  Magam  is  kinos  szenve* 
dések  közt  s a véghez  közelítve,  őszinte  részvé- 
temet nyilvánítom  azon  nagy  csapás  felett,  mely 
ért.  Nem  merek  vigasztalódásról  beszélni  ; de 
óhajtóm,  hogy  adjon  Isten  erőt  a fájdalom  terhé- 
nek viselésére,  s pótolja  ki  veszteségedet  többi 
szeretett  magzatodban. 

Hanva,  apr.  19.  1867.,  őszinte  barátod  — 
Tompa  Mihály. w 

Ballagi  Mór  nagy  fájdalmai  között  sem  fe- 
lejtkezett meg  a Tompa  leveléről,  s fia  temetése 
után  csakhamar  válaszolt  arra.  E levelet  apr. 
19-én  avagy  20-án  vevén  kezéhez  Tompa  Mihály, 
azonnal  küldi  a következő,  igen  nagyjelentőségű 
sorait. 

„Kedves,  szenvedő  barátom  ! 

Nem  tudom  leirni  a megilletődést,  haragot 
és  szégyent,  melyet  leveled  vételekor  éreztem. 
Micsoda  képtelen  gonosz  játéka  a sorsnak,  akkor 

íratni  velem  Hozzád,  midőn  ravatalon  fekszik 
kedves  gyermeked ! íratni,  fatumodhoz  mérve,  — * 
ostoba,  haszontalan  dologban ! Az  Isten  áldjon 
meg,  feledd  el  az  egészet,  hiszen  a dolog  ily  gya- 
lázatos elferditése,  a gonosz  sors  dolga.  Mondott 
volna  lapod  rólam  bármit,  csak  ne  ért  volna  ez 
iszonyú  csapás,  vagy  csak  ne  írtam  volna ! 

Hanem  ilyen  vagyok  én ! a halál  révén  levő 
ember ! ingerültség,  izgatottság  rohan  meg  min- 
den kicsiségre.  A példa  mutatja. 

Ne  adj  nekem  semmi  elégtételt,  más  bírá- 
latot, semmit,  csak  azt  hidd : hogy  a csudálatos 
véletlen  nekem  igen  fáj. 

Elhiheted  pedig,  mert  a bizottság  ke- 
zeid közt  van  e d d i g.  Levelem,  r é s z t v e v & 
levelem,  melyet,  hogy  írtam  hálát  adok  Isten- 
nek. Olvasván  ugyanis  a lapokban  családi  sze- 
rencsétlenségedet : rögtön  elfeledve  minden  sza- 
márságot, mint  embertársad  s igaz  barátod  ír- 
tam. Igen  kérlek  : még  fájdalmadban  is  hasonlítsd 
egybe  a két  levél  dátumát,  posta  bélyegzését  s 
lásd  meg : hogy  igazat  beszélek.  Azt  is  bámu- 
lom : hogy  jelen  állapotodban  képes  voltál  s ér- 
demesnek tartád  válaszolni  oly  nagy  változásban, 
ily  pici  dologra  nézve. 

Isten  gyógyítsa  sebedet.  Szivéből  óhajtja 
résztvevő  s igaz  bsrátod,  Hanván,  ápr.  20.  1867. 
Tompa  Mihály/4 

Az  a bírálat,  melyet  válaszában  Ballagi  Mór 
említhetett,  Tompa  verseit  illetőleg  csakugyan 
megjelent  a Prot.  egyh.  és  isk.  lap.  16.  számá- 
ban ápr.  21-én  a Dömötör  János  tollából. 

Dömötör  már  előbb  fölkeltette  a Tompa 

figyelmét,  mert  kérdezősködött  utána.  Nevezete- 
sen így  ír  ez  ügyben  Ballagihoz : 

„Tisztelt  kedves  barátom  : 

Míg  ti  a nagy  világ  zajában  s furcsa  dicső- 
ségében úsztok : mi  is  megvagyunk  itt  a provin- 
cián úgy  a hogy.  Én  már  két  év  óta  beteg  va- 
gyok ; szívtágolásban  kell  elvesznem,  mi  ha  csak- 
ugyan történnie  kell,  bár  történnék  meg  már 
mentül  előbb ; mert  se  élni,  se  halni : furcsa 
mulatság. 

Kérésem  hozzád  ez : a prot.  lap  10.  számá- 
ban ír  valaki  Dömötör  név  alatt.  Ki  ez  ? 
elárulhatod,  mert  legkisebb  bajain  sincs  vele. 
Tehát  légy  szives  nevét,  címét  lakását  s az  utolsó 
postát  értésemre  adni. 

Isten  óvjon  s áldjon  meg,  pompás  aranyga- 
laskát  készítő  szép,  kedves  leányoddal. 

Hamva  1867.  marc.  16.“ 

Ugyanez  év  april  25-én  Dömötörhöz  is  írt 
egy  levelet,  a mely  szintén  szoros  összefüggésben 
van  a fentebb  ismertetett  ügygyei  s nem  kevésbbé 
jellemző  is  lévén  a nagy  költőre  és  a szerény 
emberre  nézve,  azt  egész  terjedelmében  átvesz- 
szük  ,, Dömötör  János  munkáidból. 

,, Tisztelt  uram  ! 

Én  hajlott  korú  ember  vagyok,  közelebb 
az  50-,  mint  a 40-hez.  Két  évvel  ezelőtt  a nya- 
valyák egyik  legborzasztóbbika  a szívtágulás 
lepett  meg  s azóta  folyvást  iszonyúan  kínoz,  nem 
engedve  sem  élni,  sem  halni.  Él  van  tőlem  a 
munka,  az  öröm  s minden,  mi  az  életet  teszi, 
véve  ; kötelességemet  nem  vihetem  ; hivatásomnak, 
szenvedélyemnek  nem  élhetek,  enyéimet  nem  bol- 

dogí  thatom,  a társadalomnak  meghaltam ; nem 
vagyok  semmi,  senki,  csak  árny  és  rom  a múlt- 
ból, élő-hulla,  mely  eszmél,  gondolkodik  s érez* 
Ilyen  állapotban  nem  igen  bánthat  s bánt  a hiú- 
ság, örömet,  érdekeltséget  alig  költhet  valami; 
míg  ellenben  minden  csekélység  fölindulást  és 
rohamos  kitöréseket  szül.  Csaknem  ellenmondás, 
de  úgy  van. 

A protestáns  lap  minapi  egyik  számában 
legújabb  költeményeim  s egy  füst  alatt 
költői  egyéniségem  bemutatása  áll  nehány  sorban* 
Elolvasván  indulatba  jöttem  a hang  miatt,  me- 
lyen a cikk  szólt.  Első  felhevülésemben  irtain  s 
talán  elég  vastagon,  Ballaginak.  Említém  : hogy 
Vörösmarty  s Petőfi  mellé  történt  erőszakos  von- 
szoltatásom  s fejeink  összeütése:  inliuinanitás  volt* 
Annak  bebizonyítására  történt:  hogy  én  kisebb 
vagyok,  mint  ők,  de  hiszen  ezt  Isten,  világ  tudja, 
magam  legjobban  érzem,  mi  szükség  tehát  oly 
igazságot  vitatni,  melyet  senki  se  ostromol  ? Az- 
tán tisztelet,  becsület,  de  omnis  comparatio 
0 diós  a.  Mérjenek  engem  saját  réfemmel.  To- 
vábbá írtam  : hogy  én  magasztaláét  nem  várok, 
de  a fitymálást,  kisebbítést,  mely  nyilatkozik  az 
ilyen  kifejezésben:  „Tompa  a mindennapi  ese- 
ménykék  ügyes  és  kedves  ecsetelő) e,u  nem  ér- 
demiem. Furcsa  is  az : midőn  20  éves  irodalmi 
pályám  egész  értékét  és  súlyát  ama  kitételbe  szo- 
rítja kegyes  bírálóm.  Úgy,  a kisver  selge- 
tők,  X és  Y bácsik,  az  ovo  dák  poétái  felől 
lehet  beszélni,  de  magamforma  vén  legényről 
aligha.  (íme  itt  is  a sors  gúnyolódása : akkor  kel- 
lett mindezeknek  történni,  midőn  szegény  B.  ba- 

rátom  fiának  ravatala  felett  virasztott,  nagyon 
sajnáltam  és  sajnálom  a dolgot!)  — — Ballagj 
maga  is  elismervén  kifakadásom  igazságos  voltát, 
válaszában  mondá:  hogy  a jövő  számok  egyiké- 
ben Dömötörtől  méltányosabb  ismertetés  le- 
end.  Gondoltam  boszankodva : ez  mézes  mad- 
zag akar  lenni!  majd  mondanak  nehány 
émelygős  szót:  hogy  vakulj  magyar!  A cikk 
megjelent,  alig  mertem  hozzá  nyúlni,  végre  mégis 
átolvastam.  Örülök,  hogy  csalódtam.  Az,  ki  csu- 
pán a múlt  héti  bántalmat  akarja  mondva  csinált 
iratában  elfeledtetni  az  illetővel : nem  beszélhet 
így.  Kegyed  engem  ösmér;  ösmernie  kell 
régóta.  — Ezt  már  elébb,  midőn  a prédikációk- 
ról volt  szó  láttam,  s kérdést  intéztem  Ballagi-  s 
Szász  Károlyhoz : hogy  kicsoda  az  a Dömö- 
tör? Kicsoda:  ki  mint  Szász  régebben,  felös- 
mérte  nálam,  mi  egész  életemben,  beszédemben 
s irataimban  látható  — a jó  szeműnek  t.  i.  — 
mire  büszke  voltam,  mit  bálványoztam:  az  egy- 
szerűséget? Ez  jól  esertt,  mert  ritkán  vagy 
alig  tapasztaltam  hasonlót.  En  hallgatóimnak  így 
beszéltem:  szeretett  híveim,  a jó  Isten 
felhozta  a fényes  napot,  mely  sugará- 
val életet,  áldást  s örömet  hint  a 
földre;  az  éj  elmúlt,  reggel  van;  j ér- 
ték imádkozzunk  s munkálkodjunk! 
Nem  hallotta  meg  senki.  Segédem  vagy  a legá- 
tus Í2*v  szólt : az  éinek  koromsötét  arcú 

ján  megjelent  s a hallgatóság  nagy  — kivált 
női  — része,  magán  kivűl  volt.  Mosolyogtam  s 
nem  bántam,  maradván  tovább  is  a régi. 

Most  Kegyed  verseimet  s költői  egyénisé- 
gemet mutatta  be,  minek  következtében  veszi 
soraimat.  Talán  nem  mondható  : hogy  Tompa, 
bírálójának  levelet! r,  melyben  a szép 
szóért  (vulgo : dicséret)  hálálkodik.  Ez 

igaztalanság  lenne.  En  a dicséretet  (nevezzük 
igy)  melylyel  Kegyed  mind  régebben  a prédiká- 
ciókra, mind  most  verseimre  nézve  rólam  szól, 
bár  tudom,  hogy  részéről  egészen  őszintén 
van  mondva,  else  fogadomsnem  hiszem: 
annak  oka  Kegyed  jóindulatú  előszere- 
tete irántam,  mely  befogta  szemét  s elcsábította. 

De  el  kell  ösmérnem  (és  sajnálom  érte  Ke- 
gyedet) azon  sok  fáradságot,  megfigyelést,  mely- 
lyel verseimet  forgatta ; mert  nyíltan,  őszintén 
szólva:  hogy  így  újjal  mutathasson  azon  sokszor 
elburkolt  eszmékre,  melyeket  én  irás  közben  fag- 
gattam, forgattam  ; hogy  így  megértsen,  érezze, 
mit  én  akartam:  arra  nézve  figyelmesen  kel- 
lett olvasnia  verseimet.  Az  ilyen  dolog  nagy  rit- 
kaság, sőt  több  a mi  irodalmi  világunkban  s bí- 
rálóinknál, kik  úgy  futnak  el  a munkák  felett, 
mint  a vizi  pók  a tó  színén.  Vegye  Kegyed  szi- 
ves kézszorításomat  az  idővesztés-  és  fáradságért 
verseim  körűi ; vegye  úgy,  mint  férfinak  adni  s 
fogadni  kell. 

Ezek  után,  kérem  adja  át  szegény  csapás- 
ért barátom  — Ballaginak  meleg  üdvözletemet; 
s hogy  feledje  az  egész  critikai  históriát.  Kegye- 
det pedig  áldja  s tartsa  meg  Isten,  hogy  érje 

azon  szép  jövőt,  melyet  pesti  levelek  irói  jósol- 
tak előttem.  Tartson  meg  szives  indulataiban 
ezutánra  is  ! 

Hanva,  ápril  25.  1867. 

őszinte  tisztelője 
Tompa  Mihály. 


Láttuk  az  eseményeket,  melyeket  Tompa 
Mihály  kivonatos  élettörténetének  nevezhetünk. 
Láttuk  ennek  kapcsában,  miként  hatott  szelle- 
mével az  egyetemesre,  s tisztán  áll  előttünk, 
menynyire  képviselője  ő kora  szellemének.  Most 
már  semmi  sem  akadályozza  Ítéletünket  arra 
nézve,  hogy  Tompa  Mihályban  azon  szellemi  ala- 
kok egyikét  tekintsük,  kiket  a történelem  nagyok- 
nak nevez.  „Át  kell  látnunk  — mondja  Névy 
László  a „Figyelőa  1874.  január  18-iki  számában 
— hogy  Tompa  Mihály  nemcsak  hír  szerint,  ha- 
nem valóban  nagy  költő,  egy  azon  tiszteletre- 
méltó alakok  közűi,  kik  egy  kor  eszméinek  leté- 
teményeseiként, szívok  és  szelleműk  tárházából 
drága  kincseket  osztanak  szét  társaik  közt,  meg- 
maradókat a sors  viszályai  közt  is.a  Hadd  jut- 
tassa tehát  eszünkbe  Tompa  Mihály  Barcsay  Áb- 
rahámnak következő  szavait:  „Ide  siessetek!  Bo- 
rostyánt szedjetek,  koszorút  kössetek  !u 

Hátra  van  még,  hogy  említést  tegyünk  azon 
megtisztelő  nyilatkozatok  és  mozzanatokról,  me- 
lyek a költő  érdemeinek  elismeréseiül  a költő 
életében  és  halála  után  tétettek. 

Kevés  jutott  ugyan  tudomásunkra,  de  azo- 

kát  a legbuzgóbb  törekvéssel  igyekszünk  felso- 
rolni. ^ 

Az  1859.  év  tavaszán  a tiszáninneni  egyház- 
kerület  Miskolcon  tartott  nevezetes  gyűlése  alkal- 
mával Kazinczy  Gábor,  kiről  „Az  én  kortársaim44 
cím  alatt  Jókai  Mór  azt  írja,  hogy  „mindenkit 
elragadott  gyönyörű  szellemdús  beszédével44,  e sza- 
vakkal emelte  poharát  Tompa  Mihály ra  : „Tompa 
Mihály  napsugarakból  szövi  gondolatát  szelíd  hold 
fényénél/4 

A nagyszellemű  író,  a virágos  és  velősbe- 
szédű  szónok  kevés,  de  sokat  mondó  szóval  jel- 
lemezte a nagyon  kedves  költőt.  Nagyszerű  költői 
működését , a napsugarakból  való  gondolatszö- 
vést, olyannak  tartja,  mint  a nap  hatását,  mely 
derületet  idéz  elő,  melegít,  virágokat  fejt  ki,  gyü- 
mölcsöt érlel,  jelenléte,  szereplése  határtalanul 
kedves  és  hasznos  hatású  nemcsak  kis  téren,  ha- 
nem messze  terjeszkedve  is.  Es  mindezt  a költői 
szellemet  T.  oly  szelídséggel  és  szerénységgel 
használta  fel  a haza  és  emberiség  javára,  mely- 
szerint  valóban  igen  találóan  nem  mondhatott 
egyebet  Kazinczy,  minthogy  T.  költői  működése 
„a  szerény  hold  fényénél44  történik. 

Ugyancsak  az  1859.  esztendőben,  október 
27-én  tartatott  Miskolcon  a nagyhírű  Kazinczy  - 
ünnepély.  Ennek  tulajdonképeni  fő  pontja  az  a 
jelenet  volt,  midőn  Molnár  György  színház-igaz- 
gató Kazinczy  szobra  előtt  elszavalta  Tompa 
„Kazinczy  Ferenc  emlékezetére44  írott,  s az  Aka- 
démia által  megkoszorúzott  ódáját.  A költő  sze- 
mélyesen is  jelenlevőn,  tanúja  volt  azon  osztatlan 
lelkesedésnek,  melyet  költeménye  előidézett,  s a 

mely  egyszersmind  hangos  méltatása  volt  a költő 
érdemeinek. 

Ez  ünnepély  lakomáján  (a  Miskolcon  1860- 
ban  megjelent  Kazinczy-emlény  szerint)  Tompa 
a következő  rövid,  de  erőteljes  és  képekben  gaz- 
dag szavakkal  tetőzé,  mintegy  fényes  boglárral, 
a felköszöntések  koszorúját. 

„Mondják,  hogy  az  örök  tavaszszal  meg- 
áldott délen  az  Oroszlán-fürdők  egyik  forrásából, 
a hab  égve  jön  a földszinére.  Hogy  ily  messze 
mentem  a képért,  nincs  mit  csudálni ; mert  a 
lélek,  mint  a napsugár,  önkényt  fordúl  a fény 
felé;  s mert  valóban  az  égő  forrás  jut  eszembe, 
midőn  áldomást  akarok  inni  azon  férfiúért,  kinek 
leikéből  az  eszmék  alakulva  s élve,  szikrázva  s 
égve  jönnek  az  ajkakra.  Ezen  férfiúnak,  mai 
ünneplésünk  tisztelt  tárgyának  név-,  vér-  és  szel- 
lemrokona, Kazinczy  Gábor  éljen  !tt 

A sárospataki  ref.  főiskola  háromszázados 
ünnepe  alkalmával  1860-ban  julius  8-án,  mint  azt 
az  Emlékkönyvben  Erdélyi  János  előadja,  az  ün- 
nepély folytában  ifj.  b.  Vay  Miklósnak  Lorántfy 
Zsuzsánna  szobra  lelepleztetvén : „Rövid  perc 
múlva  a méltó  fényű  költő  Tompa  Mihály  ma- 
gas férfias  alaja  tűnt  fel  a szobor  mellett.  Egy 
azon  iskolának  növendéke  és  költő  lehetni,  egy 
magaselmű  s fejedelmi  magyar  hölgynek,  ki  épen 
amaz  iskolát  fejedelmileg  pártolta,  ápolta,  magasz- 
talni emlékezetét : Kell-e  több  az  ünnepély  s a 
művészet  sikeréhez  ? Hol  így  van  át  meg  áthatva 
a lélek,  bizonyos,  hogy  ragadni  fogja  magával  az 
elméket;  úgy  is  történt.  Tompának  adott 
az  Isten  é r z e n i,  a mit  érez,  megírni,  a 

mit  megír,  elmondani.  Nagy,  igen  nagy  és 
szép  dolog  magáét,  magának  és  szépen  mondani 
el  az  embernek. u 

A fentebbi  igen  egyszerű  és  rövid  jellem- 
zéssel Erdélyi  János,  a nagytekintélyű  tudós  és 
költő  nem  fösvénységből  élt;  hanem  azért,  mivel 
szíves  barátságban  élvén  Tompával  és  az  ő sze- 
rénységét nagyon  ismervén  , sértőnek  tartotta 
volna  őt  fényesebben  találó  szavakkal  magasz- 
talni, és  önmaga  is,  mint  költő,  egy  színvonalon 
lévén  vele ; nem  akart  hízelgőnek  tartható  modor- 
ban szólani.  Különben  a nagyon  komoly  és  szi- 
lárdan férfias  E J.-tól  elmondott  kevés  szó  igen 
fontos  és  ünnepélyes  vallomástétel  arra  nézve, 
hogy  ő kedves  barátja,  Tompa  Mihály,  költői 
értékét  határtalanul  becsülte.  Isteninek  nevezte 
azt  egyenesen.  Mert,  ha  jól  megvizsgáljuk  a dol- 
got, T.  érzelmét,  irályát  és  szónoklatát  mind  is- 
teninek vallotta.  Ennél  nagyobbat  mondani  tehát 
tulajdonképen  nem  is  lehetett. 

1868-ban  a magyar  tud.  akadémia  nyelv- 
és  széptudományi  osztálya  neki  Ítélte  oda  a 200 
aranyos  nagy  jutalmat  verseinek  VI.  kötetéért. 

1877  ben,  augusztus  hónapban,  Müller  Irma 
budapesti  születésű  s a VII.  kerületi  polgári  le- 
ányiskola IV-ik  osztályát  épen  elvégezett,  kivá- 
lóan szép  lelkiéletű  leány,  tanúlótársai  között  tiz 
forintot  oly  célból  gyűjtött  össze,  hogy  azt  a 
Miskolc  című  lap  szerkesztőjéhez  azzal  a kérő 
levéllel  küldje  el,  melynek  értelme  szerint  a Tóm 
páék  igricibeli  háza  egy  emléktáblával  lenne  ellá- 
tandó. A buzgó  szerkesztő,  Bódogh  Albert,  lel- 
kes szavak  kísérete  mellett  közölvén  az  iljú  leány 

szerény,  szép  sorait,  a miskolci  hölgyek,  tanuló 
leányok  és  ifjak  s átalában  Borsodból  többen  tá- 
mogatták az  indítványt.  Az  emlékkő  beillesztése 
azonban  ez  évre  maradt  el,  mivel  a ház  gyenge 
volta  miatt,  az  a módosítás  vált  szükségessé,  hogy 
az  a helység  reform,  templomában  legyen  elhe- 
lyezve. 

1878  :ban  Rimaszombat  is  hasonló  nemes  tö- 
rekvés által  óhajtotta  kegyeletes  emlékezését  nyil- 
vánítni.  Becses  emléktáblát  helyezett  el  a költő 
szülőházán  a szentkirály-utcában  eme  felirattal : 
„Itt  született  Tompa  Mihály  1817.  szeptember 
28-án. u A kegyelet  nyilvánítása  ünnepélylyel  ment 
végbe,  s azt  Terhes  Pál  rimaszombati  pap,  a 
költő  egykori  segéd  lelkészének  alkalmi  beszéde 
nem  kis  mértékben  emelte.  (Vasárnapi  újság 
1878.  okt.) 

Ezek  után  óhajtom  kinyilvánítni  , hogy 
Tompa  Mihály  műveiről  részletes  ismertetést  szán- 
dékoztam a tisztelt  közönség  elé  terjeszteni  azon 
szempontból,  hogy  alkalmam  legyen  szólani  egy- 
szersmind Tompa  költészetének  messzeható  vol- 
táról hazánk  és  nemzetünk  jelen  és  utóbbi  éle- 
tében. 

Az  egész  költészet  átalában  nemcsak  ízlést, 
szívet  és  lelket  nemesít  és  emel ; nemcsak  fen- 
séges érzelmekkel  és  eszmékkel  gazdagítja  a vi- 
lágot; hanem,  a mint  báró  Eötvös  József  méltán 
jegyzi  meg  Angelo  című  fordításának  előszavá- 
ban : „Nemcsak  művészet  a poesis,  hanem  szük- 
ség,  egy  jaj  kiáltása  az  embernek  a jobb  jövő 
iránt. w 

Tompa  költészete  ez  általános  céloknak  kel- 

lően,  sőt  fényesen  megfelelve,  még  sok  kiváló 
sajátsággal  is  bír.  Azon  felül,  bogy  csaknem  pá- 
ratlanul szép  és  könnyű  technikája,  határtalanul 
gazdag  és  mégis  igen  természetes  és  rendszeres 
phantásiája,  s ennek  öltözéke  a szív  és  lélek 
szellemvirágaiból  lehelt  versfüzér;  azonkívül  biz- 
ton elmondhatjuk,  hogy  Tompa  Mihály  összes 
műveit  bátran  teheti  minden  gyöngéd,  gondos 
édes  anya,  minden  művelt,  szorgalmas  és  hű  ne- 
velő a nemzedék,  fi-  és  leánygyermekek,  aszta- 
lára. Az  olvasási  képesség  szakától  kezdve  egész 
a legkésőbb  vén  korig,  ha  százszor  és  ezerszer 
olvassuk,  tanulmányozzuk  Tompa  költői  sorait, 
mindig  új  erkölcsi  és  értelmi  gazdagulás  jutalmaz 
kellemes  foglalkozásunkért. 

Midőn  azért  a külföldet  nagy  költői  mél- 
tánylatával  foglalkozva  látjuk,  kiket  életökben 
nemcsak  dicsőített,  hanem  anyagilag  is  meggaz- 
dagított, és  sokszor  megkoszorúzva,  haláluk  után 
nagyszerű  emlékekkel  tisztelt  meg:  mi  a szerény 
Tompa  Mihálynak,  a nép  fiai  közűi  kiemelkedett 
egyik  legnemesb  népszerű  költőnek,  akkor  nyuj- 
tandjuk  a legillőbb  érdemkoszorút,  ha  nem  pusz- 
tán divatba  hozzuk  az  ő műveit,  de  erkölcsi 
kötelességül,  szent  feladatként  használjuk  azon 
nemes  és  gyönyörködtető  elveket,  melyek  azok- 
ban lerakvák.  S ha  a Tompa  összes  művei  nemcsak 
a könyvárus  boltokban  foglalnak  helyet,  és  nem 
csupán  az  olvasókörök,  iskolák  könyvtáraiban  és 
némely  irodalom  barátok  és  becsülök  szekrényei- 
ben pihennek : hanem  minden  jóérzelmű,  művelt 
magyarhoni  család  asztalán  erkölcsképző  mester 
gyanánt  gyakran  forgatva  és  olvasva  leszen  Tompa 

műveinek  minden  részlete.  Ily  módon  érjük  el 
azt,  hogy  az  újabb  korban  olyan  nagyon  illeté- 
kesen szükségelt  prófétai  és  apostoli  szellem, 
mely  Tompa  műveiben  nyilatkozik,  halála  után 
is  beszél  hazánkkal,  nemzetünkkel.  Ily  módon 
történhetik  az  meg,  hogy,  ha  életében  lelkész  és 
költő  volt  köztisztelettel  és  szeretettel  koszorúzva, 
a lelkészi  és  költői  munkálatot  műveinek  szel- 
leme folytatja  tovább  is,  s hogy  hervadhatatlan 
érdemkoszorúihoz,  a tőle  is  nyert  értelmi  és  er- 
kölcsi haladás  szemmellátható  gyarapodása  foly- 
tán, az  újabb  meg  újabb  nemzedék  dicsőítő  elis- 
merése és  legszívesebb  hálája  csatlakozik. 

Ekkép  Tompa  Mihály  sírján  nemcsak  a gö- 
mörmegyei  s távolabbi  honleányok  egymást  fel- 
váltó virágkoszorúi  fognak  díszleni,  hanem  ha- 
zánk legnemesb  szívlángja  lesz  a dicsőség  tem- 
plomában az  ő számára  az  oltári  lámpa,  és  a 
szellemi  gyönyörűség  mellett  a lélek  legnemesb 
irányú  buzgalma  fogja  hirdetni,  hogy  Magyarhon- 
ban egykoron  egy  Tompa  Mihály  is  apostolko- 
dott,  és  isteni  szellemű  költészete  nem  hangzott 
el  a pusztában. 

Midőn  Tompa  Mihály  költői  szellemével  ro- 
konlelkű Beranger  Franciaországban  meghalt  , 
százezrek,  sőt  tán  milliók  sereglettek  össze  a 
dísztemetésre  és  a kormánynak  polgári  és  katonai 
szigorú  őrködést  kellett  kifejtenie,  hogy  a nép 
nagy  költőjének  temetése  valami  gyászos  esetre 
ne  szolgáljon  alkalmul:  Tompa  Mihály  szerény 
és  igen  egyszerűen  illedelmes  temetése  Hanván 
1868-ban,  augusztus  1-én  (f  julius  30.)  legszíve- 

sebb  barátai,  barátnői  és  lelkésztársai  kis  serege 
által  intéztetett  el. 

A mily  szerény  volt  élete,  ép  oly  szerény 
eltűnése  is  a láthatárról ! A közellévők  nem  en- 
gedik hervadni  síremlékén  a koszorúkat:  haza- 
árulás lenne  nekünk  a legszerényebb  s legnagyobb 
költők  egyikének  emlékét  kincsszerű  műveinek 
legnemesb  felhasználásával  s egyszersmind  értel- 
mi és  erkölcsi  haladásunk  jótékony  kitüntetésével 
nem  örökítni  meg  ! 

3.  Dayka  Gábor  költeményei  I.  . . . . .....  . . 30  kr. 

4.  Kazinczy  Ferenc  Pályám  emlékezete  I.  . . . . . . . 30  kr: 

5.  Kazinczy  Ferenc  költeményei  II.  : . • • . • 30  kr. 

6.  Mikes  Kelemen : Mulatságos  Napok  II.  . . 30  kr. 

7.  Kazinczy  Ferenc  költeményei  Ili.  . . • . . , . ...  30  kr. 

8.  Kazinczy  Ferenc  Pályám  emlékezete  II.  . . . . . . . 30  kr. 

9.  Kármán  József  müvei  I.  . . . . • • . • • • • • • • 30  kr; 

10.  Mikes  Kelemen:  Mulatságos  napok  III • • • . 30  kr. 

11.  Kazinczy  Ferenc  költeményei  IV.  . • • • ...  . 30  kr. 

12.  Kazinczy  Ferenc:  Pályám  emlékezete  111.  . . • • . . 30  kr. 

13.  Mikes  Kelemen:  Mulatságos  napok  IV.  . . . . ...  . 30  kr. 

14.  Kazinczy  Ferenc  költeményei  V 30  kr. 

15.  Kármán  József  müvei  II.  . . . . . • • . f • • * 30  kr. 

16.  Kazinczy  Ferenc  : Pályám  emlékezete  IV. 30  kr. 

17.  Kazinczy  Ferenc  költeményei  VI.  . ........  30  kr. 

18.  Mikes  Kelemen  Törökországi  levelei.  I 30  kr. 

19.  Zrínyi  Miklós..  Szigeti  veszedelem  I . . 30  kr. 

20.  Kármán  József  müvei  III • • • • • 30  kr. 

21.  Vitkovics  Mihály  müvei  I.  ...........  30  kr. 

22.  Kazinczy  Ferencz  : Pályám  emlékezete  V.  . . . . . . 30  kr. 

23.  Vitkovics  Mihály  müvei  II.  . . . • . • • ....  . 30  kr. 

24.  Kármán  József  müvei  IV.  « • • • v 30  kr. 

25.  Vitkovics  Mihály  müvei  III. . 30  kr. 


A ^Nemzeti  Könyvtár«  kötetes  kiadásából 


megjelent  eddigelé : 

1.  Kazinczy  Ferenc  költeményei  I.  kötet  ára  1 frt  20  kr.,  barna  vászon- 

kötésben, piros  metszéssel  . . . . . . • ,•  1 frt  80  kr. 

2.  Mikes  Kelemen:  Mulatságos  napok.  Beszély-cyclus.  Ára  1 frt  20  kr 

kötve 1 frt  80  kr 

3.  Kazinczy  Ferenc:  Pályám  emlékezete  Ára  1.50,  kötve  2 frt  10  kr 

4.  Kármán  József  művei  I.  köt.  Ára  1 frt,  kötve  . . \ .1  frt  60  kr. 

5.  Vitkovics  Mihály  költeményei.  Ára  80  kr.,  kötve  . . 1 frt  40  kr 


ÜST  A bekötési  tábla  külön  25  kr.,  postán  küldve  28  kr. 


Budapest.  Weissmann  testvérek  könyvi) v 


